
Papina riječ 

Papin nagovor u Lurdu uz molitvu Anđeo Gospodnji 
u nedjelju 14. rujna 2008. 



Svakoga dana molitva Anđeo Gospodnji nudi nam mogućnost da, 
usred svojih aktivnosti, promislimo o otajstvu utjelovljenja Sina Bož¬ 
jega. U podne, kad nam prvi sati dana već donose osjećaj umora, naša 
raspoloživost i naša velikodušnost obnavljaju se razmatranjem Marijina 
“da”. Taj jasan i bezrezervni “da” ukorijenjen je u otajstvo Marijine slo¬ 
bode, pune i cjelovite slobode pred Bogom, oslobođene svake poveza¬ 
nosti s grijehom, zahvaljujući povlastici njezina Bezgrješnoga Začeća. 

Ta povlastica podijeljena Mariji, koja je razlikuje od našega sta¬ 
nja, ne udaljuje ju od nas, nego je upravo približava nama. Dok grijeh 
razdvaja, udaljuje nas jedne od drugih, Marijina čistoća čini je sasvim 
bliskom našim srcima, pozornom na svakoga od nas i željnom našega 
istinskoga dobra. Možete to vidjeti u Lurdu, kao i u svim marijanskim svetištima: neizmjerna mnoš¬ 
tva dolaze pred Mariju kako bi joj iznijela ono što je svakome najintimnije, ono Što je svakome najviše 
na srcu. Ono što se mnogi zbog nelagode ili stida ne usude ponekad povjeriti ni svojim najbližima, 
to povjeravaju njoj koja je sva čista, njezinu Bezgrješnom Srcu: jednostavno, bez uljepšavanja, po isti¬ 
ni. Pred Marijom, upravo zbog njezine čistoće, čovjek se ne libi pokazati u svojoj slabosti, predati joj 
svoja pitanja i svoje dvojbe, izreći svoje nade i svoje najtajnije želje. Majčinska ljubav Djevice Marije 
razoružava svaki vid oholosti; čovjeka osposobljava da se sagleda onakvim kakav jest te ga nadahnjuje 
željom da se obrati kako bi dao slavu Bogu, 

Marija nam tako pokazuje pravi način napredovanja prema Bogu. Poučava nas da mu se približi¬ 
mo u istini i jednostavnosti. Zahvaljujući njoj otkrivamo da kršćanska vjera nije teret, nego je poput 
krila koje nam dopušta da letimo visoko te nađemo skrovište u zagrljaju Božjem. 

Život i vjera vjerničkoga naroda otkrivaju da povlastica Bezgrješnog Začeća učinjena Mariji nije 
samo njezina osobna milost, nego je za sve, milost učinjena cijelom Božjem narodu. U Mariji Crkva 
već može promatrati na što je ona sama pozvana da postane. U njoj svaki vjernik može već od sada 
razmatrati savršeno ispunjenje svoga osobnoga poziva. Neka svatko od nas uvijek zadrži zahvalnost 
za sve što je Gospodin htio objaviti od svoga nauma spasenja po otajstvu Marije. Otajstvo koje se na 
nas na najizravniji način odnosi, jer nam je odozgo, s križa, koji upravo danas spominjemo i slavimo, 
sam Isus objavio da je njegova Majka i naša Majka. Kao sinovi i kćeri Marijini možemo imati dijela 
na svim milostima koje su njoj učinjene, a neusporedivo dostojanstvo koje joj donosi povlastica Bez¬ 
grješnoga Začeća pada i na nas, njezine sinove. 

Ovdje, blizu pećine, i u osobitu zajedništvu sa svim hodočasnicima prisutnima u marijanskim 
svetištima i sa svima bolesnima tijelom i dušom koji traže utjehu, blagoslivljamo Gospodina zbog 
Marijine prisutnosti usred njegova naroda te joj s vjerom upućujemo svoju molitvu: “Sveta Marijo, ti 
koja si se prije sto pedeset godina ovdje ukazala mladoj Bernardici, ti si doista ‘nade živo vrelo’ (Dan¬ 
te, Par., XXXIII, 12). 

Mi hodočasnici pristigli ovamo iz svih krajeva, dolazimo kako bismo još jednom zahvatili vjeru i 
utjehu, radost i ljubav, sigurnost i mir, na izvoru tvoga Bezgrješnoga Srca: Mostra te esse Matreml Po¬ 
kaži se kao Majka svima, o Marijo! I daj nam Krista, nadu svijeta! Amen.” 


Na naslovnoj strani; -O -———-O 

Vjernici župe BI. Alojzija Stepinca iz Koprivnice Slike krašićkih hodočasnika proslijedio je 

na hodočašću u KraŠiću, 1 L listopada 2008. Postulaturi D. Kučan, krašićki župnik 

□ Urednikova riječ 


„Nikada ne ću požaliti nijednog dana 
svojih dugih patnja“ 

Ove riječi jasno predočuju stav Alojzija Stepinca, razlog njegova trpljenja, obrazloženje njegove ljubavi, smi¬ 
sao njegova života i predanost do smrti 


T ražeći odgovarajuće ri- 
ječi za poveznicu iz¬ 
među bi. Alojzija Ste¬ 
pinca, Glasnika i čitatelja u 
2009. godini, imajući u vidu 
49. obljetnicu njegove mu¬ 
čeničke i svetačke smrti, na¬ 
išao sam na poruku koju je 
on uputio isusovcu o. Antunu 
Prešernu u Rim iz Krašića 27. 
rujna 1958., a glasi: „Nikada 
ne ću požaliti nijednog dana 
svojih dugih patnja, samo da 
se sačuva sloboda Crkve Božje 
i da se naš narod može opet u 
slobodi klanjati Bogu, kojemu 
jedinome pripada čast i slava.“ 
Te riječi jasno predočuju 
njegov stav, razlog njegova tr¬ 
pljenja, obrazloženje njegove 
ljubavi, smisao njegova živo¬ 
ta i predanost do smrti. One 
su prekaljene u evanđeoskoj 
brazdi vjernosti Kristu Gos¬ 
podinu, jer što bi vrijedilo sav 
svijet zadobiti, a njega, Spasi¬ 
telja, i dušu svoju izgubiti. Ta¬ 
kvi su prijatelji Božji. Takvi su 
učenici Gospodnji. Jer su do¬ 
pustili da ih Isusov Duh osvo¬ 
ji, bili su kadri osvajati duše i 
svijet za Isusa. 

Taj će Duh Božji čitate¬ 
ljima i ovoga broja Glasnika 
omogućiti Isusovu blizinu, 
njegovu pomoć i utjehu u kuš¬ 
njama svakidašnjega života, 
ako Krista Gospodina uzljube 



Nakon misnog slavlja bogoslovi su 
poveli procesiju i na ramenima su 
ponijeli izmučeno tijelo svoga Nad¬ 
biskupa u grobnicu iza glavnoga ol¬ 
tara u Zagrebačkoj katedrali kamo je 
nakon završnih obreda krenula rijeka 
pobornika nadahnjujući se na njego¬ 
vom primjeru i moleći njegov zagovor 
za jakost u poteškoćama života 


„Psuju nas, a mi 
blagosivamo; 
progone nas, a 
mi trpimo; hule 
nas, a mi moli¬ 
mo/ ... Od Golgo¬ 
te do uskrsnuća 
samo je mali 
razmak/ 4 


poput blaženog Alojzija i “zadr¬ 
že ga kao svog prijatelja koji ih 
neće ostaviti makar ih svi osta¬ 
vili, i koji neće dopustiti da na 
koncu propadnu“ (usp. Naslje- 
duj Krista , II, 7.). 

Krist raspeti i uskrsli, na 
katedri križa i svoga srca, dao 
mu je kušati slatkoću jarma 
apostolskoga, ali i nadu po- 
bjedne radosti, kako je to po¬ 
svjedočio u pismu čč. ss. milo- 
srdnicama sv. Vinka Paulskoga 
iz Krašića 22. svibnja 1956.: 
“Veli sveti Bernardo: ‘bila bi 
sramota biti udo bez boli pod 
trnjem okrunjenom Glavom’. 
Na pastirima duša je samo da 
ispune i ono što isti apostol go¬ 
vori: ‘Psuju nas, a mi blagosiva¬ 
mo; progone nas, a mi trpimo; 
hule nas, a mi molimo.’ ... Od 
Golgote do uskrsnuća samo je 
mali razmak.” 

Takvome životnom hodu 
žele pridonijeti slike i članci u 
ovome broju Glasnika. Brojne 
svečanosti o 10. obljetnici nje¬ 
gova proglašenja blaženim bile 
su prigoda da se podsjetimo na 
Blaženikov duhovni i moralni 
značaj i obvezu da poput njega 
u sebi izgrađujemo sliku Kri¬ 
stovu (usp. 2 Kor 3, 18). O nje¬ 
mu je kao neumornom ,,atleti“ 
Kristovom, gorljivom poput sv. 
Pavla, posvjedočio državni taj¬ 
nik Svete Stolice Tarcisio Ber- 


1 






BLAŽENI ALOJZIJE STEPINAC 1.-2. (GOD. XVI.) 2009. 



Nadbiskup Alojzije Stepinac blagoslivlja hodočasnike 
grada Varaždina , u Mariji Bistrici , 2. srpnja 1939. 


tone na proslavi u Zagrebu, brojni govornici na 
znanstvenom simpoziju u Zagrebu, u Lepoglavi, u 
Rimu te na brojnim proslavama diljem domovine 
i svijeta. 

Šteta što se ni u jednom službeno pripremlje¬ 
nom slavlju, a pripremljena je i posebna građa za ta 
slavlja, pa ni na svečanom misnom slavlju 21. ruj¬ 
na 2008., nije čula molitva za proglašenje svetim 
bi. Stepinca. Činilo se da izvanjska pompoznost 
premošćuje mukotrpan rad u postupku njegove 


kanonizacije, a ,,u crkvi se Božjoj“, reče bi. Alojzi¬ 
je, „ništa veliko ne događa bez molitve i žrtve“. 

Nastavljamo s objavljivanjem izvješća o euhari- 
stijskim kongresima. Oni su bili svjedočanstvo žive 
vjere u Isusa prisutnog u Euharistiji, po transupstan- 
cijaciji i po službi svećenika, kad on u Kristovo ime 
slavi Euharistiju, u osobi Krista Glave (in persona 
Christi Capitis) i ponavlja „riječi koje je on izgovorio 
nad kruhom i vinom ... vrši se ista pretvorba koju 
je on izvršio“ (Kongregacija za kler, Prezbiter, navje¬ 
stitelj riječi , sluziteljsakramenata ..., III, 2; usp. Ivan 
Pavao II., Ecclesia de Eucaristia , 12; Benedikt XVI., 
Sacramentum Caritatis , 9,11,48), dakle po ipsissima 
verba Christi , (u posveti), a ne snagom cjelokupnog 
Rimskog kanona ili euharistijske molitve, jer je sve¬ 
ćenik dužan nakon Kristovih riječi pokleknuti, a ne 
nakon završne doksologije, jer se događa prava pre¬ 
tvorba (koja to jest!). Stoga se klanja živome i pri¬ 
sutnome Bogu. To je Stepinac vjerovao, to i danas 
vjeruje Katolička crkva. A bi. Alojzije je taj nauk po¬ 
svjedočio i na Euharistijskom kongresu u Jastrebar- 
skom, koji prikazujemo u ovom broju Glasnika. 

Euharistijska žrtva bila je izvor snage njemu, 
stotinama junačkih svećeničkih duša, kard. Kuha- 
riću, čije se 7. obljetnice smrti spominjemo, i broj¬ 
nim vjernicima u neizbrojivim logorima, osobito u 
Staroj Gradiški, kamo ih je nedužne, na preodgoj 
ili u smrt, poslao komunistički režim. 

Zahvaljujem na suradnji, na svjedočanstvima 
o primljenim milostima po zagovoru bi. Stepinca, 
na fotografijama iz njegova života ili proslava u nje¬ 
govu čast, te na molitvi za njegovo što skorije pro¬ 
glašenje svetim. 

U Zagrebu, 10. veljače 2009. 
dr. sc. Juraj Batelja , postulator 

-€> 

Hvala svim čitateljima, štovateljima blaženoga 
Alojzija Stepinca u domovini i širom svijeta za 
molitve i darove te za nesebično i velikodušno 
promicanje glasa svetosti i mučeništva kardinala 
Alojzija Stepinca. 


Župljani župe sv. Jeronima iz Maksimira u Zagrebu zajedno s brojnim članovima Molitvene zajednice bi. 
Alojzija Stepinca iz župa grada Zagreba hodočastili su 10. studenoga 2008. na grob bi. Alojzija Stepinca i su¬ 
djelovali u večernjem euharistijskom slavlju. Molitvu krunice i liturgijsko pjevanje predvodio je župni zbor 
pod ravnanjem s. Imakulate Lukač, a u koncelebraciji je sudjelovao i župnik vlč. Tomislav Petranović. 

Ovo hodočašće i sva druga okupljanja članova spomenute Molitvene zajednice animirala je s. Anđelita Šo- 
kić. Spomenimo da je osobito brojna i aktivna u gradu Zagrebu Molitvena zajednica u župi Travno, koja sa 
svojim župnikom vlč. Josipom Horvatom odražava redovite mjesečne susrete. 


■ 

Nema gotovo nijednoga pisa¬ 
noga dokumenta bi. Alojzija - 
njegove propovijedi, njegova 
osobnoga pisma-bezcitira¬ 
nja Svetoga pisma. On je živio 
sa Svetim pismom i od Sveto¬ 
ga pisma u poznavanju Božje 
Riječi i u najdubljoj vjernosti 
Crkvi. Blaženik je imao nepre¬ 
stano pred očima katoličku 
istinu da je Božja objavljena 
Riječ nerazdvojivo vezana uz 
egzistenciju Crkve koja je mi¬ 
stičko Tijelo Kristovo. 


Crkva nam daruje Sveto pismo 


Piše: dr. Josip Sabol 

C rkva je ona koja nam je darovala Sveto pismo. 
Crkva je ona koja nam čuva izvornu i neis- 
krivljenu Božju Riječ. To može ostvarivati 
i to je njezino poslanje jer je Crkva mističko Tijelo 
Kristovo, to znači da je u njoj i samo u njoj prisutan 
Bogočovjek Isus Krist. Egzistencijalno posadašnjenje 
Krista Gospodina vidljivo je i opipljivo u sakramen- 
talnom životu Crkve i vjernika. Katolička crkva ne 
crpi svoju životnu snagu iz osjećajnoga i intelektual¬ 
noga sjećanja na Božja djela u prošlosti, nego iz svoje 
vlastite egzistencije. 

Ona nije učinkovito prisutna u svakom vreme¬ 
nu ljudske povijesti samo iz tumačenja Božje obja¬ 
ve, koja se dogodila prije dvije tisuće godina, nego 
Crkva živi, djeluje i posadašnjuje sebe iz svoje sakra- 
mentalne svetosti jer je ona Tijelo živoga uskrsloga 
Krista, njezina Gospodina i Utemeljitelja. U tome je 
posljednji i najdublji razlog za nepokolebljivu sinov- 
sku vjernost i ljubav prema Crkvi u životu bi. Alojzi¬ 
ja. Na neki način daje Blaženik prvenstvo Crkvi pred 
Svetim pismom. U tome je suglasan s velikim Augu- 


stinom, koji je rekao: „Ja ne bih poklonio Evanđelju 
svoju vjeru kad me ne bi na to pokretao autoritet sa¬ 
dašnje Katoličke crkve.“ Ovime je jasno rečeno da je 
Crkva najprije prisutna među ljudima, i to kao Kri¬ 
stovo Tijelo. Njezina tjelesnost najprije svjedoči proš¬ 
lost, u kojoj se dogodila stvaralačka i spasiteljska volja 
Trojednoga Boga. 

Sveto pismo , uzeto za sebe, ne pokazuje jedinstve¬ 
nost nego višestruku proturječnost. Ovo pitanje, ovaj 
problem nije potpuno riješen ni s kanonom Svetoga 
pisma — s mjerodavnim crkvenim popisom svetopi- 
samskih dokumenata. Tek živa volja Crkve povezuje 
razne često protuslovne elemente u ovim dokumen¬ 
tima i na taj način uspostavlja jedinstvenost Svetoga 
pisma i naše vjere, ispovijedajući da je Isus iz Nazare- 
ta pravi Bog i pravi čovjek, da je on Krist Gospodin, 
druga božanska osoba Presvetog Trojstva. 

S vjerom da je Bog postao čovjekom, nalazi Cr¬ 
kva onaj temelj, na kojemu počiva njezino značenje i 
njezina bitna važnost za čovječanstvo kroz povijest. I 
obratno, taj temelj omogućuje da Crkva može vjero¬ 
vati u Bogočovjeka Isusa Krista, samo ako mi zajedno 
s Crkvom vjerujemo da je Isus Sin Božji, da je Isus 

istinski i u najdubljem smislu objavitelj Boga. Odatle 
slijedi da samo u slučaju da je Isus Sin Božji, može¬ 
mo mi ljudi imati dijela na Božanstvu Boga u istinskoj 
spoznaji Boga. 

Drugim riječima: bez vjere Crkve da je Isus Sin 
Božji, ostao bi Bog za nas ljude zauvijek zagonetka i 
nepoznanica. Ljudi bi bili osuđeni na neumorno tra¬ 
ganje za Bogom bez ikakva jamstva da će Boga ikada 
spoznati. Mnogoboštvo je baš dokaz ovoga neuspješ¬ 
noga traganja čovjeka za Bogom. Tko ne pozna Isusa, 
taj ne pozna ni Boga. Isusove riječi glase: „Tko vidi 
mene, vidi Oca. Ja i Otac jedno smo.“ To isto kaže 
Isus rečenicom: „Ja sam Put, Istina i Život.“ Možemo 
stoga zaključiti: do Boga - našega nebeskoga Oca - 
dolazimo po Isusu. Do spoznaje da je Isus Sin Božji 
dolazimo u Crkvi i po Crkvi. 

Imajući ovo pred očima razumijemo jako dobro 
zašto je bi. Alojzije dao prvenstvo Crkvi u svojoj vjer¬ 
nosti i ljubavi. On je znao da svu ljepotu i sve bo¬ 
gatstvo vjere dobiva od Crkve. Neka bude Blaženik 
i nama uzor u vjernosti i odanosti našoj Katoličkoj 
crkvi, koja je bila i koja jest od životnog značenja za 
naš hrvatski narod i čitavo čovječanstvo. 



Opat Christopher M. Zielinski, potpredsjednik Papinske komisije za kulturna dobra Crkve i Komisije za sakralnu 
arheologiju, posjetio je u četvrtak 4. prosinca 2008. grob bi Alojzija. Od 12. godine života u rodnom se Clevelandu 
susreo s bi. Stepincem, od čije žrtve, hrabrosti i vjere živi Crkva u Hrvata i nadahnjuju se katolici sirom svijeta, a 
on je i „nada za plodnu budučnost čovječanstva”. 



Premda je drug Vladimir Bakarič 
na sjednici vlade s prjezirom rekao: 
„ Čemu ta rasprava? Pokopat ga da mu 
se za grob ne zna!“, nadbiskup Stepi - 
nacje pokopan u svojoj katedrali. Čel¬ 
nicima Kom. partije nije se ispunila 
ni druga želja - da se iza zatvorenih 
vrata ne če vidjeti Stepinčeva slava, a 
ona je obišla cijeli svijet i ispunja nebo! 
Mons. Franjo Seper, još uvijek „nad¬ 
biskup dodijeljen zapriječenoj biskup¬ 
skoj stolici Zagrebačke nadbiskupije “ 
u noči od 12. na 13. veljače 1960. 
pred katedralom je dočekao mrtvo ti¬ 
jelo nadbiskupa mučenika Stepinca, te 
ga uz molitve i suze hrabrog mnoštva 
vjernika i bogoslova položio na odar u 
središtu prvostolnice do ukopa, u su- 
botnji dan, 13. veljače 1960. 

Pobožnost križnoga puta u Mariji Bistrici bila je sastavni dio 277. zavjet¬ 
nog hodočašća grada Zagreba u Mariju Bistricu , kojim su započele svečanosti 
obilježavanja 10. obljetnice proglašavanja blaženim kard. Alojzija Stepinca, 
14. rujna 2008. 

10. obljetnica proglašenja blaženim 
kardinala Alojzija Stepinca 


S večanost obilježavanja 10. obljetnice beatifi- 
kacije bi. Alojzija Stepinca započela je hodo¬ 
čašćem mladih i 277. zavjetnim hodočašćem 
vjernika grada Zagreba u hrvatsko nacionalno ma¬ 
rijansko svetište Mariju Bistricu pod geslom “Meni 
je živjeti Krist”. Euharistijsko slavlje u nedjelju 14. 
rujna 2008. predvodio je kard. Josip Bozanić. 

U utorak 16. rujna tri stotine svećenika Za¬ 
grebačke nadbiskupije hodočastilo je u Lepoglavu, 
Macelj i Krašić - mjesta posebice povezana s bi. 
Stepincem i koja su u prošlom stoljeću bila simbo¬ 
lima mnogih patnja i stradanja hrvatskoga naroda, 
svećenika i vjernika laika. 

U srijedu 17. rujna održan je u zagrebačkoj pr¬ 
vostolnici susret vjeroučitelja osnovnih i srednjih 
škola te odgojiteljica u vjeri Zagrebačke nadbisku¬ 
pije. Tom su prigodom svečano dodijeljeni trajni 
kanonski mandati (mandati do opoziva) za 55- 
ero vjeroučitelja i vjeroučiteljica koji su za to stekli 
tražene uvjete. Nakon uvodnih predavanja sveča¬ 
nu je Euharistiju predvodio kard. Josip Bozanić. 
U propovijedi je kardinal Bozanić istaknuo lik bi. 
Stepinca kao uzor kršćanskoga života i preporučio 


sve prisutne zagovoru bi. Stepinca. U večernjim je 
satima toga dana u dvorani ,,Vijenac“ Nadbiskup¬ 
skog pastoralnog instituta u Zagrebu predstavljena 
knjiga „Blaženi Alojzije Stepinac - baština koja ob¬ 
vezuje” zagrebačkoga nadbiskupa kardinala Josipa 
Bozanića. U knjizi su objavljene homilije koje je 
kardinal Bozanić održavao na Stepinčevo od 1998. 
do 2008. i pastirsko pismo “Najsvjetliji lik Crkve 
Božje u Hrvata”, koje je napisao u povodu 100. 
obljetnice rođenja tada još sluge Božjega kardinala 
Alojzija Stepinca. 

U četvrtak 18. rujna, na 62. obljetnicu otka¬ 
ko je komunistički režim dao uhititi nadbiskupa 
Stepinca, bio je dan klanjanja u cijeloj Zagrebač¬ 
koj nadbiskupiji. U zagrebačkoj katedrali večernje 
misno slavlje predvodio je pomoćni zagrebački bi¬ 
skup Valentin Pozaić. 

Nakon mise održano je klanjanje tijekom ko¬ 
jega se razmatralo o euharistijskoj tajni na temelju 
propovijedi bi. Alojzija Stepinca i molilo za Crkvu, 
domovinu, svetost svećenika, redovnika i redovni¬ 
ca, te potrebu revnih i neustrašivih svjedoka vjere 
po primjeru bi. Alojzija. 

U petak 19. rujna održan je u dvorani „Vije¬ 
nac” Nadbiskupskog pastoralnog instituta u Za¬ 
grebu međunarodni znanstveni simpozij “Kardinal 
Alojzije Stepinac - povijesni kontekst u međuna¬ 
rodnoj perspektivi”. Otvorio ga je zagrebački nad¬ 
biskup kard. Josip Bozanić. 

Prvo izlaganje o temi „Dr. Alojzije Stepinac, 
nadbiskup zagrebački, pod lupom povjesničara i 
diplomata (1941.— 1945.)” održala je povjesničar¬ 
ka iz New Yorka dr. Esther Gitman. Kratko je pod¬ 
sjetila i na povijesni okvir razdoblja od 1933. go¬ 
dine, tj. od pojave fašizma, a potom je u izlaganju 
predstavila spoznaje do kojih je došla u svom istra¬ 
živanju koje je tijekom 2002. godine provela za¬ 
hvaljujući Fulbrightovoj stipendiji. U intervjuima, 
koje je provela za potrebe istraživanja, obuhvatila je 
mnoge Zidove koji su spašeni. U mnogima od tih 
priča gotovo redovito je nailazila na ime Alojzija 
Stepinca. Podsjetila je i na prve dokumente dr. Ive 
Politea u kojima se upućuje na propovijedi u koji¬ 
ma je Stepinac osuđivao progone, stoga su se nje¬ 
gove propovijedi kao propaganda protiv ustaša širi¬ 
le među partizanima. Posebno je istaknula kako su 
uhićenje i presuda nadbiskupu Stepincu prouzro- 
kovali reakcije diljem svijeta i napise u tisku, poput 
onih kako je nakon okupacije Hrvatske nadbiskup 
Stepinac riskirao svoj život da spasi Zidove. Stepi¬ 
nac je uspio postići ukinuće naredbe da svi Zidovi 
moraju nositi žutu oznaku, osudio je rasističke rat¬ 
ne zakone, skrivao je Zidove pod vlastitim krovom, 
a isto su činili i mnogi svećenici. 

No, s obzirom na optužnicu koja je podignu¬ 
ta u Jugoslaviji, Stepinčevo ime postalo je zapravo 
sinonim za ustaške zločine. Takve laži širile su ju- 
gokomunističke vlasti, ali i neki povjesničari. No, 
bilo je i povjesničara koji poštuju i ističu njegovo 
hrabro držanje. Da bi se ispravno procijenila Ste- 
pinčeva uloga tijekom toga razdoblja važno je raz¬ 
jasniti što se tražilo od njega u ulozi nadbiskupa. 


Državni tajnik kardinal T. Bertone blagoslivlja 
prostorije Hrvatskoga katoličkog sveučilišta u 
Zagrebu .> 19. rujna 2008. 


Središnji događaj proslave 10. obljetnice beatifi- 
kacije kardinala Alojzija Stepinca bilo je svečano 
misno slavlje koje je u nedjelju 21. rujna na trgu 
ispred zagrebačke katedrale predvodio državni taj¬ 
nik Svete Stolice kard. Tarcisio Bertone zajedno s 
apostolskim nuncijem u RH mons. Mariom Rober- 
tom Cassarijem, zagrebačkim nadbiskupom kard. 
Josipom Bozanićem, predsjednikom HBKnadb. Ma¬ 
rinom Srakićem, hrvatskim biskupima i s više od 
dvjesto pedeset svećenika. 


6 









Gotovo svi svećenici Zagrebačke nadbiskupije sudjelovali su u proslavi svećeničkog dana kojim je obilježena 10. 
obljetnica beatifikacije kard. Stepinca , u župnoj crkvi u Lepoglavi , 16. rujna 2008. 


BLAŽENI ALOJZIJE STEPINAC 1.-2. (GOD. XVI.) 2009. 


Funkcija katoličkih prvaka bila je osigurati duhov¬ 
no vodstvo bez obzira na to tko je kontrolirao či¬ 
njenično stanje, nadbiskup Stepinac je stoga trebao 
ostvariti neke odnose s onima na vlasti. No, on je 
činio mnogo više, osuđivao je i digao je svoj glas 
protiv narušavanja ljudskih prava. Također se tre¬ 
bao držati instrukcija koje je dobivao iz Vatikana, 
a to je da mora paziti na svoje ponašanje kako bi 
mogao spašavati ljudske živote. 

Dr. Ronald J. Rychlak, profesor prava i povije¬ 
sti na The University of Mississippi, održao je pre¬ 
davanje o temi „Kardinal Stepinac, papa Pio XII. i 
Rimokatolička crkva za vrijeme Drugoga svjetskog 
rata”. Istaknuo je kako Stepinčeve riječi i postupci 
prije, tijekom i nakon rata dokazuju kako nije bio 
nacionalist niti rasist. Od svećenika je tražio da po¬ 
mažu prognanim Zidovima te je pokrenuo akciju 
za pomoć židovskim izbjeglicama, u svojim pastir¬ 
skim pismima suprotstavljao se progonima. Stajao 
je iza svojih riječi svojim djelima. Mnoge je sakri¬ 
vao u svom domu, samostanima, a isto su činili i 
mnogi svećenici. 

Profesorica povijesti sa sveučilišta u Trnavi dr. 
Emilia Hrabovec svoje predavanje „Sveta Stolica, 
Istočna Europa i počeci hladnog rata” predstavila 
je u širem kontekstu političkih zbivanja od 1933. 
godine do poslijeratnog razdoblja u Poljskoj, Češ¬ 
koj i Slovačkoj, Mađarskoj i Jugoslaviji. Posebno se 
osvrnula na razdoblje neposredno nakon II. svjet¬ 
skog rata i na odnos komunističkih režima prema 
Katoličkoj crkvi u pojedinim zemljama. 

Dr. Roberto de Mattei, povjesničar iz Rima, u 
predavanju „Crkva i komunizam u učenju blaže¬ 
nog Alojzija kardinala Stepinca” istaknuo je da je 
bi. Stepinac vjerovao kako je komunizam sam po 
sebi neprirodan i da će propasti. Dapače, predvidio 


je da će se strukture real-komunizma srušiti. Toga 
su bili svjesni i komunistički vođe, pa su pribje¬ 
gli politici ispružene ruke. Istočna politika na neki 
je način bila potpora komunizmu, i tako je pri¬ 
donijela da kasnije padne. Stav blaženoga Stepinca 
simbol je otpora komunizmu, za razliku od istoč¬ 
ne politike. Njegov stav su više ili manje slijedili 
mnogi biskupi koji su u Hrvatskoj nastojali slušati 
direktive Svete Stolice, te su nastojali sačuvati živu 
vjeru kod vjernika. 

U petak 19. rujna državni tajnik Svete Stolice 
kard. Tarcisio Bertone predvodio je slavlje blago¬ 
slova prostorija Hrvatskoga katoličkog sveučilišta 
u Zagrebu, a u subotu 20. rujna blagoslovio je te¬ 
meljni kamen zgrade HBK u Zagrebu. 

Iste je večeri u zagrebačkoj prvostolnici odr¬ 
žano bdjenje u kojem su sudjelovali mladi vjernici 
te članovi udruga i pokreta. U prvom satu bdjenja 
održan je meditativno-glazbeni program, a u dru¬ 
gom dijelu bdjenja sudjelovao je i državni tajnik 
Svete Stolice kard. Tarcisio Bertone, koji se mladi¬ 
ma obratio prigodnim riječima. 

Središnji događaj proslave 10. obljetnice bea¬ 
tifikacije kardinala Alojzija Stepinca bilo je sveča¬ 
no misno slavlje, koje je u nedjelju 21. rujna na 
trgu ispred zagrebačke katedrale predvodio državni 
tajnik Svete Stolice kard. Tarcisio Bertone zajed¬ 
no s apostolskim nuncijem u RH mons. Mariom 
Robertom Cassarijem, zagrebačkim nadbiskupom 
kard. Josipom Bozanićem, predsjednikom HBK 
nadb. Marinom Srakićem, hrvatskim biskupima i 
s više od dvjesto pedeset svećenika. 

Prostor liturgijskoga slavlja bio je urešen s ne¬ 
koliko znakova dugostoljetne i bogate baštine vjere 
u zagrebačkoj Crkvi. Pred portal katedrale stavljen 
je jednostavni hodočasnički križ koji je nadbiskup 

Predavači na Međunarodnom znanstvenom simpoziju “Kardinal Alojzije Stepinac - povijesni kontekst u 
međunarodnoj perspektivi \ u Zagrebu , u petak 19. rujna 2008. 


Stepinac na svojim ramenima nosio na hodočašću 
u Svetoj Zemlji 1937. godine. Nad oltarom bijaše 
istaknut lik Krista u slavi, preslika freske iz drev¬ 
ne kapele svetog Stjepana Prvomučenika, koju je 
sagradio zagrebački biskup Stjepan II., a nalazi se 
u sklopu Nadbiskupskoga dvora. U euharistijskom 
slavlju koristio se kalež kojim se kardinal Stepinac 
služio za vrijeme svoga zatočeništva u Krašiću. 

Pozdravljajući kard. Bertonea i sve nazočne 
pred početak euharistijskog slavlja, kardinal Boza- 
nić je istaknuo i ovu misao: „Dok se pojedinci u 
Hrvatskoj i u svijetu - još uvijek zaslijepljeni istim 
ideologijama koje su milijune ljudi izložile patnja¬ 
ma i smrti - trude da svijetla stranica života kar¬ 


dinala Stepinca bude što više zatvorena, kako ih 
istina o njemu ne bi dovela do priznanja vlastitih 
životnih promašaja, ovaj puk želi jasno reći da je za 
njega, da je za nas kardinal Alojzije Stepinac istin¬ 
ski odraz svetosti, kojemu svakodnevno ovaj vjerni 
narod upućuje bezbroj molitava.” 

Liturgijsko pjevanje predvodili su katedralni 
muški i katedralni mješoviti zbor i mješoviti zbo¬ 
rovi zagrebačkih župa sv. Josipa s Trešnjevke i sv. 
Male Terezije, pod ravnanjem mo. Miroslava Mar- 
tinjaka, uz instrumentalnu pratnju Nevena Kraljića 
na orguljama i limenog puhačkog kvinteta. Među 
vjernicima koji su se okupili na misnom slavlju bili 
su i predstavnici javne vlasti. 


Uspostavljena Metropolija đakovačko- 
osječka 


P apa BenediktXVI. je 18. lipnja2008. uspostavio 
novu Crkvenu pokrajinu đakovačko-osječku te 
je uzdigao biskupiju Đakovačko-osječku na metro- 
politansko sjedište, dokidajući naslov bosansku , a 
dodavši onaj osječku , jer je Osijek najveće središte 
Slavonije; dodijelio joj je kao sufraganske biskupije 
Srijemsku i Požešku biskupiju, koje su dosada pri¬ 
padale crkvenoj pokrajini Hrvatsko-slavonskoj; za 
prvog nadbiskupa metropolita đakovačko-osječkog 
Sveti Otac imenovao je mons. Marina Srakića, do¬ 
sadašnjeg biskupa đakovačko-srijemskog. 

Čestitamo nadbiskupu mons. Marinu Srakiću 
i biskupima sufraganima mons. Antunu Skvorče- 
viću, biskupu požeškome, te mons. Đuri Gašpa- 
roviću, biskupu srijemskome, na ostvarenju ovog 
značajnog crkvenog ustrojstva. 

Neka novu Metropoliju zagovara bi. Alojzije! 
O njemu je mons. Srakić, kao duktor bogoslova, 



zabilježio u „Duktorskom 
tefteru" (dnevniku) Bo¬ 
goslovnog sjemeništa u 
Đakovu, na dan Blaže- 
nikove smrti, 10. veljače 
1960. sljedeće: 

10.II. Mala šetnja. Mons. Marin Sr i-' 

Pod večerom smo čuli od r $ktc 

Preč. G. Dr. Zvonimira Markoviča , da je danas po¬ 
slije podne preminuo: Njegova Uzoritost Dr. Alojzije 
Stepinac — kardinal — nadbiskup zagrebački. Jedno 
zlo za drugim. Možemo zajedno s učenicima sv. Mar- 
tina reći: ‘Cur nos deseris PaterT (Zašto si nas napu¬ 
stio , Oče?, op. J. B.). Zasjala je jos jedna zvijezda na 
nebu. 

Nadamo se , da ćemo i mi doživjeti , da ga jednog 
dana vidimo na oltaru. To je želja cijelog našeg naro¬ 
da — cijelog svijeta. 

BLAŽENI ALOJZIJE STEPINAC 1.-2. (GOD. XVI.) 2009. 


Stepinac i Crkva u Hrvatskoj ostali su 
vjerni Kristu i Papi 


Misli iz propovijedi državnoga tajnika Svete Stolice kardinala Tarcisia Bertonea održane na misi prigodom 10. obljet¬ 
nice beatifikacije kard. Alojzija Stepinca 21. rujna 2008. na trgu pred zagrebačkom katedralom 



Biskupi Hrvatske biskupske konferencije sudjeluju u Euharistijskom slavlju kojim je proslavljena IO. obljetnica 
proglašenja blaženim kard. Stepinca , 21. rujna 2008. 


O kupili smo se ovdje da bismo iznijeli na svje¬ 
tlo evanđeosku dosljednost i hrabrost koje 
su obilježile život i smrt ovoga junačkoga 
sina vaše zemlje; ovdje smo i da bismo se, istovreme¬ 
no, upitali slijedimo li i kako stope ovoga vjernoga 
Kristova učenika koji je poštovao i Crkvu i hrvatsku 
domovinu (...). 

Pridružujući svoju žrtvu patnjama Kristovim, 
bio je miran i pozivao narod na postojanost u vjeri: 
„Krist je naš vođa, jedini i najsigurniji, kroz stoljeća. 
Neka to ostane zauvijek! Ako to naš narod zaboravi, 
onda su sve vođe beskorisne. Neprestano molim, ko¬ 
liko god mi je to moguće, da naš narod ostane Kri¬ 
stov narod. Bez toga, sve drugo ne vrijedi ništa.” (. Pi¬ 
smo o. Miroslavu Vaninu, DL , od 10. srpnja 1954., 
Arhiv Postulature, XII, 249). 

U onim teškim godinama pod komunističkim 
režimom nije bilo lako oduprijeti se opetovanim i 
upornim kušnjama i mamljenju diktatorske vlasti 
koja je nudila svakovrsne privilegije u zamjenu za iz¬ 
daju. Ali, Bogu hvala, Stepinac i Crkva u Hrvatskoj 
ostali su vjerni Kristu i Papi, rimskome biskupu, slije¬ 
deći primjer vaših pređa koji su prvi od slavenskih na¬ 
roda velikodušno prihvatili navještaj evanđelja (...). 

Dopustite da dodam kratko razmišljanje glede 
slike vinograda koji bi se zgodno mogao odnositi na 
Hrvatsku, vašu predivnu zemlju bogatu stoljetnom 


kršćanskom tradicijom; vinograd je i Crkva i svijet, 
u kojima su svi pozvani raditi. Drugi su se dosad bri¬ 
nuli o evangelizaciji i očuvanju vjere u Hrvatskoj, a 
sada je na vama, današnjem naraštaju Hrvata katoli¬ 
ka, red da nastavite to apostolsko djelo. Kako nam je 
predložio papa Benedikt XVI. u svojim prvim rije¬ 
čima kao Petrov Nasljednik, svatko od nas treba biti 
„ponizni radnik cc u vinogradu koji pripada Gospodi¬ 
nu, u Crkvi i svijetu. Budite, dakle, mudri i savjesni 
tumači vaše kršćanske tradicije koja je od hrvatskoga 
naroda učinila katolički narod, i znajte se s odvažnim 
i razboritim razlučivanjem suočiti s izazovima koje 
predstavlja primamljivi moderni napredak i današnja 
liberalistička i relativistička kultura. Čuvajte cjelovi¬ 
tim blago vjere i moralne vrjednote koje ste primili 
od vaših pređa te ih isto tako predajte naraštajima 
koji će vas naslijediti. Plaća će biti jednaka za sve: raj 
i blaženo gledanje Boga u njegovu kraljevstvu mira i 
ljubavi. 

Predraga Crkvo u Hrvatskoj, ugledaj se s odluč- 
nošću u primjer ovog herojskog svjedoka Kristova! 
Kao on, neka nitko od tvojih sinova ne oklijeva su¬ 
očiti se s teškoćama, protivštinama i patnjom prije 
nego li izdati vlastitu savjest i tako pogaziti riječ danu 
Kristu i Crkvi. Neka svatko, poput blaženoga Aloj¬ 
zija Stepinca, svom snagom traži Gospodina i bude 
strpljiv i ustrajan u njegovu nasljedovanju/ 1 

P ariški nadbiskup kard. Andre 
Armand VING-TROIS pred¬ 
vodio je misno slavlje i propovije¬ 
dao u katedrali Notre Dame u Pa¬ 
rizu, 29. rujna 2008., na proslavi 
10. obljetnice beatifikacije kardi¬ 
nala Stepinca. U uvodu u misno 
slavlje rekao je: „Njegova vjernost 
zajedništvu s Crkvom dovela je 
do njegova uhićenja pa do lažno¬ 
ga procesa koji mu je nametnut. 
U učestaloj praksi komunistič¬ 
ke vladavine u istočnoj Europi, 
montirane optužnice, usmjerene 
prema diskreditiranju njegova pa¬ 
stirskoga lika, služile su opravda¬ 
nju osude koja je bila unaprijed 
donesena i koju je lažna presuda 
samo potvrdila/' 


Prinositelji prikaznih darova odjeveni u narodne nošnje s područja 
Zagrebačke nadbiskupije sudjeluju u misnom slavlju kojim je 
obilježena 10. obljetnica beatifikacije kard. Stepinca ., 21. rujna 
2008 . 

Proslava u Ogulinu 

K od kapelice bi. Alojzija Stepinca u ogulinskom naselju 
Procama uoči desete obljetnice proglašenja blaženim kar¬ 
dinala Stepinca u četvrtak 2. listopada 2008. svečanu misu 
predvodio je novi župnik Generalskoga Stola i Mrežničkoga 
Bresta o. Branimir Trusić, iz reda cistercita. Koncelebrirali su 
ogulinski župnik i dekan mr. Tomislav Rogić i župni vikar Pe¬ 
tar Sporčić. Misno slavlje na kojem se okupilo gotovo dvije 
stotine vjernika uveličao je župni zbor pod vodstvom s. Pan- 
kracije i uz orguljsku pratnju prof. Slavka Barčića. Bila je to ju¬ 
bilarna peta proslava obljetnice proglašenja kardinala Stepinca 
blaženim kod nove kapelice u Procama. 

Proslava u Zaprešiću 

U druga za promicanje kršćanskih vrjednota, ljubavi, dobro¬ 
te i mira prema čovjeku Stepinčeva oaza mira u suradnji 
sa župom sv. Petra ap. iz Zaprešića u petak 3. listopada 2008. 
organizirala je prigodni program u povodu 10. obljetnice beati¬ 
fikacije kardinala Alojzija Stepinca. Program je započeo misnim 
slavljem, koje je u kripti crkve sv. Ivana Krstitelja predvodio vlč. 
Damir Ocvirk u koncelebraciji s upraviteljem župe Ivanom Fr- 
konjom. 

Nakon mise u kripti je održan prigodni program pod ge¬ 
slom ,,B1. Alojzije Stepinac - izazov za kršćansko djelovanje da¬ 
nas” i prikazan film s Blaženikova suđenja. U glazbenom dijelu 
programa sudjelovao je župni mješoviti zbor Sv. Cecilija , koji 
je i pjevao za misnog slavlja, te zbor mladih, dječji zbor „Božje 
krijesnice” i slavljenički tim Molitvene zajednice ,,B1. Alojzije 
Stepinac”, koja djeluje pri župi od 2000. godine. 

Zahvalnica u Krašiću 

župnoj crkvi Presvetoga Trojstva u Krašiću u 
nedjelju 5. listopada 2008. vjernici su misnim 
slavljem zahvalili Bogu za 10. obljetnicu beatifika- 
cije kard. Alojzija Stepinca. Misno slavlje predvo¬ 
dio je preč. Matija Burja, a u koncelebraciji su bili 
župnici mons. Matija Stepinac iz Zagreba, fra Ma¬ 
rijan Jelušić iz Ogulina, Petar Ribarić iz Desinca, 
umirovljeni torontski župnik Josip Đuran i doma¬ 


ći župnik Dragutin Kučan. Misa je bila i zahval¬ 
nica za plodove zemlje. Stoga je neposredno prije 
i nakon misnog slavlja na trgu ispred župne crkve 
održan prigodni program, u kojem su sudjelovali 
učenici, članovi KUD-ova te limena glazba iz Za¬ 
boka. Na misnome slavlju sudjelovao je velik broj 
župljana i hodočasnika. 




V araždinski biskup Josip Mrzljak blagoslovio je 
12. listopada 2008. novu kapelu bi. Alojzija 
Stepinca u Završju Podbelskom, filijali župe Mar- 
gečan. Biskup Mrzljak predvodio je misno slavlje 
za oltarom na otvorenom kod spilje Majke Božje 
Lurdske, podignute uz kapelu. Kapela je izgrađena 
i cjelovito uređena prinosom župljana. 

U slavlju je sudjelovao velik broj ministranata, 
prvopričesnika i krizmanika te mladih u narodnim 
nošnjama. Na svečanosti se okupio velik broj re¬ 
dovnica, bogoslova te župljana i hodočasnika. Bili 
su tu i predstavnici mjesnih i županijskih vlasti, 
izvođači radova na gradnji kapele. Sve ih je srdačno 
pozdravio domaći župnik Alojzije Pakrac. 


Mnoštvo vjernika okupilo se na blagoslov kapelice po¬ 
dignute u čast bi Alojzija Stepinca u Završju Podbel¬ 
skom , 12. listopada 2008. 


Slavonski Brod 

v 

Ž upa Gospe od Brze Pomoći u Slavon¬ 
skom Brodu upriličila je 10. listopada 
2008. zahvalni spomen 10. obljetnice pro¬ 
glašenja blaženim kardinala Alojzija Stepinca 
i početak velike devetnice za osnivanje župe 
u naselju A. Hebranga, koje ima oko 6000 
stanovnika a pripada toj župi. 

D eseta obljetnica proglašenja blaženim 
kard. Stepinca proslavljena je u nedje¬ 
lju 19. listopada 2008. u Rimu u hrvatskoj 
crkvi sv. Jeronima. Na svečanosti se okupio 
velik broj hrvatskih redovnica, studenata i 
radnika, među kojima su se mogle vidjeti i 
mlade obitelji s djecom. 

Euharistijsko slavlje predvodio je vrhbo¬ 
sanski nadbiskup kard. Vinko Puljić, a kon- 
celebrirali su zagrebački nadbiskup kard. Jo¬ 
sip Bozanić te splitsko-makarski nadbiskup 
Marin Barišić, barski nadbiskup Zef Gashi, 
albanski biskup Lucjan Avgustinij te pedese¬ 
tak svećenika. 

Litrugijsko pjevanje predvodio je 
svećenički zbor Zavoda sv. Jeronima pod ravna- 
njem don Mihaela Provića. 

Nakon svete mise predstavljena je knjiga kard. 
Bozanića “Blaženi Alojzije Stepinac - baština koja 
obvezuje”. Knjigu su predstavili ravnatelj Glasa 
Koncila Nedjeljko Pintarić, rektor Papinskoga hr- 




Kardinali Josip Bozanić i Vinko Puljić s drugim crkvenim ugled¬ 
nicima i vjernicima na proslavi 10. obljetnice beatifikacije kardi¬ 
nala Stepinca u crkvi sv. Jeronima Papinskog hrvatskog zavoda 
Jeronima u Rimu ., 19. listopada 2008. 


vatskoga zavoda sv. Jeronima mons. Jure Bogdan, 
veleposlanik RH pri Svetoj Stolici Emilio Marin te 
mons. Marin Barišić. 

Izričući riječi zahvale izdavačima i domaćinu 
kard. Bozanić je istaknuo da Stepinčev primjer i 
dalje nadahnjuje hod Crkve u Hrvatskoj. 


Rim 


Kip bi. Alojzija Stepinca u Chicagu 


N a prvu nedjelju došašća, 30. studenoga 2008., 
u Hrvatskoj katoličkoj misiji blaženoga Aloj¬ 
zija Stepinca u Chicagu blagoslovljen je novi, dva 
metra visok, Blaženikov brončani kip. Tom je sve¬ 
čanošću obilježena deseta obljetnica proglašenja 
blaženim kardinala Stepinca i deseta obljetnica 
preimenovanja misije i stavljanja pod njegovu za¬ 


štitu, a pripemu svečanosti organizirao je voditelj 
HKM-a fra Ivica Majstorović. 

Postavljanju i blagoslovu brončanog kipa pret¬ 
hodila je trodnevna duhovna obnova koju je vodio 
fra Ante Ivanković, a cilj joj je bio ojačati kod vjer¬ 
nika tri bogoslovne krjeposti: vjeru, nadu i ljubav, 
po uzoru na blaženoga Stepinca. Blaženikov kip 

blagoslovio je fra Marko Puljić, kustos Hrvatske franjevačke kustodi- 
je sv. Obitelji za Ameriku i Kanadu, a liturgijsko pjevanje predvodio je 
zbor HKM-a. Svečanost su uveličali mladi u hrvatskim narodnim noš¬ 
njama, članovi hrvatskih folklornih društava Hrvatska loza i Kardinal 
Stepinac iz Chicaga. 

Autor kipa je mladi hrvatski umjetnik Vid Vučak iz Donjeg Ciča 
kod Velike Gorice. Umjetnik je zatočenog Stepinca predstavio u Krašiču u 
šetnji ograničenim prostorom i rukom podignutom na blagoslov svima koji mu 
dolaze u susret. Nabori na odjeći predstavljaju teško vrijeme u kojem je blaženik 
vodio Crkvu u Hrvata, a na licu mu se očituje izuzetna smirenost koja proizlazi 
iz njegova životnoga gesla: U tebe se , Gospodine , uzdam i Moja je savjest čista, (fra 
I. Majstorović i fra A. Ivanković) 


Održan simpozij o bi. Alojziju 
Stepincu u Lepoglavi 

V araždinska biskupija i župa Lepoglava organizirale su u petak 5. pro¬ 
sinca 2008., u povodu 10. obljetnice beatifikacije zagrebačkog nad¬ 
biskupa kardinala Alojzija Stepinca, 57. obljetnice njegova prelaska iz za¬ 
tvora Lepoglava u kućni pritvor u Krašiču i 70. obljetnice Euharistijskog 
kongresa u Varaždinu, znanstveni skup pod nazivom “Kardinal Alojzije 
Stepinac — svjedok vremena i vizionar za treće tisućljeće”. 

Sudionike simpozija pozdravili su domaći biskup mons. Josip Mrz- 
ljak te postulator proglašenja svetim bi. Alojzija Stepinca mons. Juraj Ba- 
telja u ime zagrebačkoga nadbiskupa kard. Josipa Bozanića. 


Kip blaženoga Alojzija 
Stepinca u bronci , rad kipara 
Vida VUČKA, postavljenje u 
Chicagu 30. studenoga 2008. 



Sudionici znanstvenog skupa 
u Lepoglavi, 5. prosinca 2008. 
objelodanili su posebnu izjavu 
u kojoj su iznijeli vrlo znakovitu 
potrebu razjašnjenja činjenica 
vezanih uz sam sudski postupak 
i odluku Hrvatskog sabora 
o njemu. 


© 


Na simpoziju su održana predavanja na više 
podtema. Na podtemu Analiza montiranog sudskog 
procesa Alojziju Stepincu predočena su predavanja: 
Kaznenopravna neodrživost presude protiv Alojzija 
Stepinca (prof. dr. sc. Zeljko Horvatić) i Moguć¬ 
nosti obrane nadbiskupa Alojzija Stepinca (Anđelko 
Jureško i Josip Kustić). 


U podtemi Recepcija Alojzija Stepinca nakon 
osude , beatifikacije i danas govorilo se u ovom nizu 
izlaganja: Stepinčevi suvremenici i Stepinac - svjedok 
i vizionar. Kako je stvarana negativna slika o nadbi¬ 
skupu Stepincu i Crkvi (Tomislav Jonjić), Komuni¬ 
stičke vlasti prema A. Stepincu nakon presude i poslije 
smrti (prof. dr. sc. Miroslav Akmadža), Doprinos hr- 

vatskog iseljeništva promociji Alojzija Stepinca (mons. 
Vladimir Stanković), Komentari izjava crkvenih do¬ 
stojanstvenika uz beatifikaciju (dr. sc. Vladimir Hor- 
vat) i BI. kard. Stepinac i Lepoglava: od zatvora do 
hodočasničkog mjesta (preč. Andrija Kišiček). 

U tijeku poslijepodneva prikazan je dokumen¬ 
tarni film o kardinalu Stepincu, a u okviru pod- 
teme Stepinčevi suvremenici govoreno je u sljede¬ 
ćim prikazima: Zapisi mons. Svetozara Ritiga o bla¬ 
ženom Alojziju Stepincu (vlč. Andrija Lukinović), 
Pisani radovi Celestina Tomiča u promicanju pozna¬ 
vanja i štovanja bi. Alojzija Stepinca (fra Ljudevit 
K[ 2 lV 2 lc\ć), Jedinstveni istup nad. Stepinca u biografiji 
fra Alekse Benigara (dr. sc. fra Bonaventura Duda) 
te Kard. Stepinac u Hrvatskoj reviji Vinka Nikolića 
(dr. sc. Nataša Basic). 

U okviru teme Stepinac - svjedok i vizionar 
oblikovana su sljedeća izlaganja: Kardinal Stepi¬ 
nac u identitetu suvremenog hrvatskog društva (dr. 
sc. Josip Jurčević), Suvremenost Stepinčevih pogleda 
na odnos znanosti i vjere (akade¬ 
mik Vladimir Paar), Uloga Aloj¬ 
zija Stepinca u razvoju suvreme¬ 
ne političke filozofije (mr. sc. Jure 
Vujić), Kardinal Alojzije Stepi¬ 
nac u kontekstu suvremenih diplo¬ 
matskih odnosa RH i Svete Stolice 
(doc. dr. sc. Danijel Miščin) te Aktualnost život¬ 
nog djela nadbiskupa Stepinca u dijalogu s moder¬ 
nim historijsko-filozofskim relativizmom i globaliz- 
mom (prof. dr. sc. Josip Sabol). 

Simpozij je završio euharistijskim slavljem u 
župnoj crkvi Bezgrješnog Začeća BDM. 

Sudionici znanstvenog skupa u Lepoglavi, 5. 
prosinca 2008. objelodanili su posebnu izjavu u 
kojoj su iznijeli vrlo znakovitu potrebu razjašnjenja 
činjenica vezanih uz sam sudski postupak i odluku 
Hrvatskog sabora o njemu. 

U svojstvu promicatelja postupka za proglaše¬ 
nje svetim bi. Alojzija Stepinca zastao sam pred či¬ 
njenicom vrlo različitih tumačenja odluke Hrvat¬ 
skog sabora o osudi suđenja i presude nadbiskupu 
Stepincu. 

Naime, Sabor Republike Hrvatske je na zasje¬ 
danju 14. veljače 1992. donio Deklaraciju ,,o osu¬ 
di političkog procesa i presude kardinalu dr. Aloj¬ 
ziju Stepincu“, jer je „na montiranom političkom 
sudskom procesu nevino osuđen stoga što je odbio 
po nalogu komunističkih vlastodržaca, provesti cr¬ 
kveni raskol i odvojiti Katoličku crkvu Hrvata od 
Rima i Vatikana, sa dalekosežnim ciljem uništenja 


Katoličke crkve kao vjekovnog čuvara i zaštitnika 
očuvanja identiteta i slobode hrvatskog naroda. 

Osuđen je stoga što je djelovao protiv nasilja i 
zločina komunističke vlasti, isto kao što je djelovao 
u vihoru i okrutnostima drugoga svjetskog rata, u 
zaštitu progonjenih, neovisno o njihovom narod¬ 
nosnom podrijetlu, ili vjerskom svjetonazoru. Iako 
hrvatski narod i Katolička crkva nikada nisu pri¬ 
znali osudu nadbiskupu Stepincu, hrvatski Sabor 
kao najviše predstavničko tijelo Hrvatske izrica¬ 
njem jasnog stava prema nepravednoj osudi kardi¬ 
nala Stepinca ispravlja jednu povijesnu nepravdu i 
uvredu hrvatskom narodu.“ 

Stoga sam na spomenutom simpoziju postavio 
pitanje o značenju i posljedicama ove saborske de¬ 
klaracije. Potpredsjednik Sabora dr. Vladimir Seks 
iznio je činjenicu, da je prije donošenja deklaraci¬ 
je vođena rasprava o tome, da li donijeti odluku o 
poništenju ili osudi montiranog sudskog postup¬ 
ka i presude na njemu izrečene, i odlučio donijeti 
osudu. Sabor se, dakle, vjerojat¬ 
no iz kompromisa, da čin bude 
jednoglasno prihvaćen, odlučio 
za osudu. 

Nažalost, na simpoziju se 
nije čula temeljita analiza pri¬ 
preme i tijeka suđenja, sadržaja 
optužnice, pa ni nasilja koje je pratilo ovo suđenje 
sve do falsificiranja dokumenata u svrhu dokaziva¬ 
nja optužnice te isključivanja dokumenata i svje¬ 
doka u prilog optuženoga Nadbiskupa. 

Sudionici simpozija su predložili da se prove¬ 
de revizija ili obnova toga sudskog postupka. Sred¬ 
stva društvenog informiranja u RH, protukatolič- 
ki ugođena, uglavnom su prešutjela događanje na 
simpoziju i njegove zaključke. 

Kao postulator postupka za proglašenje sve¬ 
tim bi. Alojzija Stepinca, a nakon što je u postup¬ 
ku proglašenja blaženim kard. Stepinca proučen 
sudski stup i tisuće stranice udbaških dokumenata 
o montiranju toga sudskog postupka, postavljam 
pitanje: Sto bi njegova obnova ili revizija značila 
za Blaženika? I odgovaram, da bi donijela lavinu 
novih lažnih tvrdnji, mimo dokaza i dokumena¬ 
ta, kao kroz sve vrijeme komunističkog režima koji 
danas samo suptilnije djeluje, a u svrhu napada na 
Katoličku crkvu, a samom Blaženiku takav čin nije 
potreban. Pa on se ni na povijesnom onom sudu 
nije želio braniti, znajući da on ima za cilj postići 
odluku komunističke partije o progonu Crkve, a 
ne dokazivati istinu. Postulatura bi. Alojzija Ste- 


Poznato je da postoji jasno izreče¬ 
na namjera Hrvatskog Sabora, kao 
najvišeg zakonodavnog tijela, da se 
poništi proces protiv blažene uspo¬ 
mene nadbiskupa Alojzija Stepinca. 

Brojni ministranti i pjevači sudjelovali su u euharistijskom slavlju koje je predvodio mons. Josip Mrzljak , biskup varaždinski , 
prigodom blagoslova kapelice podignute u čast bi Alojzija Stepinca u Zavrsju Podbeiskom , 12. listopada 2008. 


pinca i Kongregacija za kauze svetaca uvjerili su se u 
nevinost nadbiskupa Stepinca, i Ivan Pavao II. je to 
na ponos i radost hrvatskog naroda i svega istinolju¬ 
bivoga svijeta potvrdio u Mariji Bistrici, 3. listopada 
1998. 

Dr. Milan Vuković, tada sudac Ustavnog suda 
RH, koji je bio konzultiran u pripremi spomenu¬ 
te deklaracije, izjavio je u Slobodnoj Dalmaciji 4. li¬ 
stopada 1996. sljedeće: „Smisao i sadržaj [deklara¬ 
cije o osudi političkog procesa i presude kardinalu 
dr. Alojziju Stepincu, op. J. B.] jest poništenje takve 
presude i osuda cijeloga niza takvih postupaka/ 1 

Stoga je na Saboru RH da svoju odluku od 14. 
veljače 1992. ,,o osudi političkog procesa i osude 
Stepinca“ radi svoje vjerodostojnosti učini nedvo¬ 
smislenom, jasno govoreći da spomenuta deklaraci¬ 
ja poništava sramotnu presudu i ispravlja nepravdu 
kojom je, zajedno sa Stepincem i tisućama drugih 
žrtava, bio osuđen i ponižen cijeli hrvatski narod. 

To će lakše učiniti, ako uzme u pretres, vjeru¬ 
jem, u arhivu Sabora još uvijek postojeći prijedlog 
suca Ustavnog suda RH ,,o odluci o poništenju sud¬ 
skog postupka protiv zagrebačkog nadbiskupa Aloj¬ 
zija Stepinca 44 . 

O tome se izjasnio i zagrebački nadbiskup 
kard. Franjo Kuharić, u propovijedi na Stepinčevo, 


10. veljače 1992., govoreći: „Poznato je da postoji 
jasno izrečena namjera Hrvatskog Sabora, kao naj¬ 
višeg zakonodavnog tijela, da se poništi proces pro¬ 
tiv blažene uspomene nadbiskupa Alojzija Stepin¬ 
ca. Dakako, u to poništenje bi trebali biti uključe¬ 
ni, na određeni pravni način svi montirani procesi 
protiv nedužnih ljudi, koje je provodio totalitarni 
sistem. Crkva taj postupak prepušta prosudbi na¬ 
čina i vremena javnoj vlasti da to učini kao izraz 
dobre volje, da se nanesene nepravde javno ispra¬ 
ve/ 4 ( Službeni vjesnik nadbiskupije Zagrebačke , br. 
1. godine 1992., 30.) 

Zašto ljudi, koji znaju činjenice, i sudjelova¬ 
li su u saborskim odlukama, danas predlažu mo¬ 
dalitete revizije ili obnove sudskog postupka ko¬ 
jim je represivni komunistički režim desetljećima 
ponižavao Katoličku crkvu, a ona je u besmrtnoj 
slavi i neporočnosti svoga Blaženika nadživjela mr¬ 
žnju tužitelja i bijes progonitelja. Neka Sabor, kako 
reče kard. Kuharić, pojasni je li izvršio što je bila 
njegova obveza prema hrvatskome narodu i nevi¬ 
nim žrtvama i tako zauvijek ispravi „javno nane¬ 
sene nepravde 44 , ako to spomenutom deklaracijom 
nije učinio. 

dr. Juraj Batelja, postulator 

Sjaj zvijezde Jakovljeve 


U Ustavu Republike Hrvatske, usvojenom 
22. prosinca 1990., određeno je da se za¬ 
stava Republike Hrvatske sastoji se od tri 
boje: crvene, bijele i plave, s povijesnim hrvatskim 
grbom u sredini (NN 55/90.). Ta je odluka dopu¬ 
njena krajem iste godine odredbom da povijesni 
hrvatski grb bude u ‘kruni’ iznad šahovnice. 

Tom je odlukom ispravljena nepravda hrvatsko¬ 
me narodu jer je dolaskom komunističkog režima 
na vlast 1945. oskvrnjena hrvatska zastava kad se na 
nju pod prisilom moralo stavljati crvenu zvijezdu. 

A crvena zvijezda - petokraka - bila je simbol 
komunizma kao i, generalno, socijalizma. Pred¬ 
stavljala je SSSR pod vodstvom komunističke par¬ 
tije zajedno uz srp i čekić. 

Istina, kao sastavnica hrvatske zastave namet¬ 
nuta je tek 18. siječnja 1947., kad je bi. Alojzije 
izdržavao kaznu u lepoglavskom kazneno-poprav- 
nom domu. Ali je bitka za nju i protiv nje otpočela 
u samome 2. svjetskom ratu i poraću. 

Blaženi se Alojzije o tom znaku više puta očito¬ 
vao. Učinio je to kao zagrebački nadbiskup i pred¬ 
sjednik Biskupske konferencije u odgovoru Vrhov¬ 
noj upravi sestara milosrdnica sv. Vinka Paulskoga 
u Zagrebu 16. svibnja 1945. ovim riječima: 

„Pozivom na upit da li ste dužne udovoljiti za¬ 
htjevu koji je na Vas stavljen da izvjesite zastavu s 
crvenom zvijezdom, odgovara Vam se slijedeće: 

Prema sadašnjem stanju stvari smatra se Hr¬ 
vatska samostalnom federalnom jedinicom u Fe¬ 
derativnoj Jugoslaviji. Već deset dana viju se po či¬ 
tavom gradu hrvatske narodne zastave bez ikakvog 
drugog znaka. Budući da za to do sada nitko nije 
bio pozvan na odgovornost, znak je da je to službe¬ 
na zastava Federalne Hrvatske. 

Prema tome se od Vas protuzakonito traži iz- 
vješivanje zastave s crvenom zvijezdom. 

2. Sadašnje vlasti stalno naglašuju demokratsko 
načelo. Osnovno pak demokratsko načelo je da se 
svuda i u svakoj stvari, gdje nema protivnih pozitiv¬ 
nih odredaba, poštuje lično uvjerenje pojedinaca. 

Prema tome je skroz nedemokratski, ili bo¬ 
lje obično nasilje, svojstveno autoritativnim reži¬ 
mima, kada se Vama kao katoličkim redovnicama 
hoće narinuti zastava s crvenom zvijezdom. 

3. Koliko je nama poznato, crvena zvijezda 
bila je simbol komunističke internacionale, koja je 
službeno dokinuta. 


Prema tome, ne može se zahtijevati od vas kao 
katoličkih redovnica da u Federativnoj Hrvatskoj 
izvještavate zastave sa znakom komunističke inter¬ 
nacionale. 

Koliko je ovom Predsjedništvu Biskupskih 
konferencija poznato, crvena je zvijezda simbol or¬ 
ganizirane borbe protiv Boga, što dokazuju miliju¬ 
ni organiziranih bezbožaca, podupiranih od držav¬ 
nih vlasti u nekim zemljama. 

Jasno je, prema tome, da ne možete stavljati na 
zastavu crvenu zvijezdu, u koliko je ona znak orga¬ 
nizirane borbe protiv Boga , pa niti uz cijenu života, 
to više jer bi to bila velika sablazan i uvrjeda vjerni¬ 
cima, koji sačinjavaju ogromnu većinu pučanstva 
Hrvatske. 

Toliko znanja i ravnanja radi, dok službeno ne 
bude izdana odredba o zastavi Federalne Hrvatske 
s izjavom da crvena zvijezda nije nikakav simbol 
bezbožničke ideologije. 

Nadbiskup zagrebački i predsjednik 
Biskupskih konferencija q 

Baš zato što je petokraka bila znak organizira¬ 
ne borbe protiv Boga i kršćanskog svjetonazora te 
hrvatskoga identiteta, i jer su pod njom učinjeni 
zločini protiv čovječnosti, nadbiskup Stepinac ju je 
nevoljko gledao i naviještao propast sustavu koji se 
njome ponosio. 

Krašićki župnik Josip Vraneković zabilježio je 
nakon šetnje sa zasužnjenim Kardinalom 25. stude¬ 
noga 1953.: „Setajući po Drčevcu opazimo svatove 
Mađeruh Josipa, 2 koji u povorci sa zastavom idu u 
Oštre po zaručnicu. ‘O jadna naša zastavo!’ — reče 
Eminencija — ‘Koliko mi srce puca od boli i žalosti 
kad vidim na njoj taj prokleti znak’ (petokraku).“ 

U pismu vlč. F. Kuhariću, župniku u Samobo¬ 
ru, možda posljednjem u svom životu, napisanom 
26. siječnja 1960., zasužnjeni je Kardinal izrekao 
svoju vjeru u pobjedu Katoličke crkve i spremnost 
na darivanje života za njezinu slobodu. „Velite da se 
moje izgnanstvo primiče kraju. Međutim, nemojte 
se varati! To može biti istina, ali može se i protivno 
desiti. Treba znati što je komunizam, pa se ne poda¬ 
vati nikakvim iluzijama u vezi s njime. 


1 CP, SV. XXXV., 1745. 

3 Iz sela Hrženik 

Premda su putnici iz smjera Karlovca prema Zagrebu 
bili onemogućivani te subote doći u Zagreb , a radni¬ 
ci i građani bili pod strogim nadzorom tajnih službi , 
na sprovod bi Stepinca okupio se veliki broj vjernika. 
Mnogi su ostali izvan prvostolnice gdje su na kiši , u 
molitvi i suzama , sudjelovali u sprovodnim obredima. 

Ali jedno znajte, Crkva Božja ne će propasti ni 
sada, makar jedna trećina zemaljske kugle stoji pod 
znakom crvene zvijezde. Jamac je Isus Krist svojim 
obećanjem: ,Et portae inferi non praevalebuntP Ako 
moj život mora pasti u toj borbi, Bog bio stoput bla¬ 
goslovljen. A Vi i ostali svećenici držite se opomene 
Isusove: 'Tene quod habes, ut nemo accipiat coronam 
tuamt " 3 4 5 

Znao je da Crkva ne može propasti jer je „jača 
Jakovljeva zvijezda, negoli crvena zvijezda" 3 i da će 
Božji narod koji je uz Božju pomoć prešao „sretno 
preko Crvenoga mora, sretno [prijeći] i preko ocea¬ 
na crvenog marksizma pod Njegovim vodstvom". 4 

Nažalost, takav ideološki manipuliran znak zvi¬ 
jezde, simbol bezboštva i zločina protiv Katoličke cr¬ 
kve i hrvatskoga naroda, u Republici Hrvatskoj je 
zaštićen, umjesto da bude zakonski osuđen. 


3 I vrata paklena neće je nadvladati, Mt 16, 18 

4 Čvrsto drži sto imaš da ti nitko ne ugrabi vijenca , Otk 3, 11; CP, sv. 
XIV, 824. 

5 Pismo Egonu Josipu SCHEIBELU, isusovcu , Krašić, 27. prosinca 
1958., u: Pisma iz sužanjstva, 310. 


ŽUPA BLAŽENOGA ALOJZIJA STEPINCA 
iz Koprivnice 

kao Organizator „Stepinčevih nota" — 
festivala duhovne glazbe koji se već pet godina 
održava u toj župi 
i 

POSTULATURA BL ALOJZIJA STEPINCA 
u Zagrebu 

raspisuju tematski natječaj poezije posvećene bL 
Alojziju Stepincu 

Natječaju mogu pristupiti pjesnici iz Hrvatske 
i inozemstva s najviše tri pjesme na temu živo- 
ta i djela blaženog Alojzija Stepinca. Poželjni su 
tekstovi liturgijskog usmjerenja, ali to nije uvjet 
nego samo preporuka. 

Natječaj je otvoren od 10. veljače 2009. do 1. 
prosinca 2009. 

Prijava treba sadržavati: tekst pjesama (do tri 
pjesme), kratki životopis te osnovne podatke 
(adresa, e-mail, telefon ili mobitel). 

Prijave mogu biti poslane pismom ili elektro¬ 
ničkom poštom. 

Tekstovi na natječaju trebali bi poslužiti sklada¬ 
teljima za stvaranje novih popijevki o blaženom 
Alojziju Stepincu. Stoga autori, šaljući stihove 
na natječaj, dopuštaju Organizatoru festivala da 
odabrane stihove objavi tiskom i ponudi sklada¬ 
teljima na uglazbljivanje. 

Odabrani radovi po izboru komisije bit će: 
objavljeni na internetskoj stranici festivala 
ponuđeni skladateljima za uglazbljivanje 
javno pročitani na 6. Stepinčevim notama 
2010. godine i tiskani u prigodnoj zbirci. 

Radove šaljite na adresu: 

Župa blaženoga Alojzija Stepinca 
Za natječaj poezije 
Selingerova 16 
48000 Koprivnica 

ili na e-mail adresu: zupa@zupa-astepinca-kc.hr 

Radove možete poslati i na adresu: 

Postulatura blaženoga Alojzija Stepinca, 
Kaptol 18, p. p* 949 
10001 Zagreb; 

e-mail adresa: juraj.batelja@zg.t-com.hr 

Bleiburg i njego 


Spomen kapelica Svih Svetih podignuta je i blagoslovljena godine 1995. nad jamom na vrhu brda „ Kamenjarke“, 
u koju su 13. lipnja 1944. partizani nakon okrutnog mučenja bacili do danas neizbrojiv broj Hrvata 


Nastavljamo s prikazivanjem strahota koje su pratile bi. Alojzija Stepinca, a povezane su uz komunistič¬ 
ku strahovladu, ponajprije kroz strahote i žrtvu hrvatskoga naroda nad kojim je nakon Bleiburga izvršen, u 
svjetskim razmjerima, nezapamćen zločin. 


Piše: J. Batelja 

D rugo razdoblje „antifašističke borbe“ ili 
obračuna sa svima koji zbog uvjerenja nisu 
mogli ili nisu htjeli prihvatiti komunističku 
ideologiju i diktaturu slijedilo je i u danima, mjeseci¬ 
ma i godinama nakon završetka 2. svjetskog rata. 

Naime, nasilje ,,antifašista-komunista“ nije se za¬ 
ustavilo samo nad pripadnicima hrvatskih vojnih po¬ 
strojbi. Ono je imalo cilj obračunati se s Crkvom ka¬ 
toličkom kao jedinim subjektom u društvu koji nisu 
uspjeli podložiti nadzoru komunističke partije i bez- 
božne ideologije. Nije to bilo kratkotrajno ili pojedi¬ 
načno nasilje. To je bio sustavno uspostavljen teror 
koji je provodila UDBA - tajna policija, probranim 
metodama i sredstvima, a nad unaprijed određenim 
ljudima i ciljevima. Na posebnom su udaru bili sveće¬ 
nici, posebno oni vjerni, zauzeti za Božju stvar, aposto¬ 
li mladeži, odani svojoj Crkvi i vjerni svome pozivu. 

Progoni zbog vjernosti Crkvi 

Kad nije uspio izravnom borbom oslabiti Cr¬ 
kvu, komunistički je režim počeo novom taktikom: 
osnivanjem nacionalne katoličke crkve odvojene od 
Rima, a pod kontrolom komunističke partije. Dok 


bijaše na slobodi, nadbiskup Stepinac se tome pla¬ 
nu odlučno suprotstavio. Ali, dok je on izdržavao 
kaznu u Lepoglavi, režim je odlučio pomoću tajne 
policije provesti uspostavu nacionalne crkve stvara¬ 
njem Staleškog društva katoličkih svećenika zvanoga 
Cirilo-metodsko društvo (dalje: CMD), koje zapravo 
nije imalo ništa zajedničkoga s apostolima slavenskih 
naroda sv. Cirilom i Metodom. Preko tih udruženja 
režim je nastojao zadobiti nadzor nad Crkvom i osi¬ 
gurati potporu vladinim mjerama . 1 

S tim ciljem UDBA je u njih nastojala uključi¬ 
ti što veći broj svećenika. Njima je režim obećavao 
i davao mjesečnu plaću, socijalno i mirovinsko osi¬ 
guranje te druge povlastice, a onima koji nisu htjeli 
pristupiti u CMD bivali su nametani porezi do ne¬ 
vjerojatnih znamenki, zbog kojih su onemogućavani 
u vršenju svećeničke službe i zatvarani. 

I sam Tito, predsjednik države i komunističke 
partije, uključio se u promicanje staleških svećenič¬ 
kih udruženja. Tajnik američkog veleposlanstva u 


1 Usp. CAMERON, T. C., BAKER, J. A., Amembassy (sic!), Bclgra- 
de, March 5, 1952, Subject: No.840: Current status church-state relati- 
ons in Yugoslavia , NA, 13. 

Beogradu svjedoči da je Tito otvorio novo razdoblje 
progona Crkve. Radilo se o „prisili nad svećenicima 
da uđu u svećenička udruženja koja sponzorira vla¬ 
da 4 , a najavio ju je Tito 25. studenoga 1949., kad je 
u Beogradu primio predstavnike Cirilo-metodsko- 
ga društva i ohrabrio ih željom da ono bude „prava 
i djelotvorna pomoć u rješavanju svih problema iz¬ 
među države i Crkve u Jugoslaviji 44 . 2 

Nadbiskup Stepinac i CMD 

Kad je u Krašiću zasužnjeni nadbiskup Stepinac 
saznao za djelovanje tih staleških svećeničkih udru¬ 
ženja i shvatio njihovu svrhu, u pismu naslovljenom 
‘Svećenik i CMD’ njegovu je opasnost opisao ovim 
riječima: „Ako je, naime, cilj komunizma svijet bez 
Boga i Crkve i od toga ne odstupa ni za dlaku prema 
izjavama svojih prvaka, kao što smo vidjeli, onda je 
jasno kao sunce svakom čovjeku zdrave pameti da 
osnivanjem takvih i sličnih udruženja komunizam 
ni najmanje ne želi pomoći Katoličku crkvu nego 

pomoću tih udruženja ostvariti sigurnije i lakše svoj 

plan. On je osnovao u Kini takozvanu Kinesku Ka¬ 
toličku crkvu. U Mađarskoj je osnovao udruženje 
‘Svećenika prijatelja mira’. U Jugoslaviji CMD kao 
svećeničko udruženje. U Poljskoj pod drugim ime¬ 
nom. U Cehoslovačkoj opet pod drugim, ali sva ta 
udruženja, zvala se kako mu drago, imaju samo je¬ 
dan cilj: potkopati najprije disciplinu Crkve. Posva¬ 
diti takozvani niži i viši kler, zavaditi biskupe među 
njima, zavaditi župnike među njima, zavaditi epi¬ 
skopat pojedinih zemalja sa Svetom Stolicom, ubiti 
svaki kredit svećenika kod vjernika, kad vide da je 
svećenik najuže povezan s UDBOM i njezini auto¬ 
mobili staju pred župnim uredom i on se vozika s 
njima i prima plaću od njih.“ 3 

Za nadbiskupa Stepinca pristupanje u CMD 
značilo je ulaz u đavolsko djelo, izdaju Crkve, uklju¬ 
čenje u vožnju ‘đavolskih kola, ‘Judin poljubac’, itd. 
Reče: „Ne vrijedi li ovdje onda da sudjeluje na so- 
toninu djelu svaki onaj koji se učlani u CMD? Nije 
važno koji cilj imaju pred očima svećenici, članovi 
udruženja, nego je važno koji cilj imaju osnivači i 
naredbodavci, a to je KP ili UDBA. Njezin pak cilj 
samo ie jedan jedini, kao što smo rekli: pomoću tih 
udruženja zavarati na neko vrijeme vjernike, razbi¬ 
ti unutarnju snagu Crkve i doći tako lakše do ko- 


2 FOWLER, A. William, (First Secretary- American Embassy, Bel- 
grade), December, 19, 1949, Subject: NO. 419: Recent Development in 
the Position of the Roman Catbolic Church in Yugoslavia, NA, 6. 

3 Pisma iz suzan]stva , 3.-4. 



Veleposlanici stranih država sudjeluju u svečanostima 
ukopa nadbiskupa Alojzija Stepinca 


načnog cilja, uništenja svake vjere i Crkve, u prvom 
redu Katoličke crkve. “ 4 

Biskupi sučelice CMD-u 

U nastojanju očuvanja crkvenoga jedinstva bi¬ 
skupi su na zasjedanju Biskupske konferencije 26. 
travnja 1950. donijeli odredbu Non expedit , 5 6 kojom 
su jednodušno zabranili pristupanje klera, biskupij¬ 
skog i redovničkog, u CMD. 

Tu su zabranu biskupi potvrdili na konferen¬ 
cijama održanima u Zagrebu od 22. do 25. rujna 
1952. potpisavši deklaraciju o zabrani ustanovljenja 
i suradnje u svećeničkom udruženju riječima: »Non 
licet tales instituere associtationesprofessionales cleri nec 
eisdem nomen dareN 

Pariški je radio prenio pisanje Vjesnika o bi¬ 
skupskim konferencijama i o CMD-u. Sutradan je 
demantirao to pisanje javivši da „Biskupske konfe¬ 
rencije nisu bile tajne, nego javne. Biskupi su za¬ 
branili S. U., 7 jer ga državna vlast hoće upotrijebiti 
protiv Crkve 44 . 

A Neiv York Times je javio da režim u Jugoslaviji 
s CMD-om želi osnovati nacionalnu crkvu. 8 


4 Isto, 367. 

5 Non expediK - ‘Ne dopušta se!’, ‘Zabranjuje se!’, ‘Ne oprašta se!’ (pri¬ 
stupiti svećeničkom udruženju). Pobliže o stavu katoličkih biskupa pre¬ 
ma svećeničkim udruženjima vidi u: AKMADZA, M., Staleško društvo 
svećenika Hrvatske u službi komunističkog režima (dalje: AKMADZA), 
Tkalčić, br. 7, Zagreb, 2003., 53. -61.; BENIGAR, A., Alojzije Stepinac, 
hrvatski Kardinal (dalje: BENIGAR), Zagreb, 1993., 139. 

BENIGAR, 642. -659. 

6 Declaratio de associationibus Cleri, edita in conventu Episcoporum 
Jugoslaviae, habito Zagabriae diebus 22. -25. Setembris 1952., nosi br. 
72-73/Prs - 1952. 

7 Svećeničko udruženje 

8 VRANEKOVIĆ, J., Dnevnik (1. dm). Bilješke o životu i djelovanju u 

Nadbiskup Stepinac je 15. listopada 1952. poru¬ 
čio svećenicima okupljenima na Koroni 9 : Non expe - 
dit 10 = non licet. 

Teror u Staroj Gradiški 

Svećenici koji su ostali vjerni odredbi biskupa o ču¬ 
vanju crkvenoga jedinstva i stavu nadbiskupa Stepinca 
bili su izvrgnuti prijetnjama, ucjenama, a najvjerniji su 
na montiranim sudskim postupcima osuđivani na 20, 
18, 15, 14, 13, 12, 11, 6, 5, 5, 4, 3 i 2 godine robije i 
prisilnoga rada u zatvorima ili na nekoliko mjeseci po 
kotarskim i pokrajinskim zatvorima. 

Najveći je broj svećenika pročamio u logoru u 
Staroj Gradiški. Talijanski franjevac o. Simplician 
Gomiero reče za nj da je bio „Mrtvi dom hrvatskih 
svećenika". * 11 

Njihov se broj u logoru u Staroj Gradiški kreće 
od 207 do 211. Nepotpun broj ovisi o sjećanju zato¬ 
čenih svećenika koji su napravili zapise po vlastitom 
sjećanju. Samo iz Zagrebačke nadbiskupije bilo ih je 
76, svjedoči kapucin o. Ilija Borak ili 66 kako je za¬ 
bilježio dr. Vilim Nuk. 12 Naša statistika govori o 83 
svećenika logoraša s područja tada jedinstvene Zagre¬ 
bačke nadbiskupije. Ponekad je tamo istodobno bilo 
150, pa čak i 250 do 300 svećenika. Ivo Bjelokošić iz 
Dubrovačke biskupije, najprije osuđen na smrt a po¬ 
tom pomilovan na 20 godina zatvora, u Staroj Gra¬ 
diški odčamio je 12 godina! Posve dovoljno da u spo¬ 
men upiše brojku oko 300 svećenika s kojima se u 
tom zatvoru susretao. 13 Uvjeti su bili krajnje očajni, 
nehumani, zapravo neopisivi i nepodnosivi. O ne¬ 
ljudskim uvjetima i neljudskim postupcima nad nji¬ 
ma opisao je svećenik logoraš Krešimir Ivšić riječima: 
„Držali su nas kao marvu, nabijene u male prostorije, 


Krasiću zatočenog nadbiskupa zagrebačkoga i kardinala Alojzija Ste plu¬ 
ća (dalje: VRANEKOVIĆ), Zagreb, 2006., 86. 

9 Po svoj prilici to je bio svećenički sastanak n Jaskanskom dekanatu, 
usp. VRANEKOVIĆ, 86. 

10 „Non expedit\“— Ne oprašta se [pristupiti svećeničkom udruženju]; 
usp. non expedit u Vulgati: Mt 19, 10; 2 Kor 12, 1; Hebr 13, 17; odnosno, 
expedit\ Iv 16, 7. Jugoslavenski je episkopat, 26. travnja 1950., sa zasje¬ 
danja Biskupskih konferencija izjavom poznatom po riječima „ Non expe- 
dit“ zabranio da se svećenici učlanjuju u CMD i da u njemu djeluju. 

11 Usp. GOMIERO, S., Mrtvi dom hrvatskih svećenika , Glas Koncila 
(GK), br. 31. (1990.), 6.; br. 32. (1990.), 6.; br. 33. (1990.), 7.; SOEDO, 
N., Krvavi zidovi u Staroj Grdaiški, GK, br. 33. (1990.), 2. 

12 Usp. KOŽUL, S., Martirologij Crkve zagrebačke , Zagreb, 1998., 
268., 276. 

13 Usp. BJELOKOŠIĆ, I., Svećenik - Matični broj St. Grad. 2019., 
(2002.), 155.; KOZUL, S., Deset godina nakon Martirologija Crkve za¬ 
grebačke (1998.-2008.). Daljnji doprinos hrvatskom žrtvoslovlju, Za¬ 
greb, 2008., 195. 


nitko se nije mogao maknuti, ni imati normalan san. 
Bili smo bez ikakvih higijenskih uvjeta. Trpjeli smo i 
podnosili sve jer smo znali da trpimo nevini sa svojim 
Nadbiskupom i sa svojom Crkvom. Jele su nas uši, 
stjenice i buhe. Hrana je bila očajna. Neki su klonuli, 
a neki počeli umirati." 14 

On je na sprovodu Pavla Pašićeka, na groblju u 
Remetama, 1. veljače 1978. posvjedočio i ovo: „Bra¬ 
ćo i sestre, da li si vi možete zamisliti što je znači¬ 
lo za ovog svećenika izdržati 16 godina i 2 mjeseca, 
ustrajno i uspravno, u onim groznim uvjetima logora 
u Staroj Gradiški, gdje su nas izjedale stjenice i uši, 
mučili izvana i iznutra! Pavle, brate, 16 godina i 2 
mjeseca. Slava Ti u vječnosti!" 

A trebalo je izdržati i do 9, 10, 11, 12 i 13 go¬ 
dina u psihičkim i fizičkim mukama, a neki su bili i 
„okovani u samici". 

U međuvremenu su proglašavani mrtvima, a u 
takvim su uvjerenjima umirali i svećenički roditelji. 
Velečasni Branko BIRT, glazbenik i pjesnik, kapelan 
u Visokom, uhićen je 19. veljače 1949. i osuđen na 
20 godina zatvora. 

Punih 13 godina proveo je robijajući u Staroj 
Gradiški. Kad je po dolasku iz zatvora ušao u rodi¬ 
teljski dom, i saznao da su mu mrtvi i otac i majka, 
zapisao je stihove toliko značajne za mnoge svećenike 
utamničenike: „Majko, zar danas ti se drijema,/ Maj¬ 
ko, zar vatre više nema!/ Majko, otvori vrata, milom 
sinu svom!/ Majko, ja vraćam se domu tvom!" 15 

Koja li je žalost ispunjala njihove duše kad su u 
nedjeljni dan, pod naoružanom stražom bili prisilje¬ 
ni rušiti crkvu u sklopu zatvora!? 

Alojzije Stanek, župnik i dekan u Novoj Buko¬ 
vici, bio je u vojsci s nekoliko bogoslova osuđen na 
četiri godine „samo zato", reče, „što sam Hrvat i što 
sam svećenik i nisam htio apostatirati 16 i biti njihov 
špijun". On nam je prenio i ovu misao bi. Stepinca: 
„Tko u zatvor ode prav, ne vrati se zdrav; a tko ode 
kriv, ne vrati se živ!" 17 

Svećenici iz Zagrebačke nadbiskupije - logoraši u 
Staroj Gradiški 

Svoju su vjernost Kristu i njegovoj Crkvi u logo¬ 
ru u Staroj Gradiški potvrđivali sljedeći svećenici 
Zagrebačke nadbiskupije: 


14 KO Ž U L, S., Martiro logij Crkve zagrebačke , 337. 

15 Isto, 306. 

16 Istupiti iz svećeničke službe 
r Isto, 434. 

I. Svećenici umrli u Staroj Gradiški i pokopani 
na zatvorskom groblju : 

1. Karlo GRUIĆIĆ, kanonik zagrebački i arhiđakon dubički, 
umro 3. ožujka 1948. 

2. Mihovil KOLARIĆ, kateheta u Koprivnici, umro 7. siječ¬ 
nja 1948. 

3. Stjepan KOVAĆIĆ, župnik u Molvama, umro 17. rujna 
1948. 

4. Ivan PERHAĆ, župnik u Kratečkom, umro 17. svibnja 
1947. 

5. Jakov LADIĆ, kapelan u Maloj Subotici, najprije logoraš u 
Staroj Gradiški, potom umro kao zatvorenik u Novom Beo¬ 
gradu, 12. prosinca 1949. 

II. Svećenici zatočenici u Staroj Gradiški : 

1. Josip BAKAN, župnik u Križovljanu 

2. Valentin BAZIJANEC, župnik u Štefanju 

3. Antun BOZNAR, župnik u Zakanju 

4. Branko BI RT, tajnik Instituta za crkvenu glazbu 

5. Adolf BLAGA, dekan i župnik u Martinskoj Vesi 

6. Mons. Nikola BORIĆ, kanonik i župnik Sv. Marije u 
Zagrebu 

7. Vladimir BOROŠA, župnik u Loboru 

8. Karlo BUBANIĆ, župnik u Nedelišču 

9. Mons. Josip CRNKOVIĆ, kanonik Prvostolnog kaptola za¬ 
grebačkog 

10. Josip CRNKOVIĆ, kateheta u Zagrebu 

11. Nikola DOREŠIĆ, župnik u Đurđicu 

12. Vladimir DUMBOVIĆ, kapelan u Kustošiji, prof. 

13. Josip ĐURIĆ, župnik Sv. Terezije u Zagrebu 

14. Tomo FABEK, župnik u Ljubeščici 

1 5. Ivan FRANJETIĆ, župnik u Grubišnom Polju 

16. Juraj FRATROVIĆ, župnik i dekan u Dapcima 

17. Ivan GAŠPERT, župnik Sv. Josipa u Zagrebu 

18. Dragutin GAZIVODA, župnik u Štrigovi 

19. Franjo GENC, župnik u Voloderu 

20. Petar GLAVAŠ, župnik u Požeškim Sesvetama 

21. Josip GODRIJAN, župnik i dekan u Svetom Iliji 

22. Stjepan GOLUBIĆ, dekan i župnik u Jalžabetu 

23. Đuro GOLUBIĆ, župnik u Koprivnici 

24. Branko GRULICH, župnik u Granešini i počasni kanonik 
23. Franjo GLUMPAK, župnik u Kraljevom Vrhu 

26. Mato HALAUŠ, župnik i dekan u Garešnici, počasni 
kanonik 

27. Juraj HORJAN, župnik u Bistri 

28. Josip HRŠAK, župnik u Gradecu 

29. Josip IGREC, župnik u Zakanju 

30. Stjepan IMBRIŠAK, upravitelj župe Macinec 

31. Krešimir IVŠIĆ, župnik u Markuševcu i počasni kanonik 

32. Mo. Matija IVŠIĆ, prebendar Prvostolne crkve zagrebačke 

33. Dr. Milan IVŠIĆ, sveučilišni profesor 

34. Josip JAMBROŠIĆ, župnik u Macincu 

35. Mijo JANČIĆ, župnik u Velikom Trojstvu 

36. Mihovil KANOTI, župnik u Varaždinu i počasni kanonik 
Cazmanskog kaptola 

37. Franjo KARAMARKO, upravitelj župe Velika Erpenja 


38. Stjepan KAVRAN, župnik u Selnici 

39. Dr. Marko KLARIĆ, župnik Sv. Petra u Zagrebu 

40. Ivan-Franjo KOLENKO, kapelan u Selnici 

41. Juraj KRANJĆEV, duhovnik sestara karmeličanki BSI u 
Poredu 

42. Josip KUNKERA, župnik u Bučju 

43. Franjo LODETA, kateheta u Samoboru; kasnije dušobriž¬ 
nik za Hrvate u Essenu 

44. Mijo LOINA, župnik u Desiniču 

45. Janko MAJEROVIĆ, prebendar u Jastrebarskom prebende 
Sv. Duha 

46. Josip MAJSEC, župnik u Jakuševcu 

47. Vinko MAJSTOROVIĆ, župnik u Podravskim Sesvetama 

48. Valentin MALEK, župnik u Maloj Subotici i dekan Donjo- 
međimurskog dekanata 

49. Jakša MARJANOVIĆ, župnik u Turnašici 

50. Lorand MATHESZ, župnik u Ruševu 

51. Stanko MATOIC, župnik u Osekovu 

52. Antun MEDVEN, župnik u Križu 

53. Mirko MIKLEĆIĆ, župnik u Slavonskom Kobašu 

54. Ivan MIŠKULIN, župnik u Bartolovcu 

55. Stjepan MLINARIĆ, župnik u Pribiču 

56. Mons. dr. Vilim NUK, kanonik Prvostolnog kaptola zagre¬ 
bačkog 

57. Josip ORLIĆ, župnik i dekan u Krapini 

58. Dr. Đuro PAŠA, kateheta na gimnaziji u Zagrebu 

59. Pavao PAŠIĆEK, župnik i dekan u Ivanič Gradu; od svih 
svećenika Zagrebačke nadbiskupije bio najduže u zatvoru; 

16 godina i 2 mjeseca robije! 

60. Mijo PAVIŠIĆ, umirovljeni župnik Sv. Marije u Zagrebu 

61. Božo RIBARIĆ, duhovnik čč. sestara milosrdnica u Luž- 
nici 

62. Antun RUGANI, župnik u Bednji 

63. Dr. Josip SALAĆ, duhovnik u Nadbiskupskom bogoslov¬ 
nom sjemeništu u Zagrebu, kasnije pomoćni biskup zagre¬ 
bački 

64. Josip SANKOVIĆ, dušobrižnik i ispovjednik na smrt osu¬ 
đenih zatvorenika (1941. — 1945.) 

65. Alojzije SLAVIĆEK, župnik u Brezničkom Humu 

66. Nikola SOLDO, kanonik Prvostolnog kaptola zagrebač- 
kog 

67. Josip SODAR, župnik u Rakovcu Vrbovečkom 

68. Josip SPAROŽIĆ, župnik u Štivici 

69. Josip SUKNER, župnik u Pribiču 

70. Ivan ŠALIĆ, župnik Sv. Petra u Zagrebu 

71. Josip ŠIMEĆKI, prebendar Prvostolne crkve zagrebačke 

72. Prof. Franjo TALAN, vicerektor u Nadbiskupskom bo¬ 
goslovnom sjemeništu u Zagrebu i župnik u Koprivnič¬ 
kim Bregima 

73. Josip TELEBAR, župnik u Donjoj Višnjici 

74. Josip VALJAK, rektor crkve Krista Kralja na Mirogoju 
u Zagrebu 

75. Matija VLAHOVEC, župnik u Staroj Gradiški i upravi¬ 
telj župe u Koprivnici 

76. Alojzije VOJVODA, župnik i dekan u Prelogu 

77. Prelat Ivan VRAGOVIĆ, kanonik Prvostolnog kaptola 
zagrebačkog 

78. Leonardo ZUNIĆ, župnik i dekan u Martijancu 

Trajni spomen na svećeničku ljubav 
i žrtvu 

Dok se progonitelji Crkve i danas sakrivaju iza 
farse antifašizma i opravdavaju svoje zločine nad 
svećenicima kojekakvim smicalicama, dotle ih Cr¬ 
kva želi ugraditi u svoj spomen i sjećanje cijeloga 
hrvatskoga naroda. 

Naime, predsjednik Hrvatske biskupske kon¬ 
ferencije osječko-đakovački nadbiskup Marin Sra- 
kić blagoslovio je u nedjelju Krista Kralja, 23. stu¬ 
denoga 2008., temeljni kamen za izgradnju crkve 
sv. Mihaela arkanđela u negdašnjem zatvoru u Sta¬ 
roj Gradiški. Izgradnjom te crkve željelo se, reče 
tom prigodom požeški biskup Skvorčević: „...da 
ovo prazno zatvorsko zdanje [bude] velik i rječit 
memento. Iz njega izranjaju pred nas brojne i teš¬ 
ke zatvoreničke sudbine, progovara nedužna žrtva, 
čuju se vapaji za pravdom. Posebno nam je pred 
očima nekoliko stotina svećenika, dijecezanskih i 
redovničkih, koje su komunističke vlasti nakon II. 
svjetskog rata nepravedno osudile i ovdje neljudski 
mučile. Više njih ostavilo je u zatvoru svoje živote 
te su pokopani na obližnjem groblju u Uskocima, 
koje čuva tajnu njihove patnje”. 

Govoreći o razlozima izgradnje te crkve nadbi¬ 
skup Srakić je u homiliji istaknuo da se „posebnost 
ovoga čina sastoji u tome što ovu crkvu gradimo 
mjesto one koju su, prisiljeni, svojim rukama rušili 
svećenici zatočenici logora ili zatvora Stara Gradiš¬ 
ka nakon II. svjetskoga rata. Možda neki nisu do¬ 
bro čuli: da, rušili katolički i drugi svećenici koji 
su bili osuđeni ‘u ime naroda. Ne znam je li bio 
slučaj u povijesti ljudskog roda da osuđenici budu 
prisiljeni rušiti vlastite svetinje. No, braćo i sestre, 
dok su svećenici rušili materijalnu crkvu, izgrađe¬ 


nu od opeke, u isto vrijeme su žrtvom svoga života 
na temelju Kristu gradili Crkvu, ‘Božju građevinu. 
Danas nas misao vodi u ono poratno razdoblje, ne 
u prvom redu prema srušenoj crkvi, nego prema 
brojnim svećenicima koji su ovdje u Staroj Gra¬ 
diški čamili, a neki i svoj život završili. Najčešće 
ni za što! Jedno od temeljnih ljudskih pravila kaže 
da svaka nedužna žrtva, pripadala ona bilo kojem 
narodu, bilo kojoj vjerskoj zajednici, političkom 
uvjerenju, ubijena bilo gdje ili kada ima pravo da 
joj se vrati dostojanstvo (F. Kuharić)”. 

■ ■■ 

„Dok se o nekim žrtvama stvaraju mitovi, dru¬ 
ge žrtve našega naroda već desetljećima zlonamjer¬ 
no su prekrivene olovnom šutnjom. Među njima 
su svećenici, redovnici i redovnice, brojni vjernici 
koji su suđeni ili osuđeni bez suda samo zato što su 
svećenici”, reče nadbiskup Marin Srakić u homiliji 
prigodom blagoslova kamena temeljca crkve u Sta¬ 
roj Gradiški 23. studenoga 2008. 

■ ■■ 

„Imena svih svećenika stradalnika bit će ure¬ 
zana u stijene ove crkve kao što su njihovi životi 
i njihove patnje utkani u povijest našega vjernič¬ 
koga hrvatskog katoličkog naroda. Oni koji su ih 
osudili htjeli su da s njima i sa starom crkvom ne¬ 
stane svaki spomen kršćanskoga imena, a dogodilo 
se ono što je davno rekao starokršćanski pisac ‘krv 
mučenika sjeme kršćana. Da komunizam i nasilna 
ateizacija nisu ostavili u našem narodu i težih po¬ 
sljedica, možemo zahvaliti svijetlim likovima naših 
mučenika biskupa, svećenika, redovnika i redovni¬ 
ca”, ustvrdio je mons. Marin Srakić u homiliji pri¬ 
godom blagoslova kamena temeljca crkve u Staroj 
Gradiški 23. studenoga 2008. 



Nadbiskup Stepinac s mladomisnicima godine 
1942. Na slici su s lijeva na desno: Petar Seb, 
Marko Matijasec , Alojzije Kočet , Stuban, Juraj 
Horjan, Ivan Trčak , Nikola Sol do y Stjepan Ivek, 
Ljudevit Matijaca, Franjo Gene , N. y N. i dr.. 
Dragutin Nezić\ duhovnik; većina njih je svoju 
ljubav prema Kristu i odanost svome Nadbiskupu 
platila zatvorom u Staroj Gradiški 

Stradalnici na „Kamenjarki 

N a brdu Kamenjak, u ravnokotarskom naselji 
Radošinovac, koje teritorijalno pripada gradu 
Benkovcu, nalazi se jama Kamen jarka, u kojoj su 
kao i u mnogim Jazovkama tijekom Drugoga svjet¬ 
skoga rata poubijani brojni nedužni ljudi, samo zato 
što su bili Hrvati. Od završetka Drugoga svjetskog 
rata do 1991. godine o jami se nije smjelo govoriti. 
Tijekom 1991. godine na ovu zajedničku grobni¬ 
cu, iznad Radošinovca u Crnogorki, koja je zalive¬ 
na krvlju hrvatskih mučenika, hodočastili su djeca i 
unučad onih koji su nevini bačeni u ovaj bezdan. 

Već spomenute 1991. godine, kada je Hrvatska 
postala samostalna država, podržana je inicijativa da 
se u znak zahvalnosti na nevine žrtve bačene u ovu 
jamu, do nje izgradi cesta, a uz nju postaje Križnog 
puta, te nad jamom izgradi kapelica. O ovoj jami, 
nad kojom su na blagdan Sv. Ante 13. lipnja 1944. 
godine partizani najprije okrutno mučili a onda bez- 
dušno u jamu duboku 57 metara bacili do danas ne- 
izbrojive žrtve iz okolnih sela i okolice Vrane, govori 
i knjiga Josipa Zilića „Stradalnici bez krivnje“. 

Tijekom Domovinskog rata prognani Polačani, 
njihovi prijatelji i mještani Radošinovca, u vrijeme 
kada je župnik Radošinovca bio don Igor Ikić, a za¬ 
darski nadbiskup mons. Ivan Prenđa, u znak pijeteta 
prema svojim očevima i djedovima nad jamom Ka- 
menjarkom podigoše kapelicu Svih Svetih. 

Ova kapelica na brdu Kamenjak iznad Vran- 
skog jezera, tog najvećeg jezera u Hrvatskoj, dovr¬ 
šena je uz potporu Zadarske nadbiskupije i općine 
Polača 1995. godine. Te iste godine na blagdan Sv. 
Ante kapelicu je u nazočnosti tisuće vjernika Zadar¬ 
ske nadbiskupije i Šibenske biskupije, dok je ovaj 
naš kraj bio na domet artiljerijskog oružja odmet- 
nutih Srba, blagoslovio zadarski nadbiskup u miru 
mons. Marijan Oblak. Prigodom blagoslova kapeli¬ 
ce, izgrađene po projektu inženjera Frane Vrkljana 
iz Rijeke, nadbiskup Oblak je kazao da je kapelica 
veličanstveno djelo nastalo iz ljubavi i vjere nad ja¬ 
mom, nad kojom gajimo posebne osjećaje. 

Svake godine na Veliki Petak, već punih de¬ 
set godina organizira se za Hrvatsku vojsku i Hr¬ 
vatsku policiju pobožnost Križnog puta, a u njoj 
sudjeluju i brojni vjernici iz brojnih župa Ravnih 
kotara, Bukovice i priobalja. Već nekoliko godina 
Križni put tradicionalno predvodi generalni vikar 
Hrvatske vojske msgr. Josip Santić uz asistenciju 
brojnih svećenika Zadarske nadbiskupije i Šiben¬ 
ske biskupije. 



Na padinama ovoga svetog brdašca iznad Ra¬ 
došinovca u Crnogorki, u srcu Ravnih kotara, ču¬ 
vala se i očuvala, unatoč brojnim olujama tijekom 
minulih stoljeća, sveta hrvatska riječ koju su tuđini 
namjeravali zatrti. 

Bozo Dosen y prof. 

Propovijedi bi. A. Stepinca 
o sv. Josipu 

N adbiskupski duhovni stol u Zagrebu, brigom 
mons. Nikole Borića, objavio je godine 1953. 
ciklostilom i s napomenom: isključivo za svećenstvo , 
zbirku propovijedi Sv. Josip — Propovijedi prema Li¬ 
tanijama koje je bi. Alojzije Stepinac sastavio kao 
zatvorenik u Lepoglavi. 

Postulatura blaženoga Alojzija Stepinca te je 
propovijedi uskladila sa suvremenim hrvatskim 
pravopisom i gramatikom, pridodala im desetak 
drugih propovijedi koje je Blaženik izgovorio kao 
sužanj u Krašiću na liturgijske blagdane i spomen- 
dane sv. Josipa, i objavila ih u seriji Mala knjižnica 
Postulature blaženoga Alojzija Stepinca : Propovijedi 
iz suzanjstva, sv. 2. Uvodne misli, bilješke, biblijska 
kazala i kazalo imena sastavio J. BATELJA. (Cijena 
50 kn + poštarina) 

Propovijedi o lurdskim 
ukazanjima 

P ostulatura bi. Alojzija Stepinca i Vojni ordinari¬ 
jat u Republici Hrvatskoj izdali su pred hodo¬ 
čašće Hrvatske vojske i policije u Lurd 2007. zbir¬ 
ku propovijedi kardinala Alojzija Stepinca o lurd¬ 
skim ukazanjima. Knjigu su na dar dobili svi sudio¬ 
nici lurdskoga vojnoga hodočašća, a preostali dio je 
raspačan. Budući da se nalazimo u lurdskoj godini, 
koju je Benedikt XVI. opremio posebnim povlasti¬ 
cama, osjeća se i potreba za ovom knjigom bi. Ste¬ 
pinca, koji se kao rijetko tko u hrvatskoj javnosti su¬ 
očio s posljedicama bezboštva i racionalizma koji su 
razarajuće djelovali na katolički svijet u Francuskoj 
nakon Francuske revolucije 1879. 

Ovo novo izdanje Propovijedi o lurdskim ukaza¬ 
njima bi. Stepinca bit će obogaćeno s četiri propovi¬ 
jedi što ih je održao o 100. obljetnici ukazanja Maj¬ 
ke Božje u Lurdu i s još dvije propovijedi za blagdan 
Majke Božje Lurdske, koje je održao za vrijeme kra- 
šićkoga sužanjstva. 

□ Uz godinu sv. Pavla (2) 

Sveti Pavao i blaženi 
Alojzije Stepinac 








U godini velikih jubileja vezanih za sv. Pavla i 
bi. Alojzija Stepinca pred očima nam izra¬ 
njaju brojne dodirne točke njihova kršćan¬ 
skoga i pastirskoga života. 

Uočio ih je i u svojoj propovijedi prigodom 10. 
obljetnice beatifikacije kard. Alojzija Stepinca 21. 
rujna 2008., na trgu pred zagrebačkom katedralom, 
protumačio kardinal Bertone ovim riječima: 

„Neumorni apostol Božje riječi bio je sveti Pa¬ 
vao, na kojem se osobito nadahnjivao i sam blaže¬ 
ni Alojzije. Utoliko mi se čini providnosnom podu- 
darnošću da deseta obljetnica beatifikacije kardinala 
Stepinca pada upravo u vrijeme dok opća Crkva sla¬ 
vi poseban jubilej posvećen svetom Pavlu, o dvije ti¬ 
sućitoj godišnjici njegova rođenja. Ima mnogo slič¬ 
nosti koje je među njima moguće uočiti i koje nam 
pružaju korisnu pouku za naš kršćanski život. I sveti 
Pavao i blaženi Alojzije Stepinac susreli su uskrslo- 
ga Gospodina i velikodušno mu odgovorili na nje¬ 
gov poziv. Obojica su Kristu potpuno posvetili svoj 
život, toliko da je bilo moguće reći ‘Meni je živje¬ 
ti Krist, a umrijeti dobitak’, kako smo čuli u dru¬ 
gom čitanju iz Poslanice svetoga Pavla Filipljanima. 
Sa svoje strane, kardinal Stepinac je izražavao isto 
bezgranično predanje Gospodinu vama dobro po¬ 
znatim riječima: ‘Naši se ideali mogu sažeti u jednu 
riječ: Bog’. Nadalje, obojica su bili pokretači gorlji¬ 
vih zajednica, ali su trebali podnijeti i nepravedne 
osude uslijed namještenih procesa; obojica su upo¬ 
znali strogoću zatvora i kućnoga pritvora, sve pod¬ 
noseći sa strpljenjem i postojanošću, ponašajući se 
uvijek ‘dostojno evanđelja’.“ 

„Ono što nas još više impresioniraj nastavio je 
kardinal Bertone, „kako kod apostola Pavla tako i 
kod kardinala Stepinca, jest to što, dok njihovi pro¬ 
gonitelji zapravo bijahu robovi lažnih i nasilnih ide¬ 
ologija, oni, premda naizvan lišeni slobode, u sebi 
ostajahu slobodni: slobodni hrabriti i voditi prijate¬ 
lje, vedri krijepiti braću u vjeri, spremni oprostiti i 
moliti za neprijatelje i one koji ih zlostavljahu/ 11 



Službeni vjesnik Zagrebačke nadbiskupije , br. 4. (2008.), 298. 


A trpjeli su u izobilju. Dapače, bili su ponosni 
što su bili dostojni nešto pretrpjeti za Boga (...). 
Zaustavimo se ovdje na smislu njihove patnje i tr¬ 
pljenja za Crkvu. Naime, sv. Pavao govori u Poslani¬ 
ci Kolosanima : „... dopunjam što nedostaje mukama 
Kristovim, za Tijelo njegovo, za Crkvu“ (Kol 1,24). 
Mnogi kršćani zastanu zbunjeni nad tim riječima 
jer pomisle da bi sv. Pavao rekao da Kristovo trplje¬ 
nje, njegova prolivena krv i djelo spasenja nisu do¬ 
statni za spasenje svijeta. 

A sv. Pavao je dobro znao za univerzalnu vrijed¬ 
nost spasenja koje je Krist svojom mukom, smrću 
i uskrsnućem izvršio, ali je želio reći da on i sva¬ 
ki Kristov učenik moraju, svaki na svoj način, su¬ 
djelovati u patnjama Isusovim. Reče, naime, ovo: 
„Kao što su obilate patnje Kristove u nama, tako je 
u Kristu obilata i utjeha naša“ (2 Kor 1,5). On to 
tumači ,,zajedničarstvom“ Kristove braće, koja za¬ 
jedno nose i dijele trpljenje jedni drugih radi Krista 
(usp. 2 Kor 1,5-8). Takvo shvaćanje posvjedočio 
je kad je prihvatio svakovrsna iskušenja, ,,u napori¬ 
ma - preobilno, u tamnicama - preobilno, u bati¬ 
nama - prekomjerno, ... triput sam bio šiban, jed¬ 
nom kamenovan... “ (2 Kor 11, 23 - 25), pa i samu 
smrtnu osudu. (usp. Ibid. 1, 9). 

Poučen tim Pavlovim primjerom bi. Alojzi¬ 
je Stepinac je sazrijevao u spoznaji križa Kristova i 
uživljavao se u njegovo trpljenje i njegovu patnju, 
kako je i posvjedočio u zbirci propovijedi Homilije 
za sve nedjelje i blagdane u godini ovim riječima: 

„Nije nama zabranjeno težiti za slavom jer je ta 
težnja s našom dušom. Ali tražiti slavu mimo Božje 
volje, tražiti slavu izvan Boga, tu se skrivaju grijeh i 
čudnost. Slava naša ima biti krvavi znoj Isusov. Sla¬ 
va naša ima biti bičevanje Isusovo. Slava naša ima 
biti trnova kruna Isusova. Slava naša ima biti križ 
Isusov. Slava naša ima biti smrtna muka Isusova. 
Slava naša ima biti kalež muke Isusove... Ako taj 
kalež muke, koji se za većinu ljudi skriva u njihovim 
običnim dnevnim poslovima, ako taj kalež muke 
Isusove budemo pili spremno, onda ćemo i mi po¬ 
stati dionicima slave koju je Krist obećao svakom 
prema stupnju njegovih zasluga. Onda ne će trebati 

nekog posebnog molitelja da nas preporuči Isusu za 
počasno mjesto u kraljevstvu nebeskom nego će to 
učiniti naše, strpljivo radi Isusa, podnošenje nevolje" 
(.Homilije za sve nedjelje i blagdane u godini , sv. II., 
Zagreb, 1958., 109.). 

I kao što je trpljenje zbog Krista bilo Pavlova 
utjeha i radost, dapače bijaše svjestan da će se „Krist 
uzveličati u njegovu tijelu, bilo životom, bilo smrću" 
(usp. Fil 1, 18 - 20), tako je i Stepinac shvaćao trplje¬ 
nje podneseno zbog Krista zalogom radosti. Reče: 

„Ako, dakle, ljudi nepravedno sude o tebi, a po¬ 
gotovu ako bi se desilo ikada da budeš sudski osuđen 
zbog tvoje vjernosti Kristu, raduj se i veseli se, jer Isus 
trpi u tebi! Onaj Isus, koji je trpio u sv. Petru, koji je 
trpio u sv. Ivanu, koji je trpio u Jakovu, koji je trpio 
u Andriji, koji je trpio u ostalim svetim apostolima. 
Onaj Isus koji je trpio u milijunima svetih mučenika 
za vrijeme progona u Rimskom Carstvu; onaj Isus, 
koji trpi i danas u svima onima, koji su progonjeni 
zbog vjere. 

A kad se s Isusom trpi, onda sve biva lako. I kad 
čovjek zbog Isusa biva suđen, onda ne će manjkati ni 
plaća, kao što sam Isus govori: 'Blaženi koji trpe progo¬ 
ne radi pravde! Njihovo je kraljevstvo nebesko. Blaženi 
ste kad vas ljudi poradi mene grde i progone ... raduj- 
te se jer je velika plaća na nebesima!’ (Mt 5, 11).“ 2 

Ta baština progonstva zbog Krista, obnavlja se i 
na neki način nastavlja i ispunja na otajstvenom tije¬ 
lu koje je Crkva. Posluživši se mislima sv. Augustina: 
„Krist je pretrpio, što god je imao pretrpjeti; ništa 
već ne manjka do mjere muka. Dakle, ispunile su se 
muke, ali na Glavi; preostale su još muke Kristove na 
tijelu", nadbiskup Stepinac je protumačio zašto vri¬ 
jedi sudjelovati u patnjama Kristovim koje se nastav¬ 
ljaju u njegovoj Crkvi. 

Naime, „Savlu, koji je još uvijek gorio bijesom i 
krvohlepnošću protiv učenika", objavio se Krist Gos¬ 
podin riječima: „Ja sam Isus, kojega ti progoniš" i dao 
mu do znanja da se progonima, kad god su usmjereni 
protiv njegovih učenika, to je njegova Crkva, napada 
i muči sama božanska Glava Crkve. ,,S potpunim, 
dakle, pravom Krist, trpeći još u svom otajstvenom 
tijelu, želi i moli nas za drugare svoga ispaštanja, a to 
zahtijeva i sama naša nužna veza s njime, jer kad smo 
'tijelo Kristovo i udovi od uda’, što god trpi Glava, 
treba da sve s njime trpe i uda." 3 

Kad je govorio o Crkvi kao Kristovu Tijelu, bi. 
Alojzije je imao na umu Krista Gospodina koji se po- 


2 Katehetske propovijedi , I. dio, izd. Nadbiskupski duhovni stol, Za¬ 
greb, 1956., u: CP, sv. XXVII., 186. 

3 Propovijedi o Presv. Srcu Isusovu , Zagreb, 1958., 90. 


istovijetio s onima koji su u potrebi i trpljenju jer je 
rekao: „Sto god učiniste jednome od moje najmanje 
braće, meni učiniste" (Mt 25, 31 - 46). Sv. Pavlu, 
koji je progonio prve kršćane, Isus se objavio riječi¬ 
ma: „Ja sam Isus kojega ti progoniš" (Dj 9, 5). 

A Isus i danas trpi i suosjeća s onima koji trpe 
zbog bolesti i nevolje, zbog životnih poteškoća, i koji 
su ud njegova otajstvenoga Tijela. Dakle, kada sve¬ 
ti Pavao govori „...dopunjam što nedostaje mukama 
Kristovim, za Tijelo njegovo, za Crkvu" (Kol 1, 24) 
kaže o svojoj patnji koja će biti uvedena u Kristovu 
patnju i voditi izgradnji zajednice vjere. Slabost izra¬ 
žena u patnji postaje izvorom novoga života, jer, reče 
Apostol: „Sije se u slabosti, uskrsava u snazi" (IKor 

15,43). 

Dok promatramo sv. Pavla i bi. Stepinca kako su 
dragovoljno prihvatili patnju da njome „nadopune 
što nedostaje Kristovim patnjama", javlja se pitanje 
pouzdajemo li se mi, njihovi sljedbenici u Kristu, u 
Boga poput njih i podnosimo li u kušnjama osjećaje 
frustriranosti, bezvrijednosti, odbačenosti predano¬ 
šću u patnju Isusovu, s prinosom svoje slabosti u nje¬ 
govu koja je kraljevala u križu i slavi uskrsnuća? 

Knjiga i simpozij o sv, Pavlu na Mljetu 

U godini sv. Pavla u Dubrovniku je 10. studeno¬ 
ga 2008. predstavljeno djelo Ignjata Đurđevića “Sveti 
Pavao apostol, brodolomac u vodama otoka Mljeta”, 
izvorno napisano na latinskom jeziku i godine 1730. 
objavljeno u Veneciji. Tako se ovo značajno djelo hr¬ 
vatskoga baroka, zalaganjem dr. Mihe Demovića i u 
prijevodu dr. Joze Marevića, nakon gotovo 280 godi¬ 
na može čitati na hrvatskome jeziku. 

Znanstveni dio skupa “Ignjat Đurđević i sveto- 
pavlovski brodolom u vodama otoka Mljeta” održan 
je 12. i 13. studenoga u samostanu sv. Klare u Du¬ 
brovniku. Skup su organizirali Biskupija dubrovačka, 
Centar za mediteranske studije Zagrebačkog sveučili¬ 
šta i ogranak Matice hrvatske u Dubrovniku. Simpo¬ 
zij je otvorio dubrovački biskup Zelimir Puljić, a pre¬ 
davači su bili dr. Miho Demović, dr. Antun Ničetić, 
dr. Stjepan Krasić, prof. Miloš Brajović, prof. Ivica 
Đurđević Tomaš, dr. Niko Kličan, dr. Nenad Cambi, 
dr. Juraj Batelja, dr. Slavko Kovačić, dr. Vinicije Lu¬ 
piš, dr. Ivica Žile, dr. Jozo Marević i dr. Zdenko Žera¬ 
vica. Tehničku pomoć u izdavanju Đurđevićeva djela 
pružio je vlč. Zlato Pavetić iz Zagreba. 

Sudionici simpozija pohodili su mjesta povezana 
uz brodolom sv. Pavla na otoku Mljetu i benediktin¬ 
ski samostan sv. Marije u kojemu je Đurđević napi¬ 
sao svoje djelo, te su izazvani iznesenim argumenti¬ 
ma i otvaranjem teme o brodolomu sv. Pavla u Go- 

dini sv. Pavla razvili zanimljivu raspravu i predložili 
nove putove istraživanja te teme. 

Bizantski car Konstantin VII. Porfirogenet je u 
10. st. u svom spisu “De administrando imperio” 
napomenuo da stanovnici u Dalmaciji, među koje 
ubraja Hrvate i starosjedioce Rimljane, „posjeduju 
i ove otoke: veliki otok Kourkra (Korčula, op. J. B.) 
ili Kiker, na kojem postoji i grad, drugi veliki otok 
Meleta (Mljet, op. J. B.) ili Malozeatai, kojega spo¬ 
minje sv. Luka u Djelima Apostolskim, pod ime¬ 
nom Meliten, na kojemu je zmija ugrizla Svetog Pa¬ 
vla za prst, a koju je on bacio u vatru.“ 


Dr. Ivica Žile , koji je vršio iskapanja i konzervaciju 
starokršćanske crkve sv. Petra i Pavla podignute nedaleko 
brodoloma na Mljetu , predstavlja njene značajke sudi¬ 
onicima simpozija o brodolomu sv. Pavla na Mljetu , 
13. studenoga 2008. 

Zbog dvosmislenog prijevoda teksta Dj 28, 3, 
gdje hrvatski prevodioci izbjegavaju prevesti grčki 
glagol Ka0T]\|/8V u aoristu, sukladno Vulgati invasit 
manum eius , „ujede ga [Pavla] za ruku“, već prevo¬ 
de „pripije mu se za ruku“ ili čak „omota mu se oko 
ruke“, čime se gubi značaj prvotne osude, a potom 
štovanja sv. Pavla. Naime, kad brodolomci dopli- 
vaše na obalu, urođenici „zapališe kriješ i okupiše 
nas oko njega jer je počela kiša i bilo je zima. Pavao 
nakupi naramak granja i baci na kriješ kadli zbog 
vrućine izađe zmija i ujede ga za ruku. Kad su uro¬ 
đenici vidjeli gdje mu životinja visi o ruci, govorili 


su među sobom: ‘Ovaj je čovjek zacijelo ubojica: 
umakao je moru i Pravda mu ne da živjeti.’ Ali on 
otrese životinju u vatru i ne bi mu ništa; a oni oče¬ 
kivahu da će oteći i umah se srušiti mrtav. Pošto su 
dugo čekali i vidjeli da mu se ništa neobično nije 
dogodilo, promijeniše mišljenje te stadoše govoriti 
daje bog.“ (Dj 28, lb-6) 

Hrvatski prevodioci to različito prevode: Dr. 
Ljudevit Rupčić/1966.: „zmija ... mu prionu za 
ruku. Urođenici, kad vidješe da mu zmija visi o 
ruci...“; isti/1969., 1983., 1996., 2000.: „zmija 
... mu se uhvati za ruku. Urođenici, kad vidješe da 
mu zmija visi o ruci, ...“; Bonaventu- 
ra Duda, Jerko Fućak/ 1973., ‘92., ‘93.i 
‘96., 2003., i B. Duda, J. Fućak, A. 
Rebić/1994., 2001.: „zmija ... pripije 
mu se za ruku. Kad su urođenici vidjeli 
gdje mu životinja visi o ruci, ... Ivan 
Ev. Sarić/2006.: „zmija ...ujede ga za 
ruku. I kad vidješe urođenici zmiju 
gdje visi o njegovoj ruci 

Zanimljiv je podatak da hrvat¬ 
sko izdanje Jeruzalemske biblije , KS, 
Zagreb, 2002., taj redak Dj 28, 3 
prevodi sa „zmija ... pripije mu se 
za ruku“, dok talijanska La Bibbia 
di Gerusalemme , izdanje Talijanske 
biskupske konferencije, CEI, Bolo- 
gna, 1971., donosi prijevod: ,,una 
vipera ... lo morse a una mano“ = 
„zmija ga ujede za ruku“. 

Gerhard Schneider grč¬ 
ki tekst ,,8xi5va a7to T\]q Oćppi^ 
8 ^ 8 X 00000 Ka0r|i|/8v x8ipoq ctUTOU = una vipe¬ 
ra usci fuori, per ii calore gli si attacco alla mano coi 
denti = iziđe zmija zbog vrućine i zubima mu se pri¬ 
čvrsti o ruku“. 4 Zanimljivo je da u talijanskom prije¬ 
vodu stoji precizacija: „coi denti <( - ,,zubima“. Toga 
detalja nema u grčkom izvorniku, ali ga G. Schnei¬ 
der u svom njemačkom prijevodu navodi ovako: „... 
fuhr infolge der Hitze eine Viper heraus und bij?sich 
an seiner Hand fest - iziđe zbog vrućine zmija i šče- 
pa ga za ruku \ Izraz korišten u njemačkom bif?sich 
može mirno označiti ono što ti učini štene kad že¬ 
stinom uhvati čovjeka za ruku, dok imenica der Bij? 
znači ujed. 

Rudolf Pesch, nedvosmisleno govori o ujedu 
zmije. 5 Gerard Rosse tvrdi da je Luka tri mjeseca za- 


4 Commentario teologico del Nuovo Testamento. Gli Atti degli Apostoli. 
Par te seconda. Testo greco e traduzione. Commento di Gerhard Schnei¬ 
der , Paideia editrice Brescia, 1986., str. 529. 

5 Usp. Atti degli apostoli , Assisi, 1992., 911. 

državanja na Meliti upotpunio s dva čuda, od kojih 
je jedno „da je zmija ujela Pavla, a on je ostao neo¬ 
zlijeđen ... jer je čovjeka Božjega štitio Bog“. 6 A Jo- 
sef Zmijevvski govori izričito o zmiji otrovnici, čija 
je prisutnost na Malti po njemu upitna, ali govori o 
ugrizu kojim se pripila o Pavlovu ruku. 7 

Sto bi za urođenike značilo vidjeti da se zmija 
pripila ili prionula uz Pavlovu ruku ili skočila na 
nj? Ništa, ako ga nije ujela! Prijevod pripije i prionu 
opterećen je dvosmislenošću i ne ukazuje na činje¬ 
nično stanje. Svjesni smo, da je zbog netočnih pri¬ 
jevoda došlo i do krivih tumačenja smjera vjetrova, 
nazivlja mora, službi i arheoloških nalaza i da su kao 
posljedice toga nastale znanstvene rasprave o koji¬ 
ma, nažalost, više vode računa svjetski poznati bibli- 
čari, nego li hrvatski prevodioci biblijskih tekstova. 

Dubrovački simpozij je iznio spoznaje da su po¬ 
vjesničari, crkveni oci i znanstvenici govorili o bo¬ 
ravku sv. Pavla u Dalmaciji (Iliriji). Dapače, Sv. Jero¬ 
nim, Epifanije iz Salamine, Grgur Nazijanski, bizant¬ 


6 Usp. Atti degli apostoli , Roma, 1998., 866. 

7 Usp. Atti degli apostoli, Brescia, 2006., 1170.-1171. 


ski car Porfirogenet (10. st.) i drugi o tome 
su ostavili dragocjena svjedočanstva. 

Znakovito je da se lik sv. Pavla nalazi 
u Dubrovniku na dvije značajne slike za 
povijest grada. U dominikanskom samo¬ 
stanu nalazi se slika Bogorodica sa svecima 
(1500.) Nikole Božidarevića (oko 1460. 
- 1518.), izrađena temperom i pozlatom 
na dasci. 

Na lijevom pobočnom polju je sv. 
Vlaho, zaštitnik Dubrovnika, a uz njega 
je lik sv. Pavla, s dugom gustom bradom 
i apostolskim sandalama na bosim noga¬ 
ma. U desnoj ruci nosi mač, simbol svoga 
mučeništva, a u lijevoj knjigu svojih po¬ 
slanica. 

Napominjem, da su u Dubrovniku, 
u Kulturno-povijesnom muzeju u Kneže¬ 
vom dvoru, sačuvane još dvije slike na ko¬ 
jima je prikazan Sv. Pavao. Riječ je o slici 
iz kruga Blaža Jurjeva Trogiranina (1440.) 
i slici Sv. Vlaha iz radionice L. Dobričevi- 
ća (15./16.st.). 

J. Batelja 





Na slici Sv. Vlaha iz 15. st.HG.st ., iz radionice L. Dobričevića, 
na dalmatici ispod kazule, nalazimo likove Sv. Petra i Sv. 
Pavla. Budući da je slika teško oštećena , prijeporno je, je li 
lik sveca prepoznatog kao Sv. Petar s knjigom u desnoj ruci 
i ključem (ili ključevima) odnosno perom (pisalom) u lijevoj 
ruci Sv. Petar ili pisac Djela apostolskih Sv. Luka? 

□ Sjećanja 

Spomen na kardinal; 




Kuharića 


Prikaz: Juraj Batelja 

U srijedu 11. ožujka 2009. navršit će se se¬ 
dam godina od blažene smrti nadbiskupa 
zagrebačkoga i kardinala Franje Kuharića. 
Rodio se 15. travnja 1919. u Pribiću. Za sveće¬ 
nika ga je 15. srpnja 1945. zaredio bi. Alojzije Ste- 
pinac. Pomoćnim biskupom zagrebačkim imenovan 
je i posvećen godine 1964., a nadbiskupom zagre¬ 
bačkim postao je 1970. Ivan Pavao II. imenovao ga 
je kardinalom u konzistoriju održanom u Vatikanu 
2 . veljače 1983. Godine 1997. je umirovljen. Poko¬ 
pan je u zagrebačkoj prvostolnici 14. ožujka 2002. 

Divljenje Kuharićevoj hrabrosti 

Kardinal Kuharić ostao je u neizbrisivoj uspo- 


Bista kard. Franje Kuharića resi predvorje 
Hrvatskog sabora kamo je odlukom Sabora 
zahvalno postavljena 30. svibnja 2008. 


meni svoga svećenstva i vjernika Zagrebačke nad¬ 
biskupije. S udivljenjem su ga pratili Kristovi vjer¬ 


nici i Kristovi protivnici. Imao je 
karizmu dobrote, jednostavnosti, 
plemenitosti i vjere. 



BI. Alojzije Stepinac posvje¬ 
dočio je o njegovoj neustrašivosti 
pred komunističkim progonima u 
pismu koje mu je napisao 24. stu¬ 


denoga 1956., kao župniku u Sv. 


Martinu pod Okićem, ovim riječi¬ 
ma: „Mi smo sada brižno čuvani, 
kao što ste sigurno čuli, pa ne bi¬ 
ste mogli uspjeti kao zadnji put do 


mene. Drago mi je da se ne plašite 
prijetnja UDBE. To je isprobava- 
nje živaca. cq 


O neustrašivosti, svećeničkom 


Bi Alojzije Stepinac dolazi blagosloviti temeljni kamen ponosu i duhu evanđeoske ustrajnosti svjedoči Đuro 
Stalnog privredno-odgojnog zavoda Hrvatski radisa u Sertić, zapisničar pri saslušanju Franje Kuharića na 


Zagrebu , 19. studenoga 1939 . Ako tko prepozna kojega UDBI u Samoboru. 
od Nadbiskupovih pratitelja ., neka to javi u Uredništvo 
Glasnika (drugi zdesna je industrijalac Mi lan Prpić\ a 


drugi iza nadbiskupa je dr. Franjo Seper, tajnik). 


1 Pisma iz sužanjstva, 205 . 

Svjedočanstvo Đure Sertiča 

Gospodin Đuro Sertić bijaše zapisničar na sa¬ 
slušanjima u kojima je jugoslavenska tajna policija 
htjela namamiti, ucijeniti i prisiliti vlč. Kuharica na 
suradnju s komunističkim režimom i njihovim sve¬ 
ćeničkim staleškim udruženjem. Ostao je čvrst i ne¬ 
pokolebljiv u vjernosti svome zatočenom Nadbisku¬ 
pu, Crkvi i Petrovome nasljedniku. Ostavio je svje¬ 
dočanstvo pred kojim su i njegovi progonitelji, koji 
su i puškama došli po nj s namjerom da ga ubiju, 
ostali zadivljeni. 

Svjedočanstvo gosp. Sertiča svjedoči i o prilika¬ 
ma u kojima se na podmukao način u razdoblju od 
1950.—1960. željelo oslabiti, kad se već nije moglo 
uništiti Katoličku crkvu u hrvatskome narodu. Do¬ 
nosimo u cijelosti Sertićevo svjedočanstvo: 

Ja, Sertić Đuro, obraćenik u Isusu Kristu, iz župe 
blaženog kardinala A. Stepinca, izjavljujem sljedeće: 

Bio sam zapisničar pri saslušanju Franje Kuhari- 
ća, upravitelja župe Sv. Martin pod Okićem, u UDBI 
u Samoboru sredinom XX. stoljeća. Saslušanje je vo¬ 
dio Mikulić Mijo, zamjenik šefa UDBE. Postupak je 
vođen zbog navodnog krivičnog djela „neprijateljske 
propagande“. Bilo je to najčešće krivično djelo tih 
godina u vrijeme progona Katoličke crkve u Hrvat¬ 
skoj za vrijeme komunističkog režima. 

Saslušanje je trajalo dva dana - s prekidom - sva¬ 
ki put po nekoliko sati. Velečasni Kuharić se svaki 
put dovezao biciklom jer se branio sa slobode. Do 
saslušanja je došlo na sljedeći način. ,,Operativac u 
Blaž bio je zadužen za teritorij nekoliko sela u župi 
Sv. Martin pod Okićem i odgovoran za „političku si¬ 
tuaciji na tom području. Imao je doušnika koji je 
bio ili zvonar ili domar (,,šekutor cc ), i koji mu je javio 
kako je velečasni Kuharić u propovijedi govorio da je 
njegov prethodnik, župnik, bio ubijen i da ubojica 
svećenika nije još otkriven, niti priveden kazni, što 
je sve bilo istina. Operativac Blaž je dobio zadatak 
da sasluša doušnika (suradnika) kao svjedoka u kri¬ 
vičnom postupku protiv vel. Kuharića koji je UDBA 
samostalno pokrenula. (UDBA je u to vrijeme ima¬ 
la zakonske ovlasti da samostalno pokreće postupak, 
a da Javno tužilaštvo samo pismeno obavijesti. Isto 
tako, u slučaju obustave postupka ili prekida.) Blaž je 
to nevoljko primio jer njegov doušnik mu ne će više 
moći podnositi izvještaje, pa će morati tražiti novog 
suradnika za kontrolu svećenika Kuharića. Naređenje 
je ipak izvršio. Sve što mu je doušnik usmeno izvije¬ 
stio, potvrdio je i u zapisniku o saslušanju svjedoka. 

Prije saslušanja vel. Kuharića Mikulić mi je re¬ 
kao da ću pisati zapisnik, a on će saslušavati. Cilj po¬ 
stupka je prisiliti vel. Kuharića da se učlani u Staleško 
društvo svećenika i da pristane na suradnju, a nakon 
toga da će ga dati meni na ,,vezu“, tj. da se s njime sa- 



Nadbiskup zagrebački Franjo Kuharić predstavlja kar¬ 
dinalu Franji Seperu, pročelniku Kongregacije za nauk 
vjere y bogoslove Nadbiskupskog bogoslovnog sjemeništa 
u Zagrebu s njihovim odgojiteljimau Papinskom hr¬ 
vatskom zavodu su. Jeronima u Rimu , godine 1974. 

stajem negdje u Zagrebu i kroz razgovor prikupljam 
informacije od interesa za kom. vlast. 

Vel. Kuharić je na pitanje o spornoj propovijedi 
opširno govorio o sv. Evanđelju, o progonu kršćana i 
u sklopu toga i o ubojstvu svećenika. Iznio je mišlje¬ 
nje kako bi bio red da se njega, kao upravitelja župe, 
ili poglavare obavijesti što je poduzeto za otkrivanje 
ubojice da bi se ubuduće spriječila takova djela. Vel. 
Kuharića smo psihološki željeli prisiliti da se učlani 
u društvo kat. svećenika, ali je on to odlučno odbio. 
Odbio je i ucjenu ako se učlani, da ćemo obustaviti 
postupak. Rekao je da ako je kriv, da je spreman iz¬ 
držati kaznu. Isto tako, odlučno je odbio svaku su¬ 
radnju i bilo kakovo sastajanje i bilo gdje s predstav¬ 
nicima UDBE i bilo kakove neslužbene razgovore. 
Isticao je ako ga se treba, neka ga se službeno pozove 
pozivom, ako se ima za to opravdan razlog, a on će se 
odazvati kao i sada. 

Vel. Kuharić je o Društvu kat. svećenika otvore¬ 
no govorio da se Društvom želi unijeti razdor među 
svećenicima i odvojiti Crkvu od Svetoga Oca i Rima 
i da su biskupi opravdano izdali „ Non licef. Kad je 
Mikulić pokušao uvjeriti vel. Kuharića kako „ Non li- 
cef znači „ne preporuča se“, ovaj je tvrdio da je to 
zabrana. A i kada ne bi bilo non licet , da se on ne bi 
učlanio jer je njegovo Društvo Crkva. Dodao je, ako 

država želi pomoći svećenicima, starima i bolesnima, 
neka sklopi ugovor s Vatikanom o mirovinskom i 
zdravstvenom osiguranju kat. svećenika, pa će bisku¬ 
pi sami osnovati staleško društvo, ako je potrebno. 
Prigovorio je na nepravedne poreze koje država na¬ 
meće na crkvene takse i milodare, čime mnoge sveće¬ 
nike dovodi u bijedu. 

Prigovorio je i zbog ukidanja vjeronauka u ško¬ 
lama i ometanja vjeronauka u crkvama jer se na ra¬ 
zne načine sprječava djecu da se katolički odgajaju, da 
se odgajaju za dobro. Govorio je o naravnom (prirod¬ 
nom) pravu, koje je jače od državnog jer je postoja¬ 
lo prije i jer je vječno, a ta se ljudska prava mnogima 
uskraćuju ili narušavaju. Na sve te tvrdnje vel. Kuharić 
nije dobio od sugovornika niti jedan protuargument. 

Nakon saslušanja svakoga dana ja sam trebao sa¬ 
staviti zapisnik, a to sam činio tako da sam formuli¬ 
rao pitanje, vel. Kuharić je na njih slobodno odgo¬ 
varao, tj. diktirao je odgovore koje sam zapisao. O 
suradnji i o Društvu kat. svećenika nisam postavio 
(formulirao) pitanje, pa ovo što sam naveo, nije na¬ 
vedeno u zapisniku. Svaku stranicu velečasni Kuharić 
je potpisao, kao i na kraju cijeli zapisnik, uz Mikulić 
Miju i mene, kao zapisničara. 

Cijeli predmet je tada poslan Javnom tužilaštvu 
radi pokretanja sudskog postupka. Javno tužilaštvo je 
postupak obustavilo. 


Zaključak: Kada danas razmišljam o tim doga¬ 
đajima, zaključujem da nismo imali pravo ni u jed¬ 
noj točki. Ubojstvo svećenika dogodilo se koju godi¬ 
nu prije moga dolaska na službu u Samobor. O tome 
nije postojao nikakav dokument, ni dosje, što znači 
da nitko nije ništa poduzimao da se otkrije počini¬ 
lac. Netko je znao i to prikrivao, što znači da je to 
bilo političko ubojstvo, da je svećenika ubio netko 
od komunista iz vlasti s tog područja, jer je nekome 
smetao „jer kvari političku situaciju“, a taj se izraz 
upotrebljavao protiv svakoga tko se protivio komu¬ 
nističkoj vlasti. 

Velečasni Kuharić nije počinio nikakvo krivično 
djelo, bio je potpuno nevin. Da bi postojalo krivič¬ 
no djelo neprijateljske propagande i po ondašnjem 
zakonu tražila se namjera, da se njenim iznošenjem 
želi izazvati nemir, pobunu, itd., a takva namjera nije 
postojala. 

Mislim da je to bio svojevrstan pritisak na Kato¬ 
ličku crkvu u cilju zastrašivanja i ograničavanja nje¬ 
zinog djelovanja, vjerskog, jer političkog djelovanja 
nije moglo biti. Kardinal Kuharić je bio uzoran sve¬ 
ćenik, pravi sveti čovjek, pravi Kristov učenik, koji je 
branio Crkvu, Svetog Oca i svakog ,,malog u čovjeka. 
Sve je točno i istinito što sam ovdje napisao. 

U Zagrebu 16. travnja 2005. godine. 

Sertić Đuro, Novaki, Zugci 


ZAKLJUČAK - 

Nedo Milunović, sudac istražitelj bi. Alojzija Ste- 
pinca, pod čijim je istraživanjem dr. A. Ivandija dolazio 
k svijesti u lokvi krvi, reče mi u jednom razgovoru da se 
na suđenju „Stepinac dobro držao, za razliku od nekih 
popova koji su svašta govorili a . Sporili smo se oko „nači¬ 
na mučenja, obrađivanja i iznuđivanja izjava optuženih 
svećenika“ koje je istraživao, jer je taj svašta zasigurno 
drukčije strukture nego u njegovoj izjavi. Ali, kad je on 
sam, neprijateljski raspoložen prema Crkvi, pozitivno 
ocijenio držanje i hrabar stav optuženog nadbiskupa Ste- 
pinca, dužni smo još više cijeniti i poštivati njegov stav 
koji je davao jakost i snagu drugim svećenicima i vjerni¬ 
cima, a među njima i vic Franji Kuhariću. 

Zahvaljujemo i gosp. Đuri Sertiću na svjedočan¬ 
stvu o hrabrom svjedočenju vjernosti Isusu Kristu žu¬ 
pnika Franje Kuharića na udbaškom ispitivanju, ali 
i kardinalu Kuhariću na junačkome držanju tijekom 
kasnijega života u hrvanju s bezbožnim režimom. 

Bio je pastir „prožet vjerom i krjeposnim živo¬ 
tom! Duboki poklonik pred živim Bogom, svećenik i 
biskup pastir, župnik iz puka, nadbiskup za puk, kla- 
njatelj i ljubitelj Božje riječi i dugih molitava u zajed¬ 
ništvu sa svetom Bogorodicom Marijom. Nikada nije 
došao tako kasno kući da ne bi otišao i pao na koljena 


pred Presvetim u kapelici!“ 2 Hvala mu i za molitve ko¬ 
jima je pratio duge i teške moje razgovore s progonite¬ 
ljima, sucima istražiteljima i stražarima kard. Stepinca 
te za moralnu potporu u tijeku i dovršetku njegova 
postupka proglašenja blaženim! Spominjanje blaženog 
Alojzija imat će u sebi uvijek podsjećanje na nadbisku¬ 
pa Kuharića, koji se odvažno borio i izborio za istinu 
njegove čiste savjesti. Nikakav veo šutnje ili zlouporaba 
njegova imena u prikazivanju nedavne povijesti Crkve 
u Hrvata ne će potamnjeti njegov izvorni svećenički i 
biskupski lik u vertikali vječnosti i ljubavi za narod. 

Dr. Roberto de Mattei, povjesničar iz Rima, na 
Međunarodnom znanstvenom simpoziju „Alojzije Ste¬ 
pinac - povijesni kontekst u međunarodnoj perspek¬ 
tivi”, u petak 19. rujna 2008., uvrstio je kard. Kuha¬ 
rića među biskupe koji su po primjeru kard. Stepinca 
„nastojali slušati direktive Svete Stolice, te su nastojali 
sačuvati živu vjeru kod vjernika u . 

Neka Gospodin bude njegova nagrada, kako je 
vjerovao, nadao se i ljubio, a mi molimo za njegovu 
proslavu na nebu i na zemlji jer, usprkos prekrajanji¬ 
ma činjenica, istinito bijaše njegovo svjedočanstvo. 


2 KOŽUL, S., Deset godina nakon Martirologija Crkve zagrebačke..^ 
195. 

□ Euharistijski kongresi 

Jastrebarsko, 12. i 13. kolovoza 1939 


Piše: J. Batelja 

U nizu euharistijskih kongresa kojima je bla¬ 
ženi Alojzije Stepinac nastojao pokrenuti 
sveopću moralnu i vjersku obnovu u Za¬ 
grebačkoj nadbiskupiji bijaše proslavljen i Euhari¬ 
stijski kongres u Jastrebarskom 12. i 13. kolovoza 
1939. godine. Napominjem da cijeli prikaz pripre¬ 
me i proslave ovoga kongresa, potom bibliografi¬ 
ju i slikovne zapise čitatelji mogu pronaći u knji¬ 
zi Euharistijska evangelizacija nadbiskupa Alojzija 
Stepinca , Zagreb, 2006. ili u knjizi Blaženi Alojzije 
Stepinac i grad Jastrebarsko , Zagreb, 2008. 

Poruka nadbiskupa dr. Stepinca sudioni¬ 
cima Kongresa 

Svrha kongresa u Jaski bila je produbljivanje 
spoznaja vjerskih istina i duhovni rast vjernika. Na¬ 
ime, „euharistijski kongresi su događaji koji, hoćeš- 
nećeš, prodrmaju duše i svrate pažnju na Božje stva¬ 
ri, u velikim kružnim zahvatima oko centra u kojem 
se kongres priređuje. U katoličkoj dijaspori svrha je 
tih kongresa da uzbude katoličku svijest i uliju sr¬ 
čanost vjernicima da ne polože oružje. U čisto ka¬ 
toličkim krajevima cilj je euharistijskih kongresa da 
duhovno preporode kraj“. 

Stoga je, u nastojanju da što bolje pripremi vjer¬ 
nike za aktivno i plodonosno sudjelovanje u kongre¬ 
snim slavljima, Odbor za Euharistijski kongres u Ja¬ 
strebarskom pripremio posebnu knjižicu u kojoj je 
dr. Dragutin Nežić, uz napomene o važnosti Euha¬ 
ristije u kršćanskom životu, prikazao povijest župa i 
crkvi Jastrebarskoga dekanata i objelodanio sljedeću 
poruku samoga nadbiskupa Stepinca sudionicima 
kongresa u Jastrebarskom: 

„Kako je dobar Bog Izraelu!“ (usp. Ps 34, 9). 
Tako je uskliknuo pobožni psalmist sjećajući se bes¬ 


krajnih dobročinstava Božjih iskazanih i njemu i 
narodu izraelskom. A kako je dobar Bog tek puku 
kršćanskom! Nadario ga je dobročinstvima uistinu 
nebeskim jer ga je otkupio od grijeha, obasuo mi- 
lošću, a kao krunu sviju dobročinstava dao mu Pre¬ 
svetu Euharistiju, Sina svoga pod prilikama kruha, 
ljudskoj duši za hranu i okrjepu na tegotnom život¬ 
nom putu. 

Ne bih li morao uskliknuti ovdje još napose 
kako je dobar Bog mom dragome rodnome kraju! 
Kroz stoljeća duga brižno ga je čuvao i sačuvao od 
svih zabluda duha tako da je danas jedinstven u vjeri 
više nego ikoji kraj drage nam hrvatske domovine. 

Euharistijski Isuse, sačuvaj ga i nadalje! Ti Bo¬ 
žanski vrtlaru, iščupaj iz sredine ovoga kraja i naj¬ 
manji korov koji nastoje zasaditi i raširiti, i pokaži 
ovome puku da mu nema boljeg prijatelja od Tebe i 
da mu nema spasenja bez Tebe. 

A ti, moj dragi narode, ove dane euharistijskog 
slavlja u svojoj sredini, upri vruće molitve Isusu, 
Bogu svome u Presvetoj Euharistiji da te nikad ne 
ostavi! 

U Zagrebu dne 14. srpnja 1939. 

+ Alojzije , nadbiskup’ 

PRVI DAN KONGRESA 

Kongresna slavlja započela su u subotu 12. ko¬ 
lovoza. U poslijepodnevnim su se satima okupljali 
članovi društava Hrvatske seljačke katoličke omla¬ 
dine sa svih strana zagrebačke i prigorske okolice. 
Zagrebačkim vlakom došla su društva Seljačke kato¬ 
ličke omladine iz Cučerja, Vrapča, Stenjevca, Velike 
Gorice i drugih mjesta, dok su ostala društva došla 
tijekom poslijepodneva što pješice što ostalim prije¬ 
voznim sredstvima. 

Doček crkvenih odličnika 

U 15.30 sati priređen je svečani doček pred 
slavolukom kod kipa Ranjenog Isusa. Nekoliko ti¬ 
suća Jastrebarčana skupa s mnoštvom seoske mla¬ 
deži i ostaloga naroda iz okolice sleglo se kod sla¬ 
voluka pozdraviti svoga natpastira. Vrlo privlačno 
je bilo vidjeti prekrasne narodne nošnje iz čitavoga 
prigorskoga kraja od Zagreba do Karlovca. Pucnja¬ 
va mužara navijestila je dolazak nadbiskupa Ste- 
pinca i ostalih crkvenih dostojanstvenika. 

Dr. Alojzije Stepinac, nadbiskup zagrebački i 
hrvatski metropolit, došao je u pratnji banjolučkog 
biskupa mons. Joze Garića, pomoćnog zagrebač¬ 
kog biskupa mons. dr. Franje Salis-Seewisa, mons. 
dr. Ferde Rožića, mons. dr. Stjepana Bakšića i vlč. 
Franje Cvetana. Vjernici su burnim ovacijama po¬ 
zdravljali crkvene dostojanstvenike. Kad su se ova¬ 
cije stišale, uzeo je riječ narodni zastupnik Jastre- 
barskog kotara Franjo Novosel, koji je nadbiskupa 
pozdravio dojmljivim govorom. 

Zatim je uzeo riječ dr. Ivan Banković pozdra¬ 
vivši nadbiskupa u ime Kongresnog odbora. Slije¬ 
dio je pozdrav načelnika Jastrebarskoga gosp. Sinti- 
ća, a potom je djevojčica Zdenka Sintić, učenica 4. 
razreda pučke škole, krasnoslovila pjesmu dobro¬ 
došlice Pozdrav nadbiskupu , koju je ispjevao Janko 
Majerović iz Jastrebarskog, popraćenu naramkom 
biranoga cvijeća. 

Nakon svečanosti dobrodošlice velika se pro¬ 
cesija s mnogobrojnim zastavama Katoličke akcije 
i ostalih društava zaputila do župne crkve. U toj 
procesiji sudjelovale su dvije glazbe, i to cvetković- 
ka vatrogasna glazba i jaskanska trgovišna glazba. 

Govor nadbiskupa Alojzija Stepinca 

„Kad je neki biskup“ - otpočeo je nadbiskup 
svoju propovijed i nastavio - „obilazio svoju bisku¬ 
piju, dođe mu jednog dana ususret neko dijete i 
zamoli ga da mu dozvoli da smije ići k svetoj Pri¬ 
česti. Biskup se začudi i odgovori mu: ‘Drago di¬ 
jete, ti još ne znaš tko se tamo skriva pod svetom 


hostijom/ Dijete žalosno ode u crkvu, klekne pred 
oltarom i počne na glas ovako govoriti: ‘Dragi Spa¬ 
sitelju! Biskup mi je rekao da ja ne znam tko se 
skriva pod svetom hostijom. Ali ja to znam. Ti si 
Sin Božji. Ti si postao djetetom radi nas i ležao si 
u jaslicama u Betlehemu. Ti si za nas umro na kri¬ 
žu i onda si uskrsnuo iz groba i uzašao na nebo pa 
ćeš opet doći na koncu svijeta da sudiš ljude. Reci, 
Isuse, biskupu da me pusti na svetu Pričest!’ Kad je 
biskup čuo što je dijete govorilo, bio je duboko dir¬ 
nut i dopustio da može ići k stolu Gospodnjemu. 

Dragi moji vjernici! Mi smo došli na ovaj eu- 
haristijski kongres da oživimo našu vjeru u Kristu i 
Presvetoj Euharistiji i da se uvjerimo da nam nema 
sreće ni blagoslova na zemlji bez Isusa, a još ma¬ 
nje života preko groba bez njega. Ali, ako hoćete 
da shvatite i razumijete ovu veliku tajnu naše svete 
vjere, onda se snizite do jednostavnosti djeteta da 
se ne bi i na vama ispunile riječi Isusa Krista što ih 
je nekoć izustio: ‘Slavim Te, Oče, što si ovo sakrio 
od mudrih i razumnih, a objavio malenima’ (Mt 
11 , 25). Oduvijek se naime ‘Bog protivi oholima, 
a poniznima daje svoju milost’ (Jak 4, 6). 

Mi smo, dakle, došli da oživimo našu vjeru 
u Krista pod prilikama kruha u Presvetom Sakra¬ 
mentu. Koliko god se divimo stvaralačkim djelima 
Božjim, mislim da nema stvari, koja bi bila toliko 
vrijedna našeg udivljenja kao što je Presveta Euha¬ 
ristija. U njoj odsijeva Božja moć, Božja dobrota, 
Božja darežljivost i Božje milosrđe više nego li u sa¬ 
mom stvaranju i upravljanju svijeta. Lijepo je i kra¬ 
sno zvjezdano nebo, zemlja s nebrojenim svojim 
čarima, zadivljuje nas red koji vlada u svemiru. Sve 
ovo toliko govori o beskrajnoj moći Božjoj koja je 
sve to stvorila, o divnoj mudrosti Božjoj koja svi¬ 
me time upravlja, o beskrajnoj dobroti Božjoj koja 
se za svaku i najsitniju stvarcu stara da je pobožni 
psalmist iz dubine duše uzviknuo: ‘Gospode, gos¬ 
podaru naš, kako je divno ime tvoje po svoj zemlji! 
Podigao si veličanstvo svoje više nebesa’ (Ps 8, 1). 
Ali kad govorimo o Presvetoj Euharistiji, onda mo- 

ramo reći da je ona čudo nad čudesima ljubavi Bož¬ 
je prema nama bijednim ljudima. Tu izbija njegova 
moć na izvanredan način kao i njegova mudrost i 
dobrota. Kroz punih četrdeset godina hranila je do¬ 
brota i svemoć Božja židovski puk u pustinji na taj 
način da je svaku noć padalo toliko mane s neba ko¬ 
liko je bilo potrebno da se prehrani sav narod. Ali 
taj kruh nije mogao dati ljudima besmrtnost. Sveta 
Euharistija je kruh 'koji je s neba sišao’, kruh anđeo¬ 
ski za hranu dušama našim, kruh jakih koji nas drži 
u nevoljama i ublažuje bol, kruh patnja na dalekom 
putu sa zemlje na nebo, ključ koji nam otvara vrata 
nebeska. To je kruh koji stavlja u nas klicu besmrt¬ 
nosti prema riječima Spasitelja Isusa Krista: 'Zaista, 
zaista vam kažem, ako ne budete jeli tijela Sina Čo¬ 
vječjega, ne ćete imati života u sebi. Tko jede tije¬ 
lo moje i pije krv moju, ima život vječni, i ja ću ga 
uskrsnuti na sudnji dan’ (Iv 6, 53). 

U Presvetoj Euharistiji odsijeva Božja darežlji¬ 
vost i milosrđe više nego u svim drugim sakramenti¬ 
ma. Po svetom krštenju postajemo djeca Božja i di¬ 
onici svega duhovnog blaga Crkve. Po svetoj Potvrdi 
daje nam se Duh svjetla i jakosti da možemo svoju 
vjeru javno ispovijedati i po njoj živjeti. Po svetoj 
Pokori liječe se rane duše naše i vraća izgubljeno pri¬ 
jateljstvo Božje. Po svetoj Pomasti pokriva nas Krist 
zaslugama svoje muke i smrti. Po svetom Redu daje 
nam svoju vlast i čast. Po sakramentu ženidbe po¬ 
svećuje sve čine ljudske, čak i one koji se čine da 
nisu drugo nego ispad grijeha. Za sve sakramente 
možemo reći da su 'izvori žive vode što teku u život 
vječni’ (usp. Iv 4, 14) i dokaz beskrajne ljubavi Božje 
prema čovjeku. Ali u Presvetoj Euharistiji Krist ide 
još mnogo dalje jer nam daje ni više ni manje nego 
samoga sebe, začetnika svih milosti. 

Zato opravdano moli Crkva: 'Bože, koji si nam 
u divnom sakramentu ostavio uspomenu muke svoje, 
daj nam, molimo te, tako častiti sveta otajstva tijela i 
krvi tvoje da vazda osjećamo u sebi plod otkupljenja 
tvojega, koji živiš i kraljuješ u vi jeke vjekova!’ Ovaj 
sakrament Presvete Euharistije dozivlje nam u pamet 


cijeli život Isusa Krista na zemlji. Euharistija je Naza- 
ret gdje se obnavlja utjelovljenje Sina Božjega. Ona je 
Betlehem gdje se Isus Krist mističnim načinom opet 
rađa na ovaj svijet. Ona je Galileja gdje Isus Krist na¬ 
stavlja propovijedanje kraljevstva Božjega svemu čo¬ 
vječanstvu. Ona je Kalvarija gdje se Isus Krist žrtvu¬ 
je bez prestanka za grijehe i opačine naše, za kletve i 
psovke, za ubojstva i krađe, za besramnu razvratnost 
naših dana, za mržnju i zavist koja je zavladala svi¬ 
jetom. Jednom riječju: Euharistija je Isus Krist, koji 
produljuje svoj život i svoja dobročinstva uslijed grješ¬ 
nog današnjeg naraštaja, koji je najbolje fotografirao 
sveti Pavao već pred mnoga stoljeća riječima: ‘Puni 
svake nepravde, zlobe, lakomosti, pakosti, puni zavi¬ 
sti, ubojstva, svađe, lukavštine, zložudnosti, šaptači, 
klevetnici, bogumrski silnici, naduti oholice, izmišlja- 
či zala, nepokorni roditeljima, nerazumni, nevjerni, 
bez srca, okrutni’ (Rim 1, 29 - 32). 

Da sve to izdrži, treba uistinu beskrajna ljubav, 
ljubav Božja, kakovu nalazimo u svetoj Euharistiji. 

Dragi moji vjernici! Ni za čim čovjek toliko ne 
teži na ovome svijetu kao za tim da si spasi i produ¬ 
ži život. Ali koliko god potrošio na hranu i lijeko¬ 
ve, jednog dana ipak će se ispuniti odredba Božja 
koju je Sveto pismo označilo riječima: ‘Određeno je 
ljudima da jednom umru’ (Heb 9, 27). Ako hoće¬ 
te sretan život na zemlji, ako hoćete da postignete 
život vječni, onda imade samo jedan način da to 
postignete, a to je Isus Krist u Presvetoj Euharistiji, 
Isus Krist koji je rekao: 'Zaista vam kažem, ako ne 
budete jeli tijela Sina Čovječjega i ne budete pili 
krvi njegove, ne ćete imati života u sebi. Tko jede 
tijelo moje i pije krv moju, ima život vječni, i ja ću 
ga uskrsnuti na sudnji dan!’ (Iv 6, 53 - 54). Razni 
proroci i ideolozi naših dana htjeli bi naći druga 
rješenja i učiniti ljude sretnima mimo Isusa Krista. 
Ali koliko se god trudili oko toga, ostaje neopoziva 
riječ Božja koja kaže: 'I nema ni u jednome drugo¬ 
me spasenja jer nema drugoga imena pod nebom 
danoga ljudima, u kojem bismo se mogli spasiti!’ 
(Dj 4, 12). Zato prigodom ovoga kongresa učinite 

ponovo zavjet Kristu Spasitelju, govoreći dično sa 
starim Izraelcima: Ako zaboravimo tebe, Gospodi¬ 
ne Isuse Kriste, neka se preda zaboravu desnica naša 
i uspomena naša!’ (Usp. Ps 137, 5 - 6). tc 

Nakon zaziva Duha Svetoga i blagoslova s Pre¬ 
svetim Oltarskim Sakramentom, čime je kongres 
službeno otvoren, nadbiskup je u župnom dvoru 
primio izaslanstvo trgovišnog zastupstva, predstav¬ 
nike vlasti i mjesnih društava. 

Svečano zborovanje seljačke omladine 
Katoličke akcije 

Predvečer je na lijepo improviziranoj pozornici 
u župnom dvorištu priređen svečani zbor seljačke 
omladine Katoličke akcije. Mnoštvo seljačkoga na¬ 
roda, uglavnom mladih, ispunilo je župno dvorište 
i pratilo program koji su prikazivali organizirani se¬ 
ljački katolički omladinci i seljačke djevojke iz ra¬ 
znih krajeva. Može se mirne duše reći da je bilo pri¬ 
sutno preko dvije tisuće gledatelja, od kojih preko 
tisuću seljačkih katoličkih mladića i djevojaka. 

Veličanstvena bakljada 

U 20.30 sati došla je u uzornom redu lijepa po¬ 
vorka s bakljama pred župni dvor i priredila podo¬ 
knicu hrvatskom metropolitu i odličnim gostima. 
Najprije je Trgovišna glazba pod ravnanjem gosp. 
Odehazela odsvirala nekoliko skladbi. Inače je svi¬ 
rala u gotovo svim točkama programa za vrijeme 
kongresa. Potom je HPD Javor otpjevalo Beethove- 
novu Slavu Božju u prirodi . 

Kad se Nadbiskup okružen crkvenim dosto¬ 
janstvenicima pojavio na prozoru, pozdravio ga je 
neumorni predsjednik Kongresnog odbora dr. Ivan 
Banković. Zanosnim je riječima pozdravio i bisku¬ 
pa banjolučkog o. Jozu Garića, kao predstavnika hr¬ 
vatske Bosne ponosne i zamolio ga da vjernicima u 
Bosni prenese osvjedočenje kako Hrvati iz banske 
Hrvatske u borbi za slobodu naše drage domovine 
Hrvatske uvijek misle i na njih i smatraju ih sastav¬ 


nim dijelom svoje domovine. Potom je pozdravio 
pomoćnog biskupa dr. Salis-Seewisa, zastupnika bi¬ 
skupa križevačkog kanonika dr. Tomu Severovića i 
domaćega sina dr. Ferdu Rožića. 

Govor nadbiskupa Stepinca 

Burno pozdravljen, Nadbiskup je održao kratki 
nagovor kojim je gotovo elektrizirao prisutne tisuće 
vjernika okupljene na podoknici. A rekao je sljedeće: 

„Draga braćo katolici i Hrvati! Jedan naš pje¬ 
snik kaže: ‘Svaka ptica svome jatu leti!’ Tako je i 
mene neko posebno čuvstvo dovelo u ovaj moj rod¬ 
ni kraj, u kraj gdje sam proveo svoju mladost. 

Vaš je govornik istaknuo da su ovi krajevi ne¬ 
koć bili reliquiae reliquiarum slavnog kraljevstva hr¬ 
vatskoga. I to je istina! Bog je dobri dao da bar ovaj 
kraj nije bio pregažen od turskog kopita. Tako je 
dao da hrvatski narod ima bar jedan slobodan pre¬ 
dio u općoj nevolji. U Svetom pismu stoji: ‘Gospod 
Bog ubija, ali i oživljuje’ (1 Sam 2, 6). Tako je bilo 
i kod našega naroda: činilo se da će posvema nestati 
s lica zemlje, ali ga je Božja ruka uzdigla da i opet 
dostigne staru slavu i veličinu. 

Ja sam sretan što sam ovamo mogao sa sobom 
dovesti u osobi preuzv. biskupa Garića, predstavni¬ 
ka one Bosne koja se činila nekoć izgubljena za nas, 
i to baš zato da vam pokažem kako nas je Bog tamo 
oživio i kako je učinio da ta naša zemlja uznapredu¬ 
je u svakom pogledu. I da vidite kako su Hrvati - 
živjeli oni u Bosni ili u Hrvatskoj - danas jedno srce 
i jedna duša kao nikad možda u povijesti... Uvjereni 
smo da će Bog, koji je naš narod očuvao dosad, oču¬ 
vati i odsad. A uvjeren sam da će tome doprinijeti i 
ovaj Euharistijski kongres. Ovaj je kongres dokazao 
da ovaj kraj živi čistim katoličkim životom: on daje 
našoj nadbiskupiji najveći broj klera! Dao Bog da 
ovaj kongres pospješi ono za čime hrvatski narod 
teži: da bude slobodan na svome, a prije svega da 
bude vjeran Crkvi katoličkoj i Bogu, koji ga je spa¬ 
sio i koji će ga čuvati i ubuduće.“ 

Govor biskupa Garića 

Govor nadbiskupa Stepinca bio je popraćen 
ovacijama. Poslije njega se pojavio oduševljeno po¬ 
zdravljen od tisuća i tisuća ljudi biskup krvave Kra¬ 
jine o. Jozo Garić. On je tronutim glasom izgovorio 
ovaj, najpozornije slušan govor: 

„Draga braćo Hrvati! Ja sam došao iz krvave 
hrvatske Krajine da budem učesnikom slavlja koje vi 
obavljate te da i ja budem dionik onih milosti koje će 
dragi Spasitelj izliti na vas i na sve one koji u ovom 
slavlju sudjeluju. Došao sam iz one krvave Krajine, 
koja je nekad bila srce Hrvatske i gdje svaki kamen i 
svaka kula govori kako je bio slavan hrvatski narod. 
Nigdje nije bilo slavlja katoličke vjere i slavlja hrvat¬ 
skoga naroda kao u toj Krajini. O tome nam govore 
svi oni spomenici sazidani diljem naših strana. 

Ali nažalost došla su teška vremena i to se sve 
porušilo. No mi imamo vjeru da će se iz tih ruševi¬ 
na i opet dići slava hrvatskoga naroda. Prije je eto 
u mojoj biskupiji bilo 36.000 katolika, a danas nas 
ima 136.000. I sve je povezano s dragim Zagrebom 
i s Hrvatskom. A ja vam nosim pozdrav iz one Kra¬ 
jine i molim Svevišnjeg da vas učvrsti u vjeri te da 
uvijek ostanete odani tradiciji svojih djedova - i 
Bog će biti s vama! Hvala vam! cc 

Govor biskupa Garića mnoštvo je dočekalo bur¬ 
nim odobravanjem. Neprestano se klicalo hrvatskoj 
Bosni. Banjolučki je biskup dirnuo prisutne u najta¬ 
nje žice hrvatskoga srca, rodoljublja i ponosa. Potom 
su govorili preč. Toma Severović i mons. Ferdo Ro- 
žić, a podoknicu je razdragani narod zaključio hr¬ 
vatskom himnom Lijepa naša domovino. 

Detaljni prikaz pripreme i proslave Euharistij- 
skog kongresa u Jastrebarskom možete pročitati u 
knjizi Blaženi Alojzije Stepinac i grad Jastrebarsko , 
Zagreb, 2008. (Cijena 30 kn) 

Procesija i ponoćke 

U večernjim satima stigao je senjski biskup dr. 
Viktor Burić. I on je svojim prisustvom želio uzve- 


ličati ovo veliko euharistijsko slavlje. Crkve su bile 
prepune. Ponoćku u franjevačkoj crkvi predvodio je 
senjski biskup dr. Viktor Burić, a za vrijeme Svete 
Mise pjevalo je crkveno pjevačko društvo iz Ozlja 
pod vodstvom zborovođe Ivana Pišlara. U župnoj je 
crkvi Svetu Misu predvodio mons. dr. Ferdo Rožić, 
a pjevao je Crkveni zbor djevojaka koralnu misu De 
Angelis. Velik se broj vjernika pričestio. Uostalom za 
vrijeme oba dana kongresa podijeljeno je na tisuće i 
tisuće pričesti, tako da je ova veličanstvena priredba 
potpuno postigla svoju svrhu. 

Na završetku noćne procesije prekrasnu živu 
sliku predstavili su članovi Seljačke katoličke omla¬ 
dine iz Rečice. Izveli su pobožnu koledu Najljepši 
grozd Bogu , a pjevala je i Seljačka katolička omladi¬ 
na iz Krašića i Kamenskoga. 

Izložba misnoga ruha 

U okviru ovih veličanstvenih prizora i manife¬ 
stacija časne su sestre kćeri Božje ljubavi u banovin¬ 
skom skloništu priredile u čast nadbiskupa Stepinca 
vrlo uspjelu izložbu novog i popravljenog misnoga 
ruha. Uredila ju je s. Augustina Labaš. Bogatstvo 
veza iznenadilo je i ushitilo sve one koji su dolazili 
vidjeti misno ruho. 

GLAVNI KONGRESNI DAN 

Od ranoga jutra 13. kolovoza dolazile su čitave 
rijeke vjernika predvođenih župnicima. Dočekiva¬ 
le su ih glazbe i dobro raspoloženje već prispjelih. 
Kod franjevačke crkve na otvorenom je za Seljač¬ 
ku omladinu Katoličke akcije Svetu Misu predvo¬ 
dio biskup dr. Jozo Garić, a propovijed je održao 
vlč. Pavao Jesih, upravitelj Nadbiskupske kancelari¬ 
je Katoličke akcije. Na to je uslijedila zajednička sv. 
Pričest seljačke omladine koju su dijelili dr. Garić, 
dr. Nežić i vlč. Jesih. 

S osobitim se uzbuđenjem dočekao posebni 
vlak kojim su došli vjernici iz Zagreba, a hodočašće 
je organizirala Nadbiskupska kancelarija Katoličke 


35 









Nadbiskup Alojzije Stepinac u pohodu djeci stradalnicima 2. svjetskog rata smještenoj u 3 logorišta u 

Jastrebarskom 24. i 25. srpnja 1943. 


akcije. Zagreb je bio dostojno zastupan i to skoro sa 
samim članovima Katoličke akcije. Na čelu zagrebač¬ 
ke skupine stupali su zagrebački hrvatski kromaši iz 
župe sv. Petra, iz Vrbanićeve ulice, sa sv. Ksavera i iz 
župe sv. Jeronima s tri zastave od crvene svile. Isto je 
tako pun vlak hodočasnika prispio iz Karlovca. 

Odmah su uslijedila staleška zborovanja Katolič¬ 
ke akcije. Na zborovanju muževa i mladića Katoličke 
akcije govorio je Ivo Lendić, novinar iz Zagreba. U 
svom je govoru istaknuo potrebu što jače i čvršće or¬ 
ganizacije Katoličke akcije. 

Na zborovanju za žene i djevojke Katoličke akci¬ 
je govorile su Zlata Svoboda, predsjednica Nadbisku- 
pijskog Okružja hrvatskih katoličkih žena na temu 
Euharistija i općenarodna obnova , a Zlata Cubelić na 
temu Važnost i uloga žene u obiteljskom , društvenom i 
narodnom životu. 

Pontifikal i svečano zborovanje 

Na velikom prostoru kod franjevačke crkve bio je 
u sjenici podignut oltar pod vedrim nebom. Umjet¬ 
nički ga je ukrasio Slavo Jesih. Za lakše sudjelovanje 
u svečanostima i praćenje nagovora na kongresnom je 
prostoru bio postavljen dovoljan broj zvučnika. 

Veliko mnoštvo vjernika ispunilo je taj prostor, 
a i okolne putove oko prostora, tako da je bilo saku¬ 
pljeno više od 20.000 ljudi. 

Svečano euharistijsko slavlje predvodio je nadbi¬ 
skup dr. Alojzije Stepinac uz veliku asistenciju. HPD 
Javor pjevalo je Forsterovu Misu. Zborom je ravnao 
gosp. Vid Rukavina. Izvrsno pjevanje ovoga zbora na 
sve je ostavilo snažan dojam. 

Propovijed dr. Stjepana Bakšiča 

Jedinstven doživljaj ovoga kongresa bila je zano¬ 
sna propovijed mons. dr. Stjepana Bakšiča, domaćeg 
sina, rođenog u Cvetkoviću. U jednostavnom govoru 
svečanoga stila održao je traktat o Euharistiji. Ne zna 
se što je ostavilo dublji dojam: poletne pjesničke apo¬ 
strofe ili duboko, a ipak pristupačno razlaganje, po¬ 
tresna molitva Isusu Kristu na završetku propovijedi 
ili majstorska retorska interpretacija. 


Odmah nakon završetka misnog slavlja pred¬ 
sjednik dr. Banković otvorio je svečano zborovanje. 

Govornici o vjeri i napretku hrvatskoga 
naroda 

Vrlo dojmljiv govor izrekao je dr. Ante Zivković, 
sudac Upravnog suda iz Zagreba, na temu Euharisti¬ 
ja i narod . „Vjera, koja je kadra“, reče govornik, „da 
jedan narod, na jednom lokalnom kongresu, u ovo¬ 
likom broju okupi na najljepšem djelu - u slavi Pre¬ 
svete Euharistije, velik je dar Božji.“ 

Nakon dr. Zivkovića, prvog govornika zborova¬ 
nja, dana je riječ seljaku Andri Novoselu, koji je pri¬ 
prostim stilom govorio o katoličkoj vjeri i hrvatskoj 
svijesti prigorskoga kraja. On se osvrnuo i na pro¬ 
blem bijele kuge, abortusa, apelirajući na prisutne da 
se drže gesla Vjera u Boga i seljačka sloga. 

Potom je u temperamentnom govoru nastupio 
prof. Luka Perinić iz Zagreba, i na završetku govora 
pročitao rezolucije Euharistijskoga kongresa u Jastrebar¬ 
skom koje je okupljeni narod aklamacijom prihvatio. 

Svečana teoforička procesija 

U 15 sati krenula je procesija u kojoj je, prema 
sudu onih koji su brojili, sudjelovalo oko 10.000 vjer¬ 
nika. Mnoštvo zastava, od kojih je bilo 47 zastava dru¬ 
štava Katoličke akcije i još nekoliko križarskih. Bio je 
to pokazatelj da se Katolička akcija dobro ukorijenila 
u ovom kraju. Bilo je župnika koji su doveli velik broj 
svojih župljana. U tom pogledu treba istaknuti župe 
Petrovinu i Plješivicu. Iz župe Sv. Jana sudjelovalo je 
na kongresu preko 2000 vjernika. 

Veličanstveni sjaj davale su procesiji narodne 
nošnje. Rijetko se gdje vidjelo toliko ljepote jer je ve¬ 
ćina naroda došla u narodnoj nošnji. Deset tisuća lju¬ 
di činilo je pobožan špalir procesiji, tako da je uku¬ 
pno dvadesetak tisuća vjernika sudjelovalo u ovom 
veličanstvenom trijumfu Presvete Euharistije. 

Bili su tu vjernici „iz kotareva Jastrebarsko, Za¬ 
greb, Karlovac, Pisarovina, Samobor, Vrginmost, 
Ogulin, Stubica, Klanjec, Sv. Ivan Zelina, Bjelovar 
i još nekih u . 

Završni govor nadbiskupa Stepinca 

Kad je procesija došla pred župnu crkvu, nadbi¬ 
skup je održao kratak, ali jezgrovit govor koji je zna¬ 
čio rekapitulaciju i sintezu cijeloga Kongresa i opro¬ 
štaj s vjernicima. Nadbiskupov završni govor snažno 
se utisnuo u srca svih nazočnih. 

„Dragi moji vjernici! Evo, završavamo Euhari- 
stijski kongres u Jastrebarskom i prije nego se razi¬ 
đemo kućama želim vam staviti na srce još nekoliko 
riječi. 

Jednom su, kaže Sveto pismo , pristupili apostoli 
Kristu Spasitelju i rekli mu: ‘Gospodine, nauči nas 
moliti!’ A Isus im odgovori: ‘Vi ćete ovako moliti 
- Oče naš, koji jesi na nebesima, sveti se ime tvo¬ 
je, dođi kraljevstvo tvoje - budi volja tvoja, kako na 
nebu tako i na zemlji. Kruh naš svagdanji daj nam 
danas i otpusti nam duge naše kao što i mi otpušta¬ 
mo dužnicima našim i ne uvedi nas u napast, nego 
izbavi nas od zla!’ (usp. Lk 11, 1-4). 

Budući da je sam Gospodin Isus Krist tako učio, 
to i mi zaključujemo svoj kongres i od sveg srca va- 
pijemo danas k njemu u Presvetoj Euharistiji: ‘Gos¬ 
podine Isuse, izbavi nas od zla! Teška nas i mnoga zla 
biju danas, i pojedince i obitelji i cijeli naš hrvatski 
narod. Zla duše i zla tijela. Izbavi nas od jednih i dru¬ 
gih zala. Mi priznajemo da nismo vrijedi svratiti oči 
svoje k tebi, ali upravo zato i vapimo sa starozavjet¬ 
nim prorokom: Nom enim in justificationibus nostris 
ejfundimus ante Te preses nostras , sed in miserationibus 
Tuis multis\ Ne izlijevamo molitve svoje pred tobom 
u nadi na našu pravdu, nego na tvoje veliko smilova- 
nje!’ (Dn 9, 18). 

Izbavi nas, molimo te, Isuse, u Presvetoj Euha¬ 
ristiji, izbavi nas ponajprije molimo te od zala duše, 
jer si nas ti učio: ‘Tražite najprije kraljevstvo Božje i 
pravdu njegovu, a sve ostalo će vam se dodati.’ Izbavi 
narod naš od bogumrske kletve zbog kojih sipaš neri¬ 
jetke gromove srdžbe svoje na ovu našu dragu domo¬ 
vinu. Dozovi narodu našem u pamet da ga prostačka 
kletva sramoti već kao čovjeka, da i ne govorimo o 
kaznama koju zaslužuje zbog njih i često, nažalost, 
prima već na ovome svijetu, a još više na drugome. 


Izbavi, molimo te, Isuse, narod naš od razvrat- 
nosti koju danas šire u njemu i štampom i govorom 
oni koji misle da nema više Boga iznad njih da uvide 
svoju zloću i obrate se k svome Bogu. Sačuvaj nam 
mladež čistu i neokaljanu, čuvaj ženidbene drugove 
u poštenju i čestitosti, sačuvaj obitelji naše u svetom 
strahu Božjem, koji je ‘početak svake mudrosti’. 

Izbavi, Isuse, molimo te, narod naš od nemara 
za sveta nadahnuća tvoja i daj mu svetu milost tvoju, 
da po riječima Svetoga pisma ne samo pada, nego trci 
putem svetih zapovjedi tvojih u uvjerenju da mu samo 
zapovijedi svete tvoje donose sreću i spas, a nikakve 
bajke raznih brbljavaca koji se smatraju spasiteljima 
naroda, i to onda kad ga najviše guraju u propast. Iz¬ 
bavi nas, Euharistijski Spasitelju, od sviju zala duše, 
jer mi smo uvjereni da će nas sama od sebe minuti i 
sva zla tijela ili barem postati lakim bremenom, kad 
si nam ti obećao: ‘Tražite najprije kraljevstvo Božje i 
pravdu njegovu, a sve ostalo će vam se dodati’ (usp. 
Mt 6, 33). Jer ako ti, Isuse, hraniš vrapca na krovu i 
crva u polju i odijevaš tako divno ljiljane poljske, koji 
danas jesu, a sutra se u peć bacaju, kud više ćeš za nas, 
za koje si umro na križu. 

Isuse Kriste, mi te još jednom vruće molimo - 
oslobodi nas od svih zala i duše i tijela, a mi ti obeća- 
jemo da ćemo biti tvoji i samo tvoji dok bude u nama 
jednoga daha života jer znamo da nema drugog imena 
pod nebom u kojem bismo se mogli spasiti osim tvojega 
svetog Imena kojemu slava i čast u vijeke. — Amen.“ 

■ ■■ 

Slijedio j e blagoslov, a onda polazak prema župa¬ 
ma i obiteljima. Da je sve bilo dobro pripremljeno i 
odvijalo se u najboljem redu, zasluge su Kongresnog 
odbora, koji su predvodili župnik jaskanski Ljudevit 
Hanžek i preč. Janko Majerović, uz svesrdnu pomoć 
pastoralnog svećenstva Jaskanskoga dekanata. 

Tako je Euharistijski kongres u Jastrebarskom 
bio i ostao događaj koji se ne može zaboraviti, a i da¬ 
nas daje svoje plodove. 

□ Svjedočanstva 



Uzdam se u zagovor 








Mons. Aldo Roma, župnik u Piombino Dese, u biskupiji Treviso u Italiji, 
više je puta hodočastio na grob mučenika bi. Alojzija Stepinca. Činio je 
to od njegove smrti 10. veljače 1960. Više je puta pohodio i nadbiskupa 
kardinala Franju Kuharica, o kojemu je ponio uspomenu da je „dobar 
pastir i vrlo brižljiv prema bližnjemu". 


M ons. Roma od 1. obljetnice smrti bi. Aloj- Kad ga je u petak 12. rujna 2008. u pratnji dvo- 

zija Stepinca, 10. veljače 1961., slavi sva- jice svećenika pohodio postulator Stepinčeve kauze, 

koga 10. i 11. dana u mjesecu misu na na- mons. Roma je posvjedočio da ni nakon 48 godina 

kanu nebeske proslave bi. Alojzija, i u njegov zagovor nije prestao vršiti zavjet i svakoga mjeseca slavi dvi- 


se utječu on, njegova rodbina i njegovi župljani. je sv. Mise u čast bi. Stepinca. Živo je i s dubokim 


Dana 19. kolovoza 2001. došao je na Blaženikov osvjedočenjem govorio o bi. Alojziju, njegovoj živoj 

grob u zagrebačkoj katedrali s teško bolesnim bra- vjeri u Isusa i vjernosti prema Crkvi. Svoje pouzdanje 

tom Dinom, koji je u sedamdeset prvoj godini života u njegov zagovor mons. Roma ugradio je i u središnji 

teško obolio. U pratnji cijele Dinove obitelji svi su dio svoje župne crkve sv. Blaža u Piombino Deseu. 


učinili zavjet za bratovo ozdravljenje. Bolesnoga bra- Izgradnja te crkve u neogotičkom slogu započela 


ta preporučio je u molitve i samome kardinalu Ku- je u svibnju 1928., a dovršena je i posvećena godine 


1938. Šezdeset godina nakon postavljanja temeljnog 
kamena i na 50. obljetnicu njena posvećenja crkva je 
temeljito obnovljena i posvećena. Obnovljenu je cr¬ 
kvu 30. listonada 1988. nosvetio kardinal Bernardin 


hariću. 


Naglasak svoga zavjeta i pohoda stavili su na tra¬ 
ženje jakosti za podnošenje iznenadne kušnje prou¬ 
zročene bratovom bolešću. Naime, svi su imali pouz¬ 


danu vjeru u zagovor mučenika Blaženika. Došli su 
moliti, i ne na izričiti način, tražiti čudo. 

Mons. Roma bio je u kontaktu i sa župnikom 
u Krašiću i više drugih svećenika Zagrebačke nadbi¬ 
skupije sretan što je tijekom života upoznao junački 
život kardinala Stepinca, hrabrog Kristova svjedoka i 
mučenika za vjeru. 

Osim toga mons. Roma je u ožujku 2003. hodo¬ 
častio s pedeset svojih župljana na Blaženikov grob u 
zagrebačkoj katedrali te u Krašić, mjesto Blaženikova 
zatočenja i smrti. 

On je o blaženome Alojziju napisao svjedočke 
članke u glasilu svoje župne zajednice „Costruire insie- 
me“ - „Gradimo zajedno“. 

Vic. Josip Zagar y mons. Juraj Batelja, mons. Aldo 
Roma i vlč. Darko Puzin pred crkvom sv. Blaža 
u Piombino Dese 12. rujna 2008. 

Gantin, podrijetlom iz Benina, tada pročelnik Kon¬ 
gregacije za biskupe. 

Prigodom te obnove, a na zamolbu župnika 
Alda Roma i njegovih župljana, umjetnik Rober- 
to Cremesini izradio je u bronci reljefe za uređenje 
svetišta crkve. Njima su ukrašena dva ambona, ras¬ 
pelo pokraj sjedišta glavnog predsjedatelja euhari- 
stijskog slavlja, a prikaz „Kristove večere u Emau- 
su“ postavljen je na prednju stranu glavnoga oltara. 
Osobito je zanimljiv prikaz koji predstavlja kard. 
Gantina u predaji makete obnovljene župne crkve 
Majci Božjoj, jer potiče okupljenu zajednicu na su¬ 
sret s uskrslim Gospodinom kojega se prihvaća Bo- 
gorodičinom vjerom i ljubavlju. 

Prof. Giorgio Segato, dajući kritički 
osvrt na umjetničko djelo, reče da je Cre- \ 
mesinijevo djelo govor o čovjeku, suvreme¬ 
nom čovjeku „koji živi u nesigurnosti, sum¬ 
njama i osobito čežnji za svjetlom, u nape¬ 
tosti prema ostvarenju svakidašnjega hoda 
prema vječnosti, oslobođenog od prolaznog 
i sporednog. Njegov umjetnički izričaj ot¬ 
kriva ljepotu i omogućuje vidjeti, kako 
sakralna umjetnost i religiozna umjetnost 
mogu postati govor i uspjeti na uzvišen 
način doći do shvaćanja onih značenja koja 
se predočuju umjetničkim govorom. 

Vjerujem da će čitatelje Glasnika zanimati umjet- 
nikov govor i osvjedočenje župnika Rome u, do sada, 
najstarijem Blaženikovu prikazanju u liturgijskom 
prostoru, na reljefu učvršćenom na ambonu župne 
crkve. Na tom je reljefu prikazan Uskrsli Krist, kao 
srce spasenja čovjekova i kao najuzvišeniji primjer žr¬ 
tve. Njegova žrtva isprepletena je žrtvom današnjega 
čovjeka, a predstavljaju je mučeništvo bi. Maksimili- 
jana Kolbea u Auschvvitzu, bi. Alojzija Stepinca u Za¬ 
grebu i svećenika Stanislava Popieluszka u Poljskoj. 

Žrtva je najuzvišeniji oblik darivanja i sudjelo¬ 
vanja pojedinca na životu, u zdravlju i u spasenju čo¬ 
vječanstva i bez sumnje je mučeništvo najuzvišeniji 
oblik žrtve. Od mučenika zajednica crpi vjeru i nad¬ 
vladava životnu sumnju: sumnju o tome „tko smo“, 
i „kamo idemo“. Umjetnik je dao dvostruko svjedo¬ 
čanstvo naroda u hodu - ,,Crkve“ - u prošlim vreme¬ 
nima i ,,Crkve“ u sadašnjem i budućem vremenu. 

Totalitarne režime Rimskoga Carstva te nacizma 
i boljševizma, dakle, razdoblje progona Crkve u Rim¬ 
skom Carstvu i u naše suvremeno doba, predstavljaju 
vojnici presječena lica. Umjetnik je želio ne otkriti do 
kraja silinu mržnje progonitelja prema Bogu i Crkvi. 
S lijeve strane je sveto platno (Sindone) s likom Isu¬ 
sovim, a s desne strane su prepoznatljiva lica trojice 
suvremenih mučenika: Maksimilijana Kolbea, Aloj¬ 
zija Stepinca i Stanislava Popieluszka. 


Proslavljeni Krist uznosi u slavu vječnoga Oca bi. Alojzija 
Stepinca (u sredini) i druge prepoznatljive svjedoke vjere u 
20. stoljeću , na ambonu župne crkve u Piombino Deseu 

Ovim je prikazom umjetnik naznačio snagu or¬ 
ganiziranoga nasilja i represije, uvijek nesposobne za¬ 
ustaviti hod kršćanske zajednice i snagu svjedočan¬ 
stva očitovanoga „sve do prolijevanja krvi“. 

Naime, uskrsli Krist uznosi u nebo trojicu mu¬ 
čenika koji predstavljaju cijelu Crkvu, uvijek u pro¬ 
gonu, a mučenici iz svakidašnjega života Crkve uzne¬ 
seni su s Kristom u Sunce koje predstavlja svemir i 
cijeli spašeni svijet. 

Tim prikazom župnik Roma i njegovi župljani 
htjedoše da njihova župna zajednica živi poruku mu¬ 
čenika i u naše doba, jer ni danas ne manjka kušnji za 
vjeru ni poteškoća za vjernost uskrslom Kristu. 

Zahvaljujemo mons. Aldu Romi za svjedočan¬ 
stvo svećeničke ljubavi, kojom je uspješno i pohvalno 
ukrasio cjelokupni prostor župne crkve i pouzdanja u 
zagovor bi. Alojzija Stepinca kojim nam očituje nje¬ 
govu zaštitu u cijeloj Crkvi. Zahvaljujemo i njego¬ 
vom kapelanu don Micheleu Pestrinu i predstavniku 
Župnog vijeća dr. Mariju Capellinu za istinsku go¬ 
stoljubivost i kršćansko zajedništvo. 

Proslava 110. obljetnice rođenja 
bi. Alojzija Stepinca u Krašiću 


M isnim slavljem u župnoj crkvi Presve¬ 
tog Trojstva u Krašiću proslavljena je 
8 . svibnja 110. obljetnica rođenja bi. Alojzi¬ 
ja Stepinca. Misno slavlje predvodio je varaž¬ 
dinski biskup Josip Mrzljak u koncelebraciji 
s vojnim ordinarijem Jurjem Jezerincem, žu¬ 
pnikom župe sv. Petra iz Zagreba mons. Ma¬ 
rijom Stepincem i još tridesetak svećenika iz 
župa koje su posvećene bi. Stepincu, okolnih 
župa te susjedne Slovenije. 


Vjernici iz župe Jakšić slušaju poruku o životu , žrtvi i 
značaju bi Alojzija Stepinca , u Krašiću, 11. rujna 2008. 


Na početku misnog slavlja dobrodošlicu je pože¬ 
lio krašićki župnik Dragutin Kučan. Podsjetio je kako 
se na dan 8. svibnja obilježavaju dvije obljetnice: 110. 
obljetnica rođenja bi. Alojzija Stepinca i 10. obljetnica 
najave, da će papa Ivan Pavao II. posjetiti Hrvatsku i 
tom prigodom proglasiti Stepinca blaženim. 


Proslava 110. obljetnice rođenja bi. Alojzija Ste¬ 
pinca započela je procesijom od njegove rodne kuće 
u Brezariću do župne crkve u Krašiću, koju je nepo¬ 
sredno prije mise predvodio krašićki župnik Dragu¬ 
tin Kučan. Nakon mise prigodni program izvela su 
djeca iz krašićkoga dječjeg vrtića i osnovne škole. 


Dani zahvalnosti i zajedništva u Kolnu 


M ’V ini zajedništva i zahvalnosti , naziv je višednev- 
JL^nog slavlja u Hrvatskoj katoličkoj misiji Koln, 
koje je upriličeno od srijede 21. do nedjelje 25. 
svibnja 2008. Na svetkovinu Tijelova misno slavlje 
ispred kolnske katedrale predvodio je kolnski nad¬ 
biskup kard. Joachim Meisner. On je predvodio mi¬ 
sno slavlje i u petak 23. svibnja u Minoritenkirche 
u Kolnu zajedno vrhbosanskim nadbiskupom kard. 
Vinkom Puljićem, delegatom Bebićem, voditeljem 
misije Brnasom, dušobrižnikom u HKM Koln Do¬ 
mazetom i s još devet svećenika. 

Tijekom misnog slavlja kardinali Meisner i Pu- 
ljić blagoslovili su u crkvi postavljeni reljef bi. Alojzija 
Stepinca, djelo Thomasa Kesselera iz Diisseldorfa. 

Sve je na početku pozdravio o. Brnas, istaknuv¬ 
ši kako otkrivanje reljefa bi. Alojzija Stepinca ispu¬ 
nja njega i cijelu tamošnju hrvatsku zajednicu ra¬ 
došću i zahvalnošću. Naime, Nadbiskupija Koln je 
već rano prepoznala što kardinal Stepinac znači za 
hrvatske vjernike. U vremenima kad se njegovo ime 
nije smjelo spomenuti kolnski nadbiskup je stavio 
na raspolaganje “Kuću kardinala Stepinca” Hrvati¬ 
ma iz HKM Koln kao dio njihove domovine. 

Kardinal Meisner je u propovijedi istaknuo kako 
se Koln naziva gradom svetaca, među koje se sada 


ubraja i novi blaženik hrvatskog podrijetla bi. Alojzi- 
je Stepinac. Kazao je kako je od djetinjstva simpati¬ 
zirao kardinala Stepinca te je uvijek želio biti hrabar 
kao on, a bio je u Mariji Bistrici tijekom proglašenja 
kardinala Stepinca blaženim. Istaknuo je kako Bog 
traži nasljedovatelje, a ne filozofe, te je tako izabrao i 
bi. Stepinca da služi hrvatskom narodu u teškom vre¬ 
menu. “Bio je veliki molitelj. Ruke radnika pokreću 
strojeve, a ruke koje mole pokreću srce Boga, a sa¬ 
mim tim i cijeli svijet. Bi. Stepinac kao dobar molitelj 
bio je uzoran pastir za svoj narod. Stoga je razumljivo 
da Hrvati svoga kardinala tako vole i s njim se poi¬ 
stovjećuju. BI. Stepincu je mjesto u ovoj crkvi u kojoj 
se Hrvati okupljaju na misna slavlja”, istaknuo je kar¬ 
dinal Meisner, dodavši kako je dobro da je postavljen 
reljef bi. Stepinca u toj crkvi jer na taj način bi. Stpe- 
inac postaje blaženikom i drugih naroda, te mu Koln 
postaje domovina kao i Hrvatima koji ovdje žive. 

Na kraju je kardinal Puljić zahvalio kardinalu 
Meisneru za njegovu blizinu Crkvi u Hrvatskoj i 
Bosni i Hercegovini. “Hvala za potporu u vremenu 
kad smo trpjeli, kao i danas kad se borimo da pre¬ 
živimo”, rekao je. 

Jastrebarsko: Otvorena izložba o bi. Alojziju Stepincu 



Nadbiskup zagrebački kard. Josip Bozanić s apostolskim nuncijem 
mons. Casariem, mons. Josipom Mrzljakom, biskupom varaždinskim, 
mons. Vladom Košićem , mons. Ivanom Šaškom i mons. Valentinom 
Pozaićem te s klerom Zagrebačke nadbiskupije sluša zahvalnu riječ 
lepoglavskoga župnika Andrije Kišičeka nakon euharistijskog slavlja 
kojim je u crkvi Bezgrješnoga Začeća BDM u Lepo glavi proslavljen 
Svećenički dan Zagrebačke nadbiskupije o 10. obljetnici beatifikacije 
kard. Stepi ne a, 16. rujna 2008. 


U povodu 110. obljetnice rođenja i 10. obljetni¬ 
ce proglašenja blaženim kardinala Alojzija Ste- 
pinca, Gradski muzej u Jastrebarskom i Postulatura 
za proglašenje svetim bi. Alojzija Stepinca iz Zagre¬ 
ba pripremili su izložbu “Blaženi Alojzije Stepinac i 
grad Jastrebarsko”, koja je za javnost otvorena u pe¬ 
tak 23. svibnja 2008. u prostorijama Gradskog mu¬ 
zeja u Jastrebarskom. Za tu je prigodu dr. Juraj Ba- 
telja, promicatelj postupka za proglašenje svetim bi. 
Alojzija Stepinca, pripremio knjigu “Blaženi Alojzi¬ 
je Stepinac i grad Jastrebarsko. Euharistijski kongres 
1939. i pohod ratnoj siročadi 1943”. 

Prigodnu izložbu fotografija koje svjedoče 
o povezanosti bi. Alojzija Stepinca i jaskanskoga 


kraja, od kojih je većina javnosti dostupna 
prvi put, otvorio je varaždinski biskup Jo¬ 
sip Mrzljak, koji je pohvalio inicijativu da 
je takav projekt ostvaren u suradnji s Gra¬ 
dom Jastrebarskom i što se izložba nalazi u 
prostorijama Grada. 

Izložene fotografije su iz zbrke same 
Postulature, ali i iz zbirke kustosa jaskan- 
skog muzeja Mirka Skrabea, tj. njegova oca 
koji je dobar dio fotografija sam snimio. 

Izložba i spomen-knjiga svjedoče o 
nadljudskim naporima redovnica, Karitasa 
Zagrebačke nadbiskupije i samoga nadbi¬ 
skupa Stepinca u spašavanju ratne siroča¬ 
di, najvećim dijelom pravoslavne djece iz 
logora u Jasenovcu i Staroj Gradiški. Knji¬ 
ga dokumentirano prikazuje dolazak djece, 
njihovo stanje, brigu liječnika i redovnica o 
njima, te partizansko nasilje nad djecom i 
imovinom prihvatilišta. 

Autor knjige dr. Juraj Batelja je na te¬ 
melju Arhiva CK KP Hrvatske, arhiva pojedinih 
redovničkih družbi i očevidaca ukazao na klevete 
kojima su u doba komunističkog režima u Jugo¬ 
slaviji proganjane katoličke redovnice, nadbiskup 
Stepinac i Katolička Crkva. Autor donosi i svjedo¬ 
čanstva o žrtvama koje su ubijene u Jasenovcu po¬ 
slije 8. svibnja 1945., a među njima je veći broj pri¬ 
padnika hrvatskih vojnih postrojbi koji su se dra¬ 
govoljno predali na Blajburškom polju. 

O povijesnom kontekstu vremena u kojem je 
živio kardinal Alojzije Stepinac te o onome o čemu 
govori sama knjiga govorio je dr. Josip Jurčević, a 
u glazbenom dijelu programa nastupio je mješoviti 
zbor župe sv. Nikole u Jastrebarskom. 


Slovenski svećenici posjetili Požešku biskupiju 


S kupina od stotinu i dvadeset svećenika Mari¬ 
borske nadbiskupije na čelu s nadbiskupom 
Francom Krambergerom, pomoćnim biskupima 
Jožefom Smejem i Peterom Stumpfom posjetila je 
11 . lipnja 2008. Požešku biskupiju. 

U Požegi ih je dočekao biskup Antun Skvorče- 
vić sa skupinom svećenika svoje biskupije i primio 
ih u crkvi Sv. Lovre u sastavu Biskupskog dvora. 
U pozdravnoj riječi biskup Skvorčević je podsjetio 
da su samo u mjesecu srpnju 1941. godine zauzi¬ 
manjem nadbiskupa Alojzija Stepinca u tadašnju 


zgradu Nadbiskupskog konvikta u Požegi, današ¬ 
njeg sjedišta Požeške biskupije, bila smještena 132 
prognana svećenika Mariborske biskupije, a da su 
tijekom daljnjih mjeseci te iste godine dolazili i od¬ 
lazili u skupinama i pojedinačno drugi svećenici, 
dok nisu bili razmješteni najvećim dijelom po žu¬ 
pama Zagrebačke nadbiskupije. 

Biskup Skvorčević još je kazao da je upravo za 
njihov dolazak tiskana knjižica pod naslovom Go¬ 
stoprimstvo Katoličke Crkve prognanim sloven¬ 
skim svećenicima u Požegi (1941-1942), iz koje se 

mogu upoznati s boravkom svoje subraće u ovom 
gradu, te je uručio knjigu nadbiskupu Kramberge- 
ru, drugim biskupima i svakom svećeniku. 

Nadbiskup Kramberger zahvalio je biskupu 
Skvorčeviću za srdačan prijam i za sve što čini da se 
u Požegi očuva spomen na slovenske prognane sve¬ 
ćenike koji su povezali ovaj grad s Mariborom. Pre¬ 


dao je biskupu na dar kalež kao znak Isusove muke 
i smrti te trpljenja bi. Alojzija Stepinca i prognanih 
slovenskih svećenika. 

Svećenici su sutradan u Jasenovcu slavili svetu 
Misu i molili za sve žrtve 2. svjetskog rata stradale 
u Jasenovcu. 


Blagoslovljena kapelica bi. Alojzija Stepinca 
u Hrašćici 


V araždinski biskup Josip Mrzljak blagoslovio 
je 22. lipnja 2008. novu kapelicu bi. Alojzi¬ 
ja Stepinca u Hrašćici, mjestu župe Sračinec kod 
Varaždina. Biskup Mrzljak predvodio je misno 
slavlje na otvorenom kod kapelice, a koncele- 
brirali su domaći župnik Siniša Dudašek, pri¬ 
jašnji dugogodišnji župnik kanonik preč. Slav- 
ko Gabud i donjovaraždinski dekan iz susjedne 
varaždinske župe sv. Fabijana i Sebastijana preč. 
Mijo Horvat. Blagoslov je priređen dan nakon 
spomendana sv. Alojzija Gonzage, talijanskog 
plemića i isusovca i zaštitnika mladeži, koji je 
umro u 23. godini vršeći djela milosrđa prema 
oboljelima od kuge, a njegovo je ime nosio i bi. 
Stepinac, suzaštitnik Varaždinske biskupije. 


Načelnici PUZ-a 
hodočastili u Krašić 

T ridesetak načelnika sektora i policijskih po¬ 
staja Policijske uprave zagrebačke, po običaju 
koji su započeli protekle godine, hodočastilo je 19. 
lipnja 2008. pod vodstvom svojega kapelana i nje¬ 
gova pomoćnika u Krašić. 

U župnoj crkvi Presvetoga Trojstva policijske 
je djelatnike PUZ-a, kojima su se pridružili i na¬ 
čelnik karlovačke i načelnica ozaljske PP, pozdravio 
krašićki župnik Dragutin Kučan, a potom su izmo- 
lili zavjetnu molitvu bi. Alojziju Stepincu. 


Proslava 70. obljetnice euharistijskog kongresa 
u Varaždinu 



Udruga umirovljenika iz župe sv. Ilije na hodočašću u Krašiću } 
10. listopada 2008. 


S večanim euharistijskim slavljem, koje je 
29. lipnja 2008. u župnoj crkvi Sv. Ni¬ 
kole biskupa u Varaždinu predvodio varaž¬ 
dinski biskup Josip Mrzljak, proslavljena je 
70. obljetnica Euharistijskog kongresa, koji 
je u Varaždinu održan 28. i 29. lipnja 1938. 
godine. 

Taj veličanstveni kongres predvodio je 
zagrebački nadbiskup bi. Alojzije Stepinac, 
današnji hrvatski blaženik i suzaštitnik Va¬ 
raždinske biskupije. 

Bila je to Misa zahvalnica za trajne du¬ 
hovne plodove spomenutoga kongresa i isto¬ 
dobno Misa zahvalnica “Te Deum” u povo¬ 
du završetka školske i akademske godine. 
Stoga su u ovom slavlju sudjelovali, prema 
godišnjem programu Ureda za pastoral mla¬ 
dih Varaždinske biskupije, učenici osnovnih 
i srednjih škola te studenti, učitelji i profeso- 

ri na visokim učilištima i fakultetima u Varaždinu 
i Čakovcu. 

Program obilježavanja 70. obljetnice započeo 
je 23. lipnja večernjim euharistijskim klanjanjima 
u varaždinskim crkvama, a u subotu 28. lipnja u 


19.30 sati u dvorani Božjeg naroda u kapucin- 
skom samostanu predstavljena je knjiga postula- 
tora kauze za proglašenje Stepinca svetim dr. Jurja 
Batelje “BI. Alojzije Stepinac i grad Varaždin”. 


65 godina vječnog klanjanja 
u kapeli Corpus Domini 

M isnim slavljem u srijedu 1. listopada 2008. u 
kapeli Corpus Domini uz samostan sestara 
stroge klauzure Reda od Marijina pohoda u Mošće- 
ničkoj ulici 3 u Zagrebu, brojni vjernici sa zagrebač¬ 
ke Trešnjevke i vjernici iz ostalih zagrebačkih župa, 
proslavili su šezdeset pet godina vječnog klanjanja, 
koje je u toj kapeli ratne godine 1943. potaknuo za¬ 
grebački nadbiskup danas bi. kardinal Alojzije Ste¬ 
pinac. Koncelebraciju s više svećenika predvodio je 
postulator mons. dr. Juraj Batelja, a proslavi je pret¬ 
hodila trodnevna duhovna priprema. 


Koln 

organizaciji Hrvatske katoličke misije 
Koln, koju vodi fra Branko Brnas, odr¬ 
žan je 11. listopada 2008. drugi festival po¬ 
pularne duhovne glazbe u iseljeništvu pod 
nazivom “Stepinacfest”. Festival je pokrenut 
s nakanom da mladi i svi koji vole glazbu, 
pod zaštitom blaženog kardinala Stepinca, 
potaknu ljude da Boga doživljavaju u čovje¬ 
ku, a ne da ga traže u oblacima, jer “ne mo¬ 
žemo ljubiti Boga koga ne vidimo, ako ne 
ljubimo brata kojeg vidimo”. Na festivalu se 
okupilo oko 450 uglavnom mladih ljudi. 



U zajedništvu svetih 



Napreduje postupak za proglašenje blaženim 
Sluge Božjega Josipa Štadlera 


U Rimu su 14. listopada ove godine, u Zboru za 
proglašenje svetih, otvoreni spisi vezani uz ka- 
uzu za beatifikaciju sluge Božjega nadbiskupa Jo¬ 
sipa Štadlera. Uz više visokih crkvenih dostojnika, 
na otvaranju dokumenata bio je prisutan postulator 
kauze dr. Pavo Jurišić, te sestra Marija Ana Kustura, 
vrhovna glavarica Družbe sestara Služavki Maloga 
Isusa, koju je utemeljio nadbiskup Stadler i koja je 
24. listopada proslavila 118. obljetnicu djelovanja. 


Blaženi Alojzije Stepinac u razgovoru s nepozna¬ 
tim sugovornicima. Ako tko od čitatelja prepozna 
kojega od njih , neka to javi u uredništvo Glasnika 

MOLITVENA ZAJEDNICA BLAŽENOGA 
ALOJZIJA STEPINCA 

V eć sedmu godinu u Zagrebu djeluje Molitve¬ 
na zajednica blaženoga Alojzija Stepinca. To 
je skupina katoličkih vjernika koja nastoji živjeti 
evanđelje, nadahnuta primjerom bi. Alojzija Ste¬ 
pinca. Do sada se u zajednicu uključilo oko 5.000 
molitelja. Ta naša braća i sestre nastoje molitvom, 
praćenom savjesnim kršćanskim životom, pridoni¬ 
jeti vlastitoj osobnoj duhovnoj formaciji, a time du¬ 
hovnoj i moralnoj obnovi Crkve u Hrvata i samoga 
hrvatskog naroda, na temeljima četrnaestostoljetne 
katoličke baštine. 

Tko može postati članom i što čini član Molitvene 
zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 
Zajednica štovatelja 

BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

Svaki štovatelj blaženoga Alojzija Stepinca uključen 
u ovu molitvenu zajednicu moli: 

- za čast i proslavu Isusa Krista i Katoličke crkve 
- za čvrstoću osobne vjere i vjernosti Isusu Kristu 
i Crkvi 

- za svoje osobne nakane i potrebe 
- za domovinu Hrvatsku i svakoga čovjeka 
- za očitovanje i potvrdu svetosti bh Alojzija Ste 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

- savjesno obavljati svoje svakodnevne obveze 
- svjedočiti kršćanske istine u privatnom i javnom 
životu 

- surađivati s Postulaturom u promicanju Blaženi- 
kova glasa svetosti 

- sudjelovati svakoga 10. dana u mjesecu u slavlju 
sv. mise ili na molitvenom sastanku 
- darom i žrtvom pridonositi uspješnom dovršetku 
postupka za proglašenje svetim bi. Alojzija Stepinca. 

S vjerom u Općinstvo svetih, za potrebe svoje i bra¬ 
će ljudi, osobito za ozdravljenje bolesnih i obraćenje 
nevjernika, moli zagovor bi. Alojzija Stepinca, bi¬ 
skupa i mučenika s nakanom što skorijega njegova 
proglašenja svetim. 


Sluga Božji Bonifacije 
Pavletić 



Premještanje tjelesnih ostataka jedan je od 
pripravnih koraka za pokretanje postupka 
beatifikacije brata Bonifacija 


F ra Bonifacije rođen je kao Ivan Pavletić u selu 
Zbjegovači u župi Kutina, sada župa Ilova, u Za¬ 
grebačkoj nadbiskupiji 1864. godine. Umro je u 33. 
godini života na glasu svetosti u Rimu 1897. godine. 
Biskupijski proces za proglašenje blaženim započeo je 
godine 2007. u Rimu, jer je tamo umro. 

U nedjelju 28. rujna 2008. njegovi su posmrt¬ 
ni ostatci preneseni iz zajedničke redovničke grobni¬ 
ce na rimskom groblju Verano i pohranjeni u kape¬ 
lu kuće matice Družbe sinova Bezgrješne u rimskom 
predjelu Bravetta. 

Misno slavlje predvodio je nadbiskup zagrebački 
kardinal Josip Bozanić u suslavlju s brojnim svećeni¬ 
cima Družbe i svećenika hodočasnika iz Hrvatske. 

Zagrebačka nadbiskupija za tu je prigodu prire¬ 
dila i hodočašće u Rim, na kojem je sudjelovalo oko 
200 vjernika iz Bonifacijeva rodnoga mjesta i čitave 
Moslavine. 

Kutinski gradonačelnik Davor Žmegač istaknuo 
je kako su svi ponosni što mogu sudjelovati u tom 
događaju i što mogu predstavljati njegov narod i po 
primjeru Bonifacija uzdići skromne i malene te je po¬ 
zvao Sinove Bezgrješne da i u Hrvatskoj otvore svoje 
ustanove preko kojih bi se brat Bonifacije vratio u 
rodni kraj. 

Rimski gradonačelnik Gianni Alemanno primi¬ 
jetio je kako ljudi Bonifacijeva kalibra pridonose uje¬ 
dinjenju Europe. 

□ Svjedok vremena 

Hrvatski domoljub 

- © 

Ušli smo u godinu jubileja velečasnog Vilima Cecelje. 
Stotu obljetnicu njegova rođenja proslavit ćemo 24. 
travnja, a dvadesetu obljetnicu blažene smrti 3. srpnja 
ove godine. Nadamo se da ćemo prigodom komemoraci¬ 
je njegove smrti 3. srpnja u njegovu rodnom mjestu Sve¬ 
tom Iliji predstaviti njegov životopis. Čitatelje Glasnika 
smo dosad pozivali da nam šalju podatke, sjećanja i fo¬ 
tografije koje imaju o vlč. Cecelji, kako bismo imali što 
potpunije gradivo za tu knjigu. Odsad je kasno za slanje 
podataka za knjigu, ali i nadalje rado primamo sve što 
znate i imate o časnom pokojniku, radi povijesne istine 
i dokumentacije. Možete se javiti na uredništvo Glasnika 
ili na Nadbiskupski arhiv Zagreb, Kaptol 27, HR 10000 
Zagreb, e-mail: alukinovic@zg.t-com.hr 
Sve priloge čuvat ćemo zajedno s arhivom vlč. Vilima 
Cecelje. 

U ovom broju htjeli smo prikazati snažnu 
kršćansku vrlinu velečasnog Cecelje, nje¬ 
govo domoljublje. 

U svojim zapisima Vilim Cecelja piše kako je 
u očinskom domu bio odgojen u duhu Ante Star- 
čevića, a poslije je čitajući Starčevićeva djela još više 
zavolio njegove ideje. Kao dječaka su ga kosnule 
priče o pogibiji prosinačkih žrtava 1918., pogoto¬ 
vo što je među hrvatskim časnicima bio i jedan nje¬ 
gov prezimenjak, Rudolf Cecelja, “poslije osuđen 
na sedam godina tamnice”. Zatim spominje zločin 
u beogradskoj skupštini 1928. i progon Hrvata za 
diktature. Kao župnik u Hrastovici došao je u doti¬ 
caj s ljudima iz “Pokreta za hrvatsku državu”, kako 
on zove tadašnji ustaški pokret. Možda ga je k nji¬ 
ma navelo i loše iskustvo koje je imao s HSS-ovci- 
ma u Hrastovici. Spominje da se upoznao s tada 
vodećim ljudima Pokreta dr. Cvitanovićem, dr. Re- 
bokom, dr. Pukom i dr. Jerecom. 

Svoja poznanstva s njima je ispripovijedao 
nadbiskupu Stepincu, koji je bio iznenađen da se 
“njegov Cecelja” bavi politikom. Odgovorio mu je: 
“Preuzvišeni, ja se s politikom nikad nisam bavio, 
a ni ne ću, ali držim, da je svećenik dužan načiniti 
u svim prilikama, gdje god može, dobro svome na- 


Vilim CECELJA 



Vic. Cecelja u odor i vojnog vikara 


rodu i Crkvi, a osobito u ova vremena velikih pre¬ 
viranja, u kojima živimo. To tim više, kad znadem, 
da su ti ljudi katolici i žele iskreno dobro Crkvi i 
Hrvatskoj.” 

Kao župnik u Kustošiji upoznao se s dr. Mi¬ 
lom Budakom, Slavkom Kvaternikom i dr. Mlade¬ 
nom Lorkovićem, kasnije visokim dužnosnicima u 
državi i u ustaškom pokretu. Bili su to tajni sastan¬ 
ci, jer su ovi bili u ilegali. Cecelja je u to vrijeme i 
formalno pristupio ustaškom pokretu. U kasnim 
godinama svoga života govorit će o tom svojem ko¬ 
raku kao o pogrješci. 

Cecelja je posve neuvijeno bio za samostalnu 
hrvatsku državu. Bio je uvjeren da je taj cilj do¬ 
stignut proglašenjem NDH. Njega su poglavnik i 
vlada pozvali da pred njim prisegnu, jer je Pave- 
lić odbio to učiniti pred nadbiskupom Stepincem. 
Ovo su komunističke vlasti Cecelji upisale u zlo¬ 
čin, da bi ga što više ozloglasili, još su ga lažno pro¬ 
glasili Pavelićevim osobnim kapelanom i ispovjed¬ 
nikom, što Cecelja nikad nije bio. Isto vrijedi i za 
optužbu da je s ustašama sudjelovao u pokoljima i 

progonima srpskog pučanstva u Bosni po pozna¬ 
tom receptu: “neutvrđenog datuma, na neutvrđe¬ 
nom mjestu, s neutvrđenim brojem žrtava”. 

Za vrijeme rata Cecelja je bio zamjenik vojnog 
vikara hrvatske vojske. Služba je to koja još uvi¬ 
jek postoji u vojskama država u kojima ima vojni¬ 
ka kršćana. Vojni kapelani ne sudjeluju u borbama 
niti nose oružje, već stoje na raspolaganje vojnici¬ 
ma vjernicima. Cecelja je sastavio molitvenik “Hr¬ 
vatski vojnik”. Komunisti su mu čak i to ubrojili 
u zločin! 

Cecelja je ljubio svoju domovinu i svoj hrvat¬ 
ski narod. Nikad to nije niti krio. Ipak, njegovo se 
rodoljublje nikada nije prometnulo u šovinizam, 


niti se ono sastajalo od bučnih parola i manifesta¬ 
cija, već od tihog rada i nadasve žarke molitve. Sve 
je sile stavio u službu svoje hrvatske braće u nevo¬ 
lji i nastojao očuvati njihovu nacionalnu svijest i 
pripadnost katoličkoj vjeri. Redovito je odlazio u 
Bleiburg, ali na molitvu i odavanje počasti pobije¬ 
nim hrvatskim vojnicima i civilima. 

Svoju hrvatsku domovinu zamišljao je kao sa¬ 
mostalnu državu, uređenu prema Božjim zapovi¬ 
jedima. Za ostvarenje te ideje Cecelja se žarko i 
ustrajno molio Bogu. Njegovi najbliži prijatelji s 
pravom govore da je Cecelja izmolio slobodnu Hr¬ 
vatsku. Oni čak upiru prstom u Ceceljino klecalo 
na kojem ju je izmolio. 


Cecelja i akcija “Raduša” 

J esenas je u TV emisiji Latinica jedan od sudionika rekao kako su oni tj. jugoslavenski obavještajci 
u inozemstvu dobili obavijest da se jedna grupa hrvatskih terorista nalazi “kod svećenika Cecelje 
u Salzburgu”. Odnosi se to na grupu koja je 1972. upala u Jugoslaviju, poznatiju kao “Bugojanska 
grupa”. Jugoslavenski mediji, po uputama tajne službe, neprestano su povezivali vlč. Cecelju s ovom 
grupom i čak navodili da ih on vježba i financira. A što je istina? 

Grupa se nalazila kod Salzburga, ali ne kod Cecelje. On je za nju doduše znao, čak je bio na 
jednom njihovu sastanku, ali sa željom da ih odgovori od nauma. Nije se slagao s nasiljem, a bio 
je uvjeren da njihova akcija ne može uspjeti. Odgovorili su mu da je star i da ne razumije sadašnje 
prilike. Oni su bili uvjereni da će se u Jugoslaviji dići opći ustanak čim pukne prva puška, a Cecelja 
ih je uvjeravao da je to pusta tlapnja. Sudionici akcije su pozvali Cecelju da ih prije odlaska u akciju 
dođe u šumu ispovijediti. On je odbio poći u šumu i pozvao ih na ispovijed u crkvu. 

Cecelja je žalio za sudionicima akcije što su se dali tako naivno prevariti i navući na vješto sko¬ 
vanu Udbinu klopku. On je zavapio prijateljima u Australiji da “otkriju onoga tko naše mladiće iz 
Australije smišljeno šalje u sigurnu smrt”. 

To je sva Ceceljina veza s akcijom Raduša. Sve ostalo su udbaške izmišljotine. 


Cecelja piše: Hrvatskoj emigraciji i Domovini 


N isam se nikada pačao u stranačku politiku, ali 
sam od sebe dao sve što sam mogao za Boga 
i Hrvatsku - čitav svoj život radeći s jednostavnim 
narodom. O tome će svjedočiti “Glasnik Srca Isu¬ 
sova i Marijina” i one tisuće i tisuće Hrvata koji 
su prošli kroz onu drvenjaru s naslovom “Caritas 
Croata”, Ignaz Harrerstr. 2 ili poslije sobu u Hell- 
brunnerstr. 22. Stoga na svršetku života nekoliko 
redaka političkim vođama hrvatske emigracije, a i 
čitavoj Hrvatskoj. 

Apeliram na sve političke vođe neka se čim 
prije slože, jer je to jednodušni zahtjev hrvatskoga 
naroda u Domovini i emigraciji. Jedinstveno pred¬ 
stavništvo Hrvatske bit će pred stranim svijetom 


jače nego ovo razdijeljeno na tolike stranke. Složi¬ 
te se i tražite Hrvatsku, jer tražite svoje a ne tuđe! 
Gledajmo naš zajednički interes, a ne vlastitu ko¬ 
rist! Zrtvujmo se za svoju stvar, a ne za tuđe račune, 
kako je to često bivalo u povijesti. Mladosti, napri¬ 
jed! Ti si uvijek pobjeđivala svojim idealizmom, pa 
ćeš pobijediti i u traženju hrvatske suverenosti. Na 
tebe s nadom gledaju mučenici i pokojnici koji su 
ginuli za Hrvatsku, a mnogi stradavaju i danas. Zar 
da njihove muke i smrt budu uzaludne? 

Čuvajte vjeru i poštivajte Crkvu. Bog vam je 
otac, a Crkva vam je majka. Tko njih sluša uvijek 
dobro prođe, jer su to temeljni zakoni života: Po¬ 
štuj oca i mater... 

Štujte i molite se nadasve Majci Božjoj! Kad bi 
ljudi znali kolika je snaga krunice, ne bi je nikada 
ispustili iz ruke. Ne krunica usana, nego krunica 
srca i duše, krunica poštenoga kršćanskog života, 
gdje će djelima biti potvrđeno ono što se ustima 
izgovara. Ja sam siguran da će po molitvi kruni¬ 
ce sinuti bolji dani Hrvatskoj, makar to danas nije 
moderna molitva među vjernicima. 

Politički vođe, zaklinjem vas, padnite na kolje¬ 
na pred svojim Bogom i Marijom! Sjedinite se za¬ 
jedno s narodom u njegovoj pobožnosti. Narod u 
sebi ima instinkt kojim putem mora poći da dođe 
do svog cilja. Ako se budete sramili s narodom kle¬ 
knuti i zajedno moliti, kako će narod imati garan- 

O Cecelji pišu 

- © 

Kemal Mujagić, hrvatski emigrant: “Vi koliko 
god služite Bogu, još više ste u službi hrvatskom 
napaćenom i prognanom narodu. Jer danas ste Vi 
kao primjer i kao svećenik i kao Hrvat. Ne znam 
da li ima u toj našoj nesretnoj emigraciji ijedan ne¬ 
sretnik da može uprti prstom u Vas i reći da ste 
ikom išta nažao učinili. Zato Vas molim ustrajte 
do kraja u našoj teškoj ali časnoj i poštenoj borbi 
za slobodnu Državu Hrvatsku, u kojoj će slobod¬ 
no živiti sve vjere, ali samo jedna nacija”. (Kemal 
Mujagić 15. ožujka 1968. Ceceljin arhiv ., Korespon¬ 
dencija Mujagić) 

- © 

Fra Lucijan Kordić, emigrant, pjesnik: “Cecelja 
je postao idealna slika svih onih svećenika, koji¬ 
ma je bilo dano razumjeti znak vremena dajući za 
svoj narod dušu i tijelo sazidavši tako sebi među 
potomstvom nerazorivo djelo spomena.” (Lucijan 
Kordić, Krateri i Gejziri, Chicago 1978. str. 109.) 

- © 

Fra Dominik Šušnjara, dušobrižnik u Miinche- 
nu: “Noćas je (2. srpnja 1989. u 25 sata) u Salz- 
burgu umro vlč. Vilim Cecelja, hrvatski svećenik, 
dušobrižnik Hrvata u Austriji tamo od 1945. do 
danas, veliki hrvatski rodoljub, otac i majka hrvat¬ 
ske sirotinje, osobito izbjeglica i beskućnika, golih 
i gladnih, bolesnih. Cecelja je držao visoko barjak 
vjere i ljubavi prema domovini Hrvatskoj”. (Do¬ 
minik Šušnjara u svom rokovniku , S. Čovo, Fra Do¬ 
minik Šušnjara - život i djelo , Makarska 1968 , str. 
243.) 


čiju da ćete poštivati njegovu volju, kad ne poštuje¬ 
te ni Božju ni crkvenu? Vi ste se do sada uglavnom 
pouzdavali u snagu svojih riječi i u neke svjetske 
političare. U čemu ste uspjeli? Sjedinite se s naro¬ 
dom u pobožnosti i iskrenom kršćanskom životu, 
pa ćete vidjeti kako će se u trenutku rješavati pita¬ 
nje za pitanjem, kao u čudu! Kad se borba s Bogom 
povede, tko je onaj koji će se Njemu suprotstaviti? 
Vi ne možete činiti čudesa, ali Bog može, samo mu 
treba vjerovati. Probudite se! Iz neba će vas prati¬ 
ti zagovor Stepinca, a slijedit će vas na djelu čitava 
Hrvatska, doma i vani!” 

(Cecelja u Dodatku oporuci 1989. godine.) 



Vlč. Cecelja i fra Lucijan Kordić 



Vlč. Cecelja i fra Dominik Šušnjara 

Vranekovićev dnevnik 


Nastavljamo objavljivati izabrana po¬ 
glavlja dnevnika vlč. Josipa Vrane- 
koviča, u kojima je on opisao život i 
stradanja blaženoga Alojzija Stepinca 
na izdržavanju kazne u Krašiću od 5. 
prosinca 1951. do mučeničke smrti 
10. veljače 1960. 



25. XI. 1953. 

„Po drugi put čitam kanonske popise za izbor 
pape. Kako li je to mudro Crkva uredila! Tu je iskustvo 
od 2000 godina!... Sreća je što čovjek može otkloniti 
izbor... No, ako bi većina ili svi bili za nekoga, onda bi 
taj morao to primiti kao volju Božju... “ 


Prisjećajući se dvogodišnjicepremještaja iz Lepoglave u Krašić, 
6. XII. 1953., u šetnji bi Alojzije reče župniku Vranekoviću: 
„ Uz milost Božju nismo popustili. Prije pet godina i tri 
mjeseca ondje , a sada ovdje dvije godine i tko zna , sto ćemo 
jošpretrpjeti. Ali klonuti - oslobodi nas dobri Bog!" 


26. XI. 1953. 

„Koliko god puta čitam u Svetom pismu o Salamo- 
nu, ne mogu se nikako načuditi kako je taj najmudriji 
čovjek čovječanstva mogao počiniti tolike grijehe. Znao 
je naravski zakon Božji. Bog mu je često saopćio svoju 
volju, pa ipak je pogriješio. Sad još više razumijem onu: 
Cum timore et tremore salutem vestram operamini. “ 


Slika Barbare Stepinac, r.. Penić, majke bi Alojzija 
Stepinca, na dan njegove posvete za biskupa, 24. lip¬ 
nja 1934., ,,s krunicom u ruci, u skrušenoj molitvi za 
sina Alojzija! Možda nikad fotografu nije uspjelo u je¬ 
dan trenutak tako zorno osvijetliti, na ploču uhvatiti 
i ovjekovječiti glavni sadržaj i najdublji smisao cijelog 
jednog života!" (S. Sakač) 


27. XI. 1953. 

„Gledam kako će se Rusija jednog dana raspasti 
barem u tri djela: Rusiju, Ukrajinu i Sibiriju. Ameri¬ 
kanci će to učiniti. Tada bude tu sloboda da se izvede 
velika vjerska obnova i procvat. <c 

Postavlja se Lurdska spilja. Nadgledao radove, ve¬ 
sele ga, savjetuje. 

1. XII. 1953. 

„Baš me zanima hoće li naši u Zagrebu izdati 
okružnicu o proslavi 100 godina Imakulate. Želio bih 
da ovdje učinimo, koliko samo možemo u slavu Pre¬ 
svete Bogorodice, neka bi se dobri Bog, po njezinu za¬ 
govoru smilovao jadnom našem narodu../ 4 

3. XII. 1953. 

Na šetnji: „Sto više čitam proroka Iliju, ukazuje 
mi se sve divniji. Kako su tu krasne misli i pouke. Bog 
se eto tako pobrinuo za nj, da mu hranu donosi ina¬ 
če proždrljivi gavran. Tko će dokučiti mudrost Božju! 
Kako li se brine za one, koji ga traže/ 4 

N a šetnji prolazi preko vrsne trave i finih grmova 
borovice, što bi se iskopali, stavili u zemljane tegle i 
postavili u Lurdsku špilju i na oltar sada u zimi... „To 
mi se najviše mili. To je na kraju mirisavo drvo i po 

mom ukusu odgovara za ovu svrhu. Čemu papirnato 
cvijeće, kad eto Božja priroda ima tako lijepih stvari, 
samo ih treba potražiti i koristiti!^ 

S nekim posebnim zanosom i ushićenjem traži što 
bi najbolje odgovaralo da se okiti Gospin kip! Ime Ma¬ 
rijino izgovara s posebnim pijetetom. Često je spomi¬ 
nje i o njoj govori. *** 

Sprovod je Eminencijine rođakinje Barbare Tor¬ 
bar. Pred grobljem dočeka sprovod sa šogorom Mrz- 
ljakom i pridruži se povorci. Stane u sredinu među 
muževe. Kardinal među svojima! Materijalno nije htio 
pomoći rodbinu, ali duhovno da! Tako je i za ovu po¬ 
kojnicu već danas služio requiem ... 

*** 

Na šetnji govoreći malo o CMD-u reče: „Ah 
znam, dosta je svećenika silom dovedeno na skupšti¬ 
nu u Zagreb. Tako npr. Petrinec. Ali eto, on je išao i 
u Sarajevo na sastanak. Ovi to dobro prate i presija za 
presijom - i evo ga i na skupštini u Zagrebu. 44 



BI. Alojzije Stepinac usvojio je, čitajući povijest Crkve , 
pouku za sebe i za druge. Reče: „Imam prilike svaki 
dan čitati u martirologiju, zbijenu doduše , ali punu 
sadržaja, povijest tisuća svetih mučenika naše Crkve. 
Sto su naše patnje prema njihovima? Ta me misao često 
zahvaća kada čitam martirologij. “ (Pismo p. Ivanu Ku- 
kuli y provincijalu DL Krašić, 9. IX. 1959.) 


*** 

Primio sam okružnicu Nadb. duh. stola o prosla¬ 
vi Marijanske godine 1954. Veseli ga to. „Svake ćemo 
subote uvečer imati pobožnost. U nedjelju dajte pri¬ 
pravite svijet i protumačite mu značenje toga jubileja. 
Potrudit ću se kroz ove 52 subote da propovijedam. 
Makar ih samo pet došlo na pobožnost, propovijedat 
ću i moliti se zajedno. Cijeli će se svijet sjediniti na po¬ 
ziv Sv. Oca, koji eto apelira na svako pojedino selo da 
u ovoj godini što više proslavi Mariju. 44 

5. XII. 1953. 

Danas ujutro ispovijedao je odrasle, a poslijepod¬ 
ne djecu. Svi rado idu pred njega. 

6. XII. 1953. 

Adventska sv. ispovijed. Eminencija ispovijeda od 
pola 6 do pola 10 sati. Tu su Sajović, Petrović, Kome- 
rički, koji su se uspjeli probiti ovamo mimo milicije. 
Pričesnika osam stotina! 

Mg. ph. Matija Penić reče Eminenciji da ljudi mno¬ 
go očekuju od Bermuda. „Ja Ti kažem“ - veli Eminen¬ 
cija — „da se varaju. Ja od toga sastanka ne očekujem ni 
toliko koliko je crno pod noktom. Jedina je nada Onaj 
gore i sada u ovoj godini Presveta Bogorodica/ 4 

*** 

Navečer šeće pred kućom. Zadovoljan je što sam 
ujutro onako pozvao narod na proslavu Marijanske 
godine i reče: „Dobro bi bilo da još jednom pozove¬ 
te i upozorite vjernike neka se zavjetom obvežu da će 
svake subote po jedan član obitelji dolaziti na subot- 
nju pobožnost. Danas mi je Sandor Torbar prišapnuo: 
‘E, ide nabolje.’ Kažem mu da su i ljudi danas nekako 
vedri bili.“ Svijet je podigao glavu videći da i stranaca 
(susjedne župe) danas nešto došlo u crkvu. Eminencija 
će na to: „Nije li Bogorodica već malo progovorila/ 4 - 
Kod večere nastavi dalje u tom smislu: „Kako su jadni 
svećenici koji su se dali prevariti. Sto imaju sada od 
svega toga? Pa i oni u logoru, kao moj Talić, što imaju 
od toga, da su baš sada popustili, kad će se - izgleda - 
Bog smilovati jadnom narodu. 44 

Jučer smo se u razgovoru sjetili dvogodišnjice nje¬ 
gova dolaska u Krašić. Rekao je: ,,A eto, uz milost Bož¬ 
ju nismo popustili. Prije pet godina i tri mjeseca ondje, 
a sada ovdje dvije godine i tko zna, što ćemo još pretr¬ 
pjeti. Ali klonuti - oslobodi nas dobri Bog! 44 

*** 

Danas je ovamo stigao vlč. J. Pretnar iz Vrhov- 
ca. Donio je ovdje priloženi testimonium paupertatis 

od Krakara. 1 * * „Jadan čovjek!" veli na to Eminencija. 
„Kamo gleda! Kajat će se on za to!“ 

*** 

Jučer sam dobio odluku od Ministarstva o porezu. 
Skandal! Umjesto da provedu odluku Vrhovnog suda, 
oni je preinačuju. Svećeničku zaslužbu ne oporezuju 
prema 4,7 %, nego po 1. skali. Nisu konkretno ozna¬ 
čili koliki je moj porez, nego i opet to prepustili kota¬ 
ru. Taj pak oporezuje po 3. skali. I tako će mi još porez 
i povisiti. Nepravda prvoga reda! Pravna komedija! 

7. XII. 1953. 

Bio sam u Jaski. Kadlec me odvratio da idem in¬ 
tervenirati na financijski odsjek, rekavši: „Tebe najvi¬ 
še mrze, pa će ih interveniranje samo izazvati da ti još 
gore naude. Banković je spreman ponovnom tužbom 
na Vrhovni sud tužiti Ministarstvo. Uostalom Bogoro¬ 
dica će sigurno i tu pomoći...!" Pravo je rekao! 

*** 

Radio Vatikan javlja ovih dana kako će svečano 
svijet slaviti Marijansku godinu. Ponoćke po cijelom 
svijetu na Imakulatu. Sveti Otac okružen djecom po¬ 
sebnim ophodom u Maria Maggiore otvara i progla- 
šuje Marijansku godinu. Obred prenosi televizija. ‘Po¬ 
kret ljiljana razvit će se u cijelom svijetu. To je bor¬ 
ba mladeži za očuvanje čistoće. Iz Lurda kreće štafeta 
mladeži, prolazi cijelim Zapadom, a svršava u Irskoj. 
‘Kolumbovi vitezi 5 u SAD-u ispisat će na autocesta¬ 
ma plavim slovima: Ave Maria. Sutra se u glavnu aulu 
Ujedinjenih naroda unosi kip Fatimske Gospe. Emi¬ 
nencija će na to: „Sad vidim da se nešto veliko spre¬ 
ma. Bogorodica će pomoći. Nemoguće je da se nebo 
ogluši na tolike vapaje. Pa neka od 400 milijuna kato¬ 
lika 200 milijuna ništa ne vrijedi. Oduzimamo još 100 
milijuna, pa i još 30, koji ne prakticiraju vjerski život, 
još ostaje ogroman broj od 50 milijuna koji će u ovoj 
godini jurišati na nebo. Ah, veliki Bože! Tko će doku¬ 
čiti mudrost i milosrđe tvoje! I sada će eto Višinski (u 
OUN-u) i toliki s njim gledati kip Fatimske Gospe! 
Nije bez razloga kad Sv. Otac ističe da se mnogome 
nada od ove proslave!" 

8. XII. 1953. 

Danas je Eminencija ispovijedao 2 i pol sata. „Vi¬ 
dim da i strani župljani dolaze ovamo - i kao da mene 
traže. Moram, makar svaku nedjelju, u ispovjedaoni- 


1 „Potvrda o siromaštvu.“ Ta potvrda danas nije priložena uz Dne¬ 

vnik. Po svoj prilici je riječ o dokumentu koji govori o učlanjenju vlč. 

Krakara u ĆMD. 


cu. Bogu hvala, svijet se lijepo ispovijeda. Neznatan će 
ih broj biti u župi koji se o Božiću ne bi ispovijedili." 

*** 

Dr. Bogičević, dr. Popović, Pišonić, Stella. 

9. XII. 1953. 

Svakog mu dana dolaze djeca, a on tako rado raz¬ 
govara s njima - i šali se. „To mi je najljepši odmor" 
- veli on. „Danas su mi donesli malu bebu i bezazleno 
mi reknu: ‘Daj nam ju pokrsti! 5 — A to možete i vi!’ — 
velim im. ‘Kako? Mi to ne znamo! 5 - vele mi djeca. - 
‘Samo je poškropite vodom - i krštenje bu valjano!’" 

*** 

,,U Pazinu pozvali Božu Milanovića na miting. 
Dođe sa seminarcima. Govorio je. Rekao je narodu 



Bi Alojzije Stepinacpred oltarom Majke Božje Lurdske 
u kapeli sv. Ivana pokraj Kratica. U zbirci propovijedi 
o lurdskim ukazanjima , govoreći o pogubnosti materi¬ 
jalizma , reče: „ Danas, kad materijalizam upire sve sile 
da ubije vjeru u vašim dušama u prekogrobni život y ne 
zaboravite pouku koju vam Majka Božja daje svojim 
ukazanjem u Lurdu prije sto godina. Bog naš je Bog 
živih , a ne mrtvih. Njemu sve živi!" 

kako su 1945. on i Banko saopćili o hrvatskom i slo¬ 
venskom žiteljstvu u Istri komisiji za razgraničenje. Na¬ 
rod zanosno kliče: ‘Živjelo svećenstvo!’ i si. Komunisti 
ostali postiđeni, a kasnije su neki i svrgnuti, zato što 
nisu predvidjeli ‘ovako neumjesne ovacije’/ 4 Eto, kad se 
samo malo pokaže desna strana, kako ljevica strada! 

*** 

Suspendiranog Đurekovića narod zove: „Naš 
Arije! 44 

10. XII. 1953. 

Neka žena Rožić i mladi čovjek iz Draganića ku¬ 
movali su župljaninu Petkoviću 2 i silno žele da vide 


2 Iz sela Hrženik 


Molitva u čast blaženoga Alojzija 
Stepinca, biskupa i mučenika 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 
Pomozi nam slijediti njegov primjer i njegov nauk. 
Njegova živa vjera u Isusa Krista i postojana ljubav 
prema Crkvi 

neka nas učvrste u borbama života na putu vječnoga 
spasenja. 

/Po njegovu zagovoru udijeli mi milost ... / 

Po Kristu Gospodinu našemu. Amen. 

Nakon toga izmoli: 

Oče naš, Zdravo, Marijo, Slava Ocu, sa zazivom: 
Blaženi Alojzije Stepinče , moli za nas! 


Eminenciju. Najavim ih, a on će veselo: , : Ako mačka 
smije vidjeti cara, zašto ne bi oni mene! 44 -1 razdragani 
odoše od njega. Rado svakoga prima. 

11. XII. 1953. 

„Tajnik mi nije dao daljnji popis onih koji su bili 
na skupštini CMD-a. No, doznao sam za njih iz dru¬ 
gog izvora. Čini mi se da im je u Zagrebu neugodno 
što su toliki bili, pa mi taje. 44 

*** 

I prekjučer, odnosno 8. XII. o. g., dr. Bogičević je 
rekao sestri Predstojnici da ništa neugodnoga ne bismo 
smjeli reći Eminenciji. Ne treba on znati sve što se do¬ 
gađa; neka samo miruje da ne narušuje dalje zdravlje. 

- No, Eminencija ne sudi tako. 

„Životno je pitanje Crkve po srijedi, i ja ne mogu 
i ne smijem šutjeti! 44 

© - 

Obavijesti 


Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo proglašenje 
blaženim i svetim, a svaki ih čitatelj Glasnika može naručiti na adresi Postulature: Kaptol 18, pp 949, 


10001 Zagreb: 

□ BARBOUR, H. Ch. i BATELJA, J„ Svjetlo na 
putu života, popravljeno i prošireno izdanje (2007.) 
službenoga duhovnog životopisa kardinala Alojzija 
Stepinca, nadbiskupa zagrebačkoga, mučenika, uz 
njegovo proglašenje blaženim (1998.) /50 kn + po¬ 
štarina/ 

□ BATELJA, J., Najljepše Mariji. Misli blagopo¬ 
kojnog kardinala-nadbiskupa Alojzija Stepinca 
o štovanju Majke Božje, Zagreb, 1990. (30 kn + 
poštarina) 

□ Sluga Božji Alojzije Stepinac (kratki ilustrirani 
životopis), Zagreb, 1995. (30 kn + poštarina) 

□ ALOJZIJE KARDINAL STEPINAC, nadbiskup 
zagrebački, Propovijedi, govori, poruke (1941.- 
1946.). Uvod napisali dr. J. BATELJA i dr. C. TO- 
MIĆ, Zagreb, 1996. (80 kn + poštarina) 

□ ALOJZIJE-VIKTOR STEPINAC, Pisma iz su- 
žanjstva (1951.-1960.), (predgovor: mons. J. BO- 
ZANIC, nadbiskup zagrebački; uvod, bilješke i 
predmetno kazalo napisao i sastavio dr. J. BATE¬ 
LJA), Zagreb, 1998. (100 kn + poštarina) 

□ ALOJZIJE STEPINAC, nadbiskup zagrebački, 
Propovijedi, govori, poruke (1934.-1940.) Prire¬ 
dio i predgovor napisao: dr. Juraj BATELJA; pro¬ 
slov: dr. Ante MATELJAN, Zagreb, 2000. (100 kn 
+ poštarina) 

□ BATELJA, J., Euharistijska evangelizacija nad¬ 
biskupa Alojzija Stepinca, izd. Postulatura za pro¬ 
glašenje svetim blaženoga Alojzija Stepinca i Glas 
Koncila, Zagreb, 2006. (180 kn + poštarina) 

□ VRANEKOVIĆ, J., Dnevnik (1. dio), Bilješke 
o životu i djelovanju u Krašiću zatočenog nadbi¬ 
skupa zagrebačkoga i kardinala Alojzija Stepin¬ 
ca. Pozdravno slovo za knjigu napisao je zagrebački 
nadbiskup i kardinal Josip Bozanić, a uvodne misli i 
bilješke dr. Juraj Batelja. Pogovor je sastavio fra Bo- 
naventura Duda, a ilustracije su iz arhiva Postulatu¬ 
re (100 kn + poštarina) 

□ BATELJA J., Blaženi Alojzije Stepinac i grad Ja- 
strebarsko. Euharistijski kongres 1939. i pohod ratnoj 
siročadi 1943 ., Zagreb, 2008., (30 kn + poštarina). 

□ BATELJA J., Blaženi Alojzije Stepinac i grad Va¬ 
raždin, Zagreb, 2008., (50 kn + poštarina) 


□ KRIŽNI PUT S ALOJZIJEM STEPINCEM - 

Tekst križnoga puta sastavio prof. Anton Suljić, a 
postulator dr. Juraj Batelja probrao misli nadbisku¬ 
pa i kardinala Stepinca o križnome putu te Isusovoj 
muci, smrti i uskrsnuću (15 kn + poštarina) 

□ ALOJZIJE KARD. STEPINAC, Propovijedi o 
lurdskim ukazanjima (priredio te uvodnim slovom 
i bilješkama popratio dr. J. Batelja), pozdravno slo¬ 
vo: mons. Juraj Jezerinac, vojni ordinarij; izdavač: 
Postulatura bi. Alojzija Stepinca i Vojni ordinarijat 
u Republici Hrvatskoj; (50 kn + poštarina) 

□ ALOJZIJE KARD. STEPINAC, Propovijedi bi. 
A. Stepinca o sv. Josipu, Mala knjižnica Postulatu¬ 
re blaženoga Alojzija Stepinca : Propovijedi izsužanj- 
stva , sv. 2.; uvodne misli, bilješke, biblijska kazala i 
kazalo imena sastavio J. BATELJA. (Cijena 50 kn 
+ poštarina) 

*** 

U Spomen-zbirci bi. Alojzija na Kaptolu 31 
možete nabaviti medalju bi. Alojzija - odlivenu 
u srebru ili bronci, uokvirenu staklenim okvi¬ 
rom - koja može biti dragi dar ili uspomena. 
Cijena je 180 kn. 

*** 

Litanije u čast bi. Alojzija Stepinca možete 
naručiti na adresi Postulature 

*** 


Vjernici koji na Blaženikov zagovor budu usliša¬ 
ni - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu 
liječničku dokumentaciju dostave na adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

Zahvaljujemo svim čitateljima Glasnika koji su nam priopćili 
uslisanja zadobivena na zagovor bh Alojzija Stepinca. Zahva¬ 
ljujemo i svim ozdravljenima koji su se osobno javili i me¬ 
dicinskom dokumentacijom potkrijepili osvjedočenje da su 
ozdravili ili im se zdravstveno stanje poboljšalo po zagovoru 
bi. Alojzija Stepinča. Molimo cijenjene Čitatelje da nam i dalje 
šalju takva svjedočanstva i potiču svoje prijatelje i znance da 
to isto učine. Istodobno neka mole da naš Blaženik što prije 
bude proglašen svetim. 


Limena glazba iz Prosenika Začretskog (5,10,2008.), Župa Senj (11,10,2008,) i Udruga roditelja poginulih branitelja iz Zadra 

i okolice (12. 10. 2008.) na hodočašću u Krašiću. 


Neistinite tvrdnje o skoroj kanonizaciji 

Pojedine hrvatske televizijske postaje i dnevne ti¬ 
skovine objavile su 22. i 23. rujna 2008. vijest da 
je postulator za promicanje kanonskog postupka 
za proglašenje svetim bi. Alojzija Stepinca predao 
Kongregaciji za kauze svetaca dokumente o ne¬ 
koliko čuda i da će uskoro biti Stepinčeva kano¬ 
nizacija. To je potpuna neistina koju je u Rimu 
izmislio gosp. Aldo Sinković, a svesrdno prenio 
novinar Silvije Tomašević. Takve neutemeljene 
vijesti samo uznemiruju javnost, a ne pridonose 
poznavanju istine. Bilo bi pristojno da se spome¬ 
nuti pojedinci i ustanove zbog iznošenja podmet¬ 
nute neistine ispričaju javnosti. 

Istodobno pozivam sve štovatelje bi. Alojuzija 
Stepinca da mole za čudo po njegovu zagovoru. 
Postulatura nastoji i želi, a to žele svi hrvatski ka¬ 
tolici i Crkva, istinom Evanđelja i krvlju Kristo¬ 
vih mučenika zasađena u svim krajevima svijeta, 
da se proglašenje svetim bi. Alojzija Stepinca do¬ 
godi u što skorije vrijeme, ali je za to potrebno 
puno raditi i žarko moliti. Ujedno zahvaljujem 
svim moliteljima i darovateljima koji svojom žr¬ 
tvom i odricanjem pridonose što bržem i što lak¬ 
šem dovršenju toga kanonskog postupka. 

(J. Batelja, postulator) 


Vjernici župa Col i Podkraj u Koparskoj biskupiji, koje je predvodio 
župnik i vipavski dekan Lojze Sinkovec, hodočastili u 15. lipnja 2008. 
najprije u Mariju Bistricu, a potom na grob bi. Alojzija Stepinca u 
zagrebačkoj prvostolnici, gdje su pjesmom i razmatranjem Laurteran- 
skih litanija ojačali dušu za nošenje životnog križa 














Božji narod , hrvatski biskupi i brojni svećenici sudjelovali su pred zagrebačkom katedralom 
21. rujna 2008. u euharistijskom slavlju i središnjoj proslavi proglašenja blaženim kard. A. Stepinca 


Snimio: M. Sokol 

